
Prefaţă 


Icoana, obiect de cult şi operă de artă, este specifică religiei creştine, şi mai 
precis, Bisericii ortodoxe. De altfel, numai în Biserica ortodoxă se poate vorbi 
de un cult al icoanelor. Dacă iudaismul a fost considerat o religie a cuvântului 
(prin care Dumnezeu a vorbit poporului ales, l-a educat şi l-a pregătit pentru 
venirea lui Mesia), iar elenismul o religie a imaginii (religie în care, neexistând 
o revelație supranaturală, cultura cu elementele ei vizuale a prevalat asupra 
religiei), creştinismul este deodată religie a Cuvântului întrupat şi a imaginii; 
este deodată cult şi cultură. 

Cuvântul prin care Dumnezeu vorbea poporului evreu în Vechiul 
Testament a venit în istorie şi lumea a văzut slava Lui, „slavă ca a Unuia-născut 
din Tatăl, plin de har şi de adevăr” (Joan, 1, 14). Mesajul lui Hristos se 
adresează întregii personalităţi umane. Toate facultăţile persoanei umane sunt 
căl solicitate spre receptarea mesajului dumnezeiesc. Văzul, auzul, inima, 
puterea de judecată, toate, concură la receptarea nefragmentară a aceluiaşi 
adevăr. Apostolii au propovăduit Adevărul (Hristos) pe care l-au auzit prin 
cuvânt, l-au văzut cu ochii lor, l-au atins cu mâinile lor, l-au contemplat în 
toată frumuseţea Cuvântului vieţii (Joan, |, | —2). 

Ceea ce au auzit şi au văzut, Apostolii au propovăduit, de aceea în mesajul 
pe care creştinismul îl dă lumii, alături de cuvântul auzit şi înțeles stă şi 
imaginea, chipul Celui care rostea adevărul şi din care iradia puterea 
tămăduitoare. Spre a prinde adevărul momentului Hristos în istorie, Sfântul 
Evanghelist Luca, medicul şi pictorul, a înfățişat adevărul „despre faptele deplin 
adevărate... aşa cum ni le-au lăsat cei ce le-au văzut de la început” (Luca, 1, 1— 
2) scriind Evanghelha şi zugrăvind chipurile Mântuitorului Hristos şi al Sfintei 
Sale Maici. Evanghelistului Luca i se atribuie şase sute de icoane, care 
constituie modelele după care au fost reproduse în tradiția creştină icoanele 
Mântuitorului si ale Sfintei Sale Maici. lată pentru ce icoana este nedespărțită de 
cuvânt în procesul de transmitere a Revelaţiei. Primind mesajul creştin în felul 
acesta, oamenii primesc până la sfârşitul veacurilor nu numai cuvântul, ci şi faţa 


omenească a Celui care a rostit cuvântul, şi prin ea, „chipul” cel nevăzut al 
Dumnezeirii, izvor al tuturor chipurilor omeneşti, deci şi al chipului naturi 
umane asumate de Fiul lui Dumnezeu. Prin icoană creştinismul poate privi spre 
Absolut cu ochu luminaţi de credinţă şi har. 

Icoana nu este, aşadar, o apariţie târzie în tradiția creştină, ci, din punct de 
vedere istoric, ea are începutul în epoca apostolică. Spre sfârşitul perioadei, 
iconoclaste, patriarhul Nikifor al Constantinopolului avea să scrie în acest sens, 
următoarele: „a zugrăvi şi a vedea în icoană pe Hristos nu a început cu noi, nici, 
cu generaţia noastră, nici nu este vreo nouă născocire. Pictarea icoanelor are 
autoritatea timpului, ea se distinge prin vechime, este de aceeaşi vârstă cu 
propovăduirea evanghelică... Aceste sfinte icoane au apărut de la început 
împreună cu credința şi au înflorit împreună cu ea. Ele sunt o lucrare a 
apostolilor, care este pecetluită de părinți... Ei au descris faptele minunate 
înfățişându-le nu numai în cărți, ci şi în imagini. Prin urmare, cel ce primeşte 
cele scrise, va primi în mod necesar şi reprezentarea... căci ceea ce adesea 
mintea nu a prins din auzirea cuvintelor, prinzându-le vederea, le-a explicat mai 
clar.” (Adv. Epiph. la / Pitra, Spicil. Solesmense, P. G. 100, t. IV, 313—314). 
Icoana este un chip, o reprezentare, dar nu orice chip şi nu orice reprezentare, ci 
un chip reprodus după criterii precise, impuse nu numai de regulile artei, şi ale 
culturii, ci, mai ales, de doctrina bisericii. Acesta este motivul pentru care nu 
orice pictură cu subiect religios poate fi sfințită şi, prin urmare, poate deveni 
icoană. Nu poate fi icoană nici acea pictură religioasă în care pictorul caută să se 
exprime mai întâi pe sine. Pictorul de icoane, după cum arată şi autorul acestei 
cărți, nu caută să se exprime pe sine în icoană, ci învăţătura Biserici. 

Două sunt rațiunile profunde pe care se fundamentează icoana ca obiect de 
cult: Întruparea Logosului dumnezeiesc şi nevoia de concret a omului. Prin 
Întrupare, materia a devenit mijloc prin care se poate exprima Dumnezeu, iar 
omul simte nevoia receptării mesajului lui Dumnezeu cu toată fiinţa lui, prin 
toate căile de acces ale lumii exterioare către adâncul fiinţei Sale. Prin limbajul 
culorii, prin icoană, deci, ni se descoperă altfel, dar nu diferit, ceea ce se 
exprimă prin cuvânt. De aceea icoana nu poate lipsi din misiunea sfântă a 
Bisericii. Chiar denominaţiunile neoprotestante (care resping cultul icoanelor) se 
servesc de o serie de reprezentări care le sugerează pe cele vestite prin cuvânt. 
Toate acestea dovedesc nevoia omului de instruire prin imagine, estompată de 
mişcările sectare, iar imaginile caricaturale şi de prost-gust ale materialelor 
propagandistice sectare dovedesc pe de o parte că predispoziția omului de a 


vedea chipul celui căruia i se adresează a fost deviată, neputând fi însă anihilată, 
ŞI, pe de altă parte, că acea tendinţă firească a omului a pierdut orientarea dată 
de Biserică. De la îndrumarea Bisericii s-au sustras şi o parte din actuali 
„făuritori” de „icoane”, dar şi mulţi dintre creştinii obişnuiţi. Primii, de cele mai 
multe ori nu mai respectă tehnica şi disciplina pictării unei icoane, ceilalți reduc 
icoana la nivelul unui obiect istoric (eventual valoros pentru vechimea lui, nu 
pentru ceea ce el reprezintă), la nivelul unui obiect aducător de noroc şi în cel 
mai fericit caz, la nivelul unei opere de artă, demn de un colţ al casei sau de 
vreun muzeu. 

Toate sunt reducțiuni şi profanări ale icoanei, toți uitând că prin sfințire, o 
reprezentare religioasă realizată dacă se respectă disciplina statornicită de 
Biserică, depăşeşte sfera artei, devenind un obiect de cult, un simbol, adică o 
punte care uneşte lumea văzută cu cea nevăzută, o „Fereastră spre Absolut”, aşa 
cum îşi intitulează Michel Quenot lucrarea de faţă. 

Autorul cărții care vede lumina tiparului şi la noi, unul din puţini buni 
cunoscători ai icoanei, este profesor în Elveţia şi a descoperit Ortodoxia 
contemplând icoanele. Înţelegând atât tehnica realizării, cât şi teologia icoanei, 
el ne-a oferit o sinteză de cea mai bună calitate a ceea ce reprezintă şi semnifică 
icoana. Nu numai cunoscător al icoanei, dar şi sensibil la mesajul ei, Michel 
Quenot ne prezintă motivaţia teologică a icoanei, istoria cultului icoanelor şi 
perturbările constatate de-a lungul secolelor, tehnica realizării icoanei, dar şi 
câteva icoane, învăţându-ne să descifrăm mesajul acestora. Într-o manieră 
concisă, într-un stil simplu şi direct, uneori tranşant, dar întotdeauna onest, 
autorul nu numai că ne relatează despre icoană, dar fund el însuşi un om 
evlavios, ne introduce în taina contemplării lui Dumnezeu prin frumuseţea sacră. 

Cartea Icoana. Fereastră spre Absolut este totodată o mărturisire de 
credinţă prin intermediul artei sacre. 


Pr. dr. Vasile Răducă 


Introducere 


Icoana este la modă. şi, la prima vedere nu este nimic surprinzător, într-o 
civilizație în care imaginea este stăpână. Foarte căutată în lumea culturii, ea dă 
loc la numeroase expoziţii, iar colecțiile particulare s-au înmulțit de-a lungul 
ultimelor decenii. Această predilecție ridică motivări uneori opuse, dovada în 
acest sens constituind-o interesul pe care-l arată pentru icoană, atât credincioşii, 
cât şi necredincioşii. Unii dintre aceştia din urmă văd în icoană o operă de artă 
pe care o apreciază pentru înalta ei valoare estetică. Alţii găsesc în icoană o 
savoare exotică sau simt o irezistibilă atracţie pentru icoană, cu toate că nu-şi 
explică de unde provine ea. Cât despre credincioşi, trebuie desigur, menţionaţi 
cei pe care Ortodoxia îi fascinează şi care recunosc în icoană locul unde se 
întâlnesc în aceeaşi înrudire spirituală. Majoritatea creştinilor din Occident însă 
nu cunosc bogăția icoanei, fund uneori prea marcați de un iconoclasm (acţiunea 
de distrugere a icoanelor) ce renaşte mereu, sau de ilustraţii pioase, din care 
sacrul este totuşi absent. Un semn important este faptul că din ce în ce mai mulți 
tineri doresc să cunoască mai bine icoana. Ar fi naiv să nu vedem în aceasta 
decât o admiraţie trecătoare. Nu este, oare, o chemare a inimii perceperea 
confuză a unui adevăr. Pentru că, înainte de a fi frumoasă, icoana trebuie să fie 
adevărată, şi aceasta, cu atât mai mult cu cât imaginea atinge inima înainte de a 
atinge inteligența. Astăzi, când chipul uman este atât de brutalizat, când 
discriminarea rasială persistă, când atâția oameni suferă de lipsa comunicării 
adevărate, chipurile acestea strălucind cu o lumină venită din altă parte ne 
uimesc şi ni se adresează. Ele vorbesc despre Dumnezeu, dar şi despre oameni. 

Extrem de vast în timp şi în spaţiu, subiectul depăşeşte cadrul unui studiu 
atât de restrâns ca acesta. Intenţia noastră este de a oferi celor pe care-i 
interesează icoana, fără să o cunoască totuşi, câteva chei de lectură care vor 


permite o înţelegere a esențialului. Pornind de la un scurt istoric al iconografiei 
creştine, delimităm domeniul religios pe care se construieşte icoana, înainte 
ortodoxă. Scoaterea în evidenţă a ceea ce înseamnă icoana pune o confruntare 
cu arta religioasă din Occident, dar totodată, şi o analiză detaliată a culorilor şi a 
legăturilor dintre cuvânt şi vedere. Analiza câtorva icoane duce în cele din urmă 
în mod logic la o încercare de reflecţie teologică. 

Iubirea pentru frumuseţe (filocalia, în greceşte) ne satisface şi ne umple de 
bucurie. Această frumuseţe ţâşneşte din privirea lui Dumnezeu care pătrunde 
lumea cu energiile dumnezeieşti. Numai în El ne este dat să descoperim 
frumuseţea tuturor lucrurilor. Trebuie să coborâm în liniştea şi singurătatea 
propriei inimi, pentru a asculta vibrând inima lumu transfigurată. 

Dedicată bărbaţilor şi femeilor care sunt în căutarea acestei frumuseți — 
dar oare, nu suntem toți prin natura noastră ?— lucrarea de faţă vorbeşte despre 
un,umanism autentic, vizualizat”. Oare, nu vorbeşte fiecare icoană despre un 
Dumnezeu făcut Om pentru ca omul să poată deveni Dumnezeu? 

A reduce icoana la nivelul unei opere de artă înseamnă a o goli de funcția 
ei primordială. „Teologie în imagine”, ea anunţă prin culori şi face prezent ceea 
ce Evanghelia proclamă prin cuvânt. Icoana este, aşadar, unul din aspectele 
Revelaţiei divine şi ale comuniunii noastre cu Dumnezeu. Credincioşii ortodocşi 
adunaţi într-o biserică pentru liturghie stabilesc legătura cu Biserica cerească 
prin intermediul icoanelor şi rugăciunilor liturgice. 

În lucrarea sa magistrală, Ortodoxia prestigiosul teolog Serge Bulgakov 
subliniază că „fiecare ramură istorică a creştinismului universal a primit un dar 
deosebit care-i este specific: catolicismul a primit darul organizării şi al 
autorităţii, protestantismul a primit darul moral al onestităţii intelectului şi vieţii; 
popoarelor ortodoxe, şi mai ales celor din Bizanţ şi din Rusia le-a fost dat să 
vadă frumuseţea lumii duhovnicești”. 

Dar, icoana exprimă Ortodoxia. Ca şi Cuvântul, ea transmite Tradiţia 
Bisericii, de unde necesitatea de a defini ceea ce este. 

Termenul „icoană” poate fi uzurpat şi a şi fost adesea începând cu secolul 
al XVIII-lea şi mai ales în zilele noastre, cu toate că asistăm la o renaştere 
promițătoare. Dar există şi deşeuri şi trebuie să ştii să le descoperi. Mai mult, 
mentalitatea noastră occidentală tinde să o reducă la nivelul unui tablou religios 
— în sensul romano-catolic — ceea ce ea, de fapt, nu este. O asemenea 
confuzie implică însăşi negarea specificităţu ei. 


Subiectul reprezintă în sine o lume. Invenţie bizantină, icoana a fost creată 
în secolul al V-lea. Imperiul Roman de Răsărit cade în 1453. Cu popoarele 
balcanice şi slave, istoria icoanei traversează cu paşi mari spațiul şi timpul. 

Desigur, icoana este strâns legată de evoluţia curentelor de gândire care 
traversează creştinătatea. Arta catacombelor oferă numeroase exemple în acest 
sens. lconoclasmul, hristologia (doctrina despre Hristos) pnevmatologia 
(doctrina despre Duhul Sfânt), toate, se regăsesc răsfrânte în icoana supusă 
canoanelor, care sunt un fel de bariere impuse de Biserică în funcţie de o 
teologic. 

Dacă arta exprimă o concepţie despre lume, ea este înainte de toate limbaj, 
ŞI, ca atare, elaborat. Ca să-l înţelegi, se cere cunoaşterea vocabularului şi a 
sintaxei. Mai mult decât o operă de artă, icoana face apel la arta care permite 
trecerea de la vizibil la invizibil. Structurile ei, foarte rafinate merg în această 
direcție. A ignora aceste structuri, înseamnă a te priva de elemente esențiale 
necesare lecturii. Înțelegerea deplină a icoanei necesită, într-adevăr, o înţelegere 
a ansamblului. 

Nici numai estetică, nici numai spirituală, frumuseţea icoanei este 
interioară şi îşi are izvorul în arhetipul (modelul) ei. Desigur, această frumuseţe 
scapă simplului estetician, căci descoperirea esenței profunde a icoanei solicită 
celui care o contemplă iluminare interioară. El trebuie să primească Lumina 
care este Dumnezeu însuşi (loan 1, 9, şi 8, 12) pentru ca privirea curățită de 
patimi să perceapă lumina taborică transfigurând materia. 

V-am ruga să ne permiteţi să prefaţăm paginile care urmează de 
rugăciunea pe care o rosteşte pictorul de icoane înainte de a-şi începe lucrarea: 
„Tu, Doamne Dumnezeule, Stăpâne a toate, luminează şi îndreptează 
sufletul, inima şi mintea robului Tău; călăuzeşte-mi mâinile ca să pot 
înfăţişa cum se cuvine şi în mod desăvârşit chipul Tău, al Sfintei Tale Maici 
şi pe cele ale tuturor sfinţilor pentru slava, bucuria şi înfrumusețarea 
Sfintei Tale Biserici !” 


Capitolul 1 
Temeiuri 


1. Originea şi dezvoltarea icoanei 
Preliminarii 


A scrie o istorie a icoanei depăşeşte cadrul acestui text succint. Această 
pictură, menită a fi venerată pare să fie creată în prima jumătate a secolului al V- 
lea. Ocazia o constituie aducerea la Constantinopol a portretului Sfintei Fecioare 
cu Pruncul (Odighitria), atribuită Sfântului Luca. Fie că acesta a pictat sau nu 
una sau mai multe icoane ale Sfintei Fecioare, el este singurul evanghelist care 
a dat atâtea detalii despre ea. Considerat, pe drept sau pe nedrept, ca fund primul 
pictor de icoane, el ne-a transmis, fără nici un dubiu, prima icoană verbală, 
schițându-i un fel de portret interior. 

Această artă plămădită de teologie se îmbogățește de-a lungul secolelor, 
pornind din catacombe, dincolo de sinoade şi de iconoclasmul purificator, 
atrăgând cu sine Părinţi eminenţi ai Biserici, cum ar fi Sf. Vasile, Sf. loan 
Damaschinul, Sf. Teodor Studitul şi atâția alții. leşită dintr-o cultură nouă 
(Bizanțul), care se menţine mai bine de un mileniu (330— 1453), icoana este 


într-un anume fel rezultatul unei sinteze a culturilor elină, romană şi creştină. 
Însăşi arta romană profită de această influenţă bizantină şi, dacă ţările slave nu 
pot fi reduse la Bizanţ prin cultura lor, e totuşi adevărat că arta lor nu ar fi 
cunoscut aceeaşi dezvoltare armonioasă fără această influenţă determinantă. 
Acelaşi duh şi aceeaşi tehnică răspândită mult dincolo de hotarele imperiului ne 
îndreptăţesc să vorbim de unitatea bizantină, recunoscând în acelaşi timp şi 
contribuţii specifice fiecărei naţiuni. 

Înainte de a ajunge la arta propriu-zisă a primilor creştini, o analiză 
retrospectivă ne permite să înţelegem mai bine evoluția ei. 


Lumea ebraică 


Refuzarea de către iudaism a oricărei reprezentări a divinităţu se explică 
prin legea transmisă lui Moise (Ieşirea 25,cu 18—22). Heruvimii de pe chivotul 
Legii nu constituie nici o încălcare a Legii, fund modelaţi potrivit voinţei lui 
Dumnezeu (Ieşirea 25, 15). Cu toată teama de a nu recădea în idolatrie, există 
totuşi o mare toleranţă. 

Frescele din secolul al III-lea, care împodobeau zidurile unei sinagogi din 
Dura-Europos, un mic oraş de pe malul occidental al Eufratului, reprezintă o 
mărturie fundamentală în acest sens. Se pare că aici este vorba despre cel mai 
vechi şi cel mai mare ansamblu de fresce consacrate unor teme din Vechiul 
Testament. Dar aici nu apare nici o urmă picturală a divinității, decât templul şi 
chivotul Legii, care-i transmit prezenţa. Aşadar, dacă uneori, pe drept cuvânt, se 
stabilesc legături strânse între cultul de la sinagogă şi cel creştin, orice demers 
asemănător la nivel de iconografie cere o prudenţă deosebită. 


Grecii 
La greci, a-i privi pe zei înseamnă să înnebuneşti sau să orbeşti. Cultul 
statuilor este criticat de filosofi. Cuvîntul eikon (chip, icoană) se situează într- 
adevăr, din punct de vedere etimologic, foarte aproape de eidolon (idol). 


Romanii 


In timp ce la greci portretul suveranului este adorat de cetăţeni, imitatorii 
lor, romanii, desfăşoară, la rândul lor, o tradiţie interesantă pentru cercetarea 


noastră. Difuzat la hotarele imperiului, portretul împăratului capătă valoare 
juridică, adică este echivalent cu însăşi prezenţa acestuia. Orice act semnat în 
faţa acestui portret are aceeaşi validitate ca o semnătură dată faţa împăratului 
însuşi. De ce să ne mirăm atunci că într-un atare context creştinii exploatează 
stilul ambiant? Diferă numai Duhul. 


Catacombele şi primii creştini 


Catacombele marchează naşterea artei creştine. Aceasta artă apare chiar în 
momentul când expresionismul înlocuieşte o artă menită să redea formele şi 
volumul trupului omenesc. Căutarea unei noi expresii a mişcărilor sufletului în 
pictură se potriveşte perfect primilor artişti creştini. Cît priveşte catacombele, să 
nu uităm că este vorba, înainte de toate, de cimitire subterane în care oamenii 
mergeau să-şi cinstească morţii. 

Religie interzisă, creştinismul cere atunci de la adepţii săi un greu tribut 
pentru credinţa lor, de unde tematica imaginilor referitoare la martiri, iar din 
Vechiul Testament, la intervenția lui Dumnezeu în favoarea poporului ales: Noc, 
Avraam, Faraonul Egiptului, Moise lovind cu toiagul stânca din care ţâşneşte 
apă etc. Adesea se întâlneşte scena veterotestamentară a celor trei tineri în 
cuptorul cel de foc şi a lui Daniel elberând-o pe Suzana acuzată de desfrâu de 
către bătrânii desfrânaţi. Artiştii creştini utilizează, de asemenea, din belşug 
sursele portretisticii păgâne a timpului lor. Filosofii se bucură de o înaltă 
considerație. Numeroase lucrări îi arată pe înţelepţi aşezaţi în semicerc (scenă 
regăsită în icoana Cincizecimii unde Apostolii sunt aşezaţi astfel), sau un filosof 
singur predând. Creştinismul îşi însuşeşte foarte repede aceste modele, pe care 
le modifică. Nu deţine el, oare, înţelepciunea avându-l în frunte pe Hristos, care 
dintr-o dată devine filosoful suprem? Subiect predilect pentru Orient, 
înţelepciunea va fi omagiată prin Aghia Sophia (în greceşte Sfânta 
Înţelepciune), biserică din Constantinopol, ridicată de Iustinian II în 537 şi care 
a fost sufletul creştinătăţii orientale, până când turcu au transformat-o în 
moschee după cucerirea oraşului în anul 1453. 

Simbolurile păgâne preluate de creştini şi transformate sunt numeroase. 
Astfel, anotimpurile vestesc învierea, o corabie vesteşte belşugul şi, dincolo de 
ea, Biserica. Păunul, porumbelul, palmierul şi grădina ne trimit cu gândul la rai. 

Dar creştinii nu se mulţumesc doar să schimbe sensurile simbolurilor 
existente, ei inventează noi simboluri, mai ales din secolul al II-lea. Închinarea 


magilor trimite la convertirea păgânilor la credinţă, înmulțirea pâinilor, la Cina 
cea de taină, viţa de vie trimite la taina vieţii divine la cei botezați, şi aşa mai 
departe. 

Nu trebuie să ne înşelăm, această artă se vrea didactică. „Păstrând 
esențialul, artiştii creştini urmăresc să întreţină prin artă şi să susțină credinţa 
neofiților. Acest limbaj simbolic permite să se exprime ceea ce nu poate fi 
exprimat în mod direct. Într-o lume păgână şi ostilă, el devine un fel de cod 
secret revelat catehumenilor puţin câte puţin. De teama persecuțiilor 
profanărilor, primele trei secole prezintă cel mai adesea crucea reprezentată 
printr-o ancoră, printr-un trident sau pur şi simplu prin monograma grecească a 
lui Hristos . Foarte răspândit în secolul al II-lea, peştele reprezintă simbolul cel 
mai important. Semn al fecundității în antichitate, apoi al erotismului în lumea 
romană, el devine formula condensată a Crezului. Compus din cinci litere, 
cuvântul grec IHTIS (peşte) scoate în evidentă formula: lisus Hristos Theou 
Uios Sotir”, care se traduce cu expresia „lisus Hristos, Fiul lui Dumnezeu 
Mântuitorul”. 

Nu este nimic surprinzător în faptul că acest simbol se găseşte 
pretutindeni, lucru despre care ne relatează Clement Alexandrinul (mort înainte 
de anul 215): Peceţile noastre trebuie să fie împodobite cu un porumbel, sau cu 
un peşte, sau cu o corabie cu pânzele sus, sau cu o liră, precum a făcut Policarp, 
sau cu o ancoră... (Pedagogul 111, 59, 2). 

Unitatea tematică şi stilistică a simbolismului creştin din acea epocă poate 
să ne mire. Ea nu face decât să sublinieze strânsele raporturi existente între 
Bisericile locale din Itaha, Africa de Nord, Spania şi Asia Mică. 


Victoria creştinismului 


Atribuită Dumnezeului creştinilor, victoria repurtată de Constantin cel 
Mare asupra lui Maxenţiu în 312 permite creştinismului, avansat din 313 la 
rangul de religie de stat, să înainteze pe scena lumii. Arta creştină ieşită din 
catacombe, ia locul temelor de inspirație păgână. Să ne gîndim la răsturnarea 
produsă! Creştini îşi recuperează bunurile confiscate. Solicitaţi de aici înainte, 
artiştii lucrează, pentru noua religie, fără să se ascundă. Pentru întărirea 
credincioşilor şi pentru convertirea celorlalți, nu numai artele decorative şi 
arhitectura, dar mai cu seamă pictura au depus un efort deosebit. Convertirea 

împăraților la creştinism aduce după sine o mulțime de noi convertiți. 
Constantin cel Mare, imitat în acest sens de mulţi mecenaţi poruncește ridicarea 
unor noi biserici împodobite în mod deosebit. Adesea vizitatorii dobândesc în 
aceste biserici moaşte sau obiecte care au venit în contact cu trupurile sfinților, 
încât permisiunea pe care Biserica o dă spre sfârşitul secolului al IV-lea de a se 
făuri portrete pentru a fi utilizate în cult nu face altceva decât să confirme o 
practică larg răspândită. Aceste portrete permiteau, desigur, să se întrețină 
amintirea celor pe care ele le reprezentau şi să-i venereze, în ciuda puternicelor 
opoziții ale episcopilor teologi. 

Inaugurat în anul 330, Constantinopolul, noua capitală imperială are să 
devină de-a lungul secolelor cetatea minunată, care îmbina viaţa profană 
cotidiană cu sacrul. Prestigiului împăratului roman de la Constantinopol îi 
corespunde în secolul al IV-lea o nouă reprezentare a lui Hristos, nu numai ca 
filosof sau învăţător, dar şi ca erou juvenil, fără barbă pătruns de blândeţe, sau 
ca stăpân ce tronează ca un împărat. Trebuie să recunoaştem că declararea lui 
Hristos, drept stăpân al universului creştin, şi a împăratului ca reprezentant al 
său pe pământ stabileşte o legătură profundă între Biserică şi Stat, legătură care 
n-a fost hpsită de neajunsuri. De aici înainte împăratul se impune fără dificultate 
ca stăpân absolut faţă de supuşii săi şi statele vecine. 

În ce-i priveşte pe episcopi, aceştia sunt în măsură să promoveze reprezentări ale 
lui Hristos, apte să li se dedice acelaşi cult ca portretelor împăratului. 

Un exemplu elocvent al acestui cult îl constituie sărbătoarea inaugurării 
Constantinopolului, când poporul îngenunchea în fața chipului împăratului 
purtat în mod solemn pe străzi. Moştenire păgână: se înţelege că împăratul de 
curând câştigat de partea creştinismului, dar a cărui convertire definitivă nu va 
avea însă loc decât pe patul de moarte, nu dorea să renunţe dintr-odată la o atare 
cinste. Foarte încet va avea loc un transfer al ci spre persoana lui Hristos. 


Justinian | 


Răscruce strategică între Orient şi Occident, Bizanțul profită de 
numeroasele contribuţii ale culturilor vecine în crearea artei sale fundamental 
creştină, produs al unei vaste sinteze. Existent, după cum am spus, încă din 
prima jumătate a secolului al V-lea, portretul sacru există ca atare din vremea lui 
Justinian 1 (527—565), ultimul mare împărat roman. Sub domnia acestuia, 
perioadă numită şi „vârsta de aur”, lumea bizantină îşi pregăteşte forma 


Il 


definitivă, foarte deosebită de universul roman. Imperiul său cuprinde aproape 
tot bazinul mediteranean şi are scopul mărturisit de a realiza unitatea politică şi 
religioasă a acestuia. Sfânta Sofia şi celelalte Biserici din Constantinopol, 
Ierusalim, Ravenna şi din alte părți, dovedesc geniul şi spiritualitatea intensă a 
epocii. După Egon Sendler, portretul sacru primeşte armonia, ritmul şi graţia din 
Alexandria şi din oraşele greceşti. Din Orient, Justinian 1 din Ierusalim şi din 
Antiohia provin frontalitatea, realismul trăsăturilor, totuşi fără naturalismul 
puţin greoi. 

Practica de a scrie numele personajului reprezentat este preluată de creştini 
din tradiţia păgână . 


Egiptul 


Pornind de aici, este interesant să comparăm portretele funerare egiptene 
din secolul al III-lea pictate în encaustică (procedeu de pictură, la vechii greci, 
în care culorile erau diluate în ceară) cu acele icoane foarte vechi din secolele al 
VI-lea şi al VII-lea de la Mănăstirea Sfânta Ecaterina de la Muntele Sinai, care 
prezintă acelaşi procedeu. 

Fixat deasupra capului mumiei, portretul defunctului, uneori completat cu 
inscripții, servea pentru identificarea acestuia. Există dovada că aceste efigii, 
descoperite în cea mai mare parte la Fayoum, erau realizate pe când persoana 
respectivă era în viaţă şi că ele erau păstrate în casă, în amintirea ei. Copţi, care 
susțin că au fost convertiți de Sfântul Marcu, în jurul anului 70 d. Hr., au adoptat 
în Chip firesc obiceiul local şi puneau tăblițe de acest fel în mormântul 
pustnicilor şi martirilor lor. Una dintre cele mai vechi icoane, cea a lui Hristos 
care îl ocroteşte pe Ava Mena, stareţul unei mănăstriri, ne oferă un exemplu 
minunat în acest sens. 


Icoana cea nefăcută de mână 


Pe lângă moştenirea romană şi egipteană, icoana ţine de o altă tradiție de 
primă importanţă pentru evoluția ei viitoare. Este vorba de icoana cea nefăcută 
de mână, trimisă de Mântuitorul Hristos lui Abgar, regele Edesei. Legenda 
povesteşte că regele fiind lepros, dorea să-l vadă pe lisus şi să stea de vorbă cu 
El. I-a trimis o mică delegaţie formată din oameni de la curte care l-a întâlnit, 

pe cînd lisus predica oamenilor în Palestina. lisus ştia că patimile Sale se 
apropiau şi că nu putea să dea curs dorinţei regelui. În schimb, el şi-a şters faţa 
cu un ştergar şi chipul Lui s-a imprimat în mod minunat pe acest ştergar pe care 
l-a trimis lui Abgar. În felul acesta a luat ființă prima icoană, izvor şi bază a 
tuturor icoanelor. Trebuie să reținem că istoria cu bucata de pânză a Veronicăi 
pe care lisus şi-ar fi imprimat chipul, prezintă un paralelism evident cu istoria 
chipului trimis lui Abgar. Cuvântul Veronica, de altfel, nu înseamnă el, oare, 
„Icoană adevărată”? 

Metode rafinate de investigaţie au permis să se scoată în evidenţă 
trăsăturile imaginii de pe faimosul giulgiu de la Torino, a cărui taină nu este 
deloc rezolvată prin cercetările recente de datare făcute cu Carbon 14. Trebuie 
să constatăm că o asemănare profundă şi de necontestat leagă chipul de pe 
giulgiul de la Torino de icoana cea nefăcută de mână. Coincidenţă stranie şi 
minunată! 

Actele sinodului Quinisext din 691-692 (Regula 82, Mansi 
XI, col. 960) constituie prima menţiune oficială referitoare la icoană şi la 
importanţa ei pentru epoca respectivă. În acel text se cere artiştilor să nu-l mai 
reprezinte pe Hristos în mod simbolic prin Mielul antic, ci să înfățişeze aspectul 
său omenesc, întruparea Sa prin care EI a eliberat lumea. 

Utilizarea termenului „icoana se potriveşte cel mai bine din momentul în 
care chipul sfânt devine obiect de cult în întreaga Biserică. La începutul 
secolului al VIII-lea s-a ajuns la o exagerare: uneori evlavia friza superstiția în 
aşa măsură, încât icoana unui sfânt trecut în viaţa de dincolo putea să fi socotită 
naş unui nou botezat. La Constantinopol, unui credincioşi ajungeau până acolo 
încât puneau pâinea euharistică pe o icoană înainte de a o consuma, obicei 
condamnat cu asprime. 


Iconoclasmul 


Opoziția fată de cultul icoanei, până atunci sporadică, dar exacerbată de 
iconoclasmul evreilor şi al numeroşilor arabi musulmani din provincule 
orientale, ale imperiului roman, în secolul al VIII-lea, întâlneşte cutremurul 
stârnit de împăratul bizantin Leon al III-lea Isaurul. Ridicându-se împotriva 
reprezentării lui Hristos şi a sfinților, acesta consideră că asemenea reproduceri 
nu pot constitui obiect de venerare. Trebuie recunoscut faptul că numeroase 

motive de ordin economic politic nemărturisite au influenţat din culise, această 
criză cu consecinţe inestimabile. 

Criza iconoclasmului ajunge la apogeu spre anul 730, iar sinodul de la 
Hiera (754), localitate din apropierea Constantinopolului, merge pe linia unei 
interdicții, negând că taina lui Hristos cuprinde natura divină şi natura umană, 
adică iubirea ipostatică. După sinodaliui de la Hiera, dumnezeirea soarbe natura 
umană. 

În ciuda excomunicării iconoclaştilor de către papa Grigore al III-lea şi 
sinodul de la Roma din 731, condamnarea cultului icoanelor se soldează cu 
distrugeri masive de icoane răpite din biserici şi din locuinţele particulare. 
Iconofilii neîmpăcaţi, între care călugării, sunt socotiți eretici, arestați şi 
torturați. Mănăstirile lor sunt jefuite, pământurile şi bunurile lor, confiscate. 

Un călugăr, pe nume Nicodim, a fost dus într-o zi în faţa împăratului care 
1-a spus rânjind: „Nu vezi, călugăr prost, că oricine poate să calce pe chipul lui 
lisus Hristos fără să necinstească persoana Sa?” Îndată, călugărul a aruncat pe 
jos o monedă cu chipul împăratului şi a răspuns: „Îmi este, aşa dar, îngăduit calc 
pe această monedă fără să vă dezonorez!” Cei de faţă l-au împiedicat să facă aşa 
ceva; au pus mâna pe el şi l-au ucis pentru că a disprețuit chipul împăratului. 

Această nouă erezie şi jignirile de tot felul ale puterii imperiale la adresa 
populațiilor iconofile din provinciile italiene accelerează declinul imperiului şi 
conţin în germene desprinderea definitivă de Bizanţ. 

Sinodul al II-lea de la Niceea din 787 (cel de-al şaptelea sinod ecumenic, 
ce le ratifică pe cele patru precedente) se dovedeşte hotărâtor. Iconofilu suportă 
aici atacurile îndârjite ale iconoclaştilor şi apără cultul icoanelor cu toate 
argumentele logice posibile. Victoria lor se soldează cu reintroducerea cultului 
icoanelor, care provoacă o ultimă pâlpâire de violenţă la începutul secolului al 
IX-lea (8 1 3-842), mai ales sub Leon al V-lea Armeanul. Dar lumea monahală 
rezistă până victoria finală din 843, care vede izbânda Ortodoxiei (dreptei 
credinţe) asupra tuturor ereziilor. Ziua de 1l martie este instituită într-adevăr 
drept sărbătoare a Ortodoxiei, celebrându-se până astăzi în prima duminică din 
Postul Mare. 

Nu trebuie, deci, să ne mire faptul că nu mai avem decât puţine icoane 
anterioare acestei perioade iconoclaste. Cele mai vechi datează din secolele al 
VI-lea şi al VII-lea şi provin regiuni foarte îndepărtate de Constantinopol: 
mănăstirile greceşti şi copte din Egipt, mănăstirea Sfânta Ecaterina din Sinai, 
Roma Georgia creştinată din secolul al IV-lea. 

În concluzie, nu este oare interesant să semnalăm că icoana este miza celei 
mai profunde crize care a avut loc în sânul Bisericii Orientale? Din nefericire, 
Occidentul nu a înţeles niciodată foarte bine adevărata dimensiune a acestui 
scandal care amplifică îndepărtarea Bi sericii Romei, îndepărtare căreia schisma 
din 1054 nu face decât să-i pună punctul final. În definitiv icoana face loc unei 
dezbateri teologice profunde, care are drept centru întruparea Fiului lui 
Dumnezeu, cheie de boltă a creştinismului. 


Repere pentru o istorie a icoanei după anul 843 


După anul 843, Capadocia constituie, fără îndoială, cel mai important 
centru al artei sacre. În valea râului Gorema, centru de viaţă monahală dezvoltat 
de Sfântul Vasile în secolul al IV au apărut sute de biserici săpate în gresia unui 
relief cu forme selenare. Redescoperite la începutul secolului XX, ele reprezintă 
o mare varietate de teme şi stiluri. Se pare că, în majoritatea lor bisericile 
datează din secolele al XI-lea şi al XII-lea. Această perioadă vădeşte o viaţă 
intensă în Bizanţ, care se traduce prin înflorirea artei şi a teologiei. Invazia 
cruciaților, provocată de venețieni în 1204 şi jefuirea Constantinopolului, 
distrug 
forţa morală şi materială a imperiului. Mulţi pictori se exilează trecând prin 
Onent, în Occident şi în Balcani. 

După 1054, în Italia îşi face apariţia o schimbare progresivă în utilizarea 
icoanei, cu toate că influenţa bizantină rămâne foarte puternică până la sfârşitul 
secolului al XIII-lea. Căderea Constantinopolului în 1453 şi invadarea 
Balcanilor de către turci, care transformă cele mai frumoase biserici în moschei, 
marchează sfârşitul unei epoci prestigioase care coincide pentru Rusia cu 
eliberarea definitivă de subjugul tătarilor, cauză a atâtor suferințe cumplite. 
Convertită la creştinism în secolul al X-lea, Rusia reia, în chip firesc, ştafeta 
defunctului Bizanţ. Se cuvine să precizăm că patriarhul Fotie, promotor neobosit 
al evanghelizării slavilor, cinstea icoanele în mod deosebit. De aici, răspândirea 
lor rapidă, după se poate vedea din atelierele ruso-bizantine descoperite, 
existente încă de la sfârşitul secolului al X-lea. Cu sprijinul artiştilor bizantini, 
între care Teofan Grecul (secolul al XIV-lea), Rusia îşi dezvoltă foarte repede 
propriul său limbaj iconografic. Călugăr dotat cu o inteligenţă şi o spiritualitate 
ieşită din comun, Andrei Rubliov (1360 sau 1370—1430), canonizat de Biserica 

Ortodoxă Rusă în 1988, şi care poate fi considerat fără îndoială, cel mai mare 
pictor rus, deschide calea picturii independente. Influențat pe plan artistic de 
maestrul Teofan, care mărturisea că încerca să traducă în pictura sa „frumuseţea 
duhovnicească pe care o întrezăreau ochii săi duhovniceşti”, el devine şi 
ucenicul devotat al vestitului şi veneratului Sfânt Serghei de Radonej, a cărui 
înrâurire asupra ei şi a Bisericii Ruse au fost de nepreţuit. 

Icoana Sfintei Treimi, expusă astăzi la Galeriile Tretiakov din Moscova şi 
care îi este atribuită lui Rubliov, constituie, prin excelenţă, o bijuterie. Fineţea 
linilor şi a culorilor exprimă nu numai o intensă frumuseţe spirituală, dar redă 
ceea ce nu pot să traducă cele mai frumoase texte teologice. Fără să omitem să 
menţionăm printre altele marile şcoli de la Moscova, Novgorod şi Pskov 
remarcăm că pictura rusă de icoane atinge apogeul între sfârşitul secolului al 
XIV-lea şi începutul secolului al XVI-lea. 

Schematizând, putem spune că secolul al XVII-lea anunţă declinul. Acest 
declin merge mână în mână cu abandonarea progresivă a tradiției, în urma 
influenţei occidentale crescânde, care aduce cu sine scăderea vieţii spirituale şi 
nivelului cercetării teologice. 

Un studiu cu privire la evoluţia artei împodobirii bisericilor ajută, desigur, 
la o mai bună înţelegere a icoanei. Asemănarea între frescă, marile icoane, şi 
micile mozaicuri permite comparații de cel mai mare interes. În Grecia exisă 
actualmente trei biserici bogate în mozaicuri, anume cele din Dafni Osios Lucas, 
Nea Moni din insula Kios, la care putem adăuga bisericile Sfinților Apostoli, 
Sfânta Sofia şi Sfântul Gheorghe toate din Tesalonic. 

Mai puţin costisitoare, frescele erau mai frecvente. Spre exemplu, găsim 
fresce minunate la Muntele Athos în Grecia (Tesalonic, Mistra, loannia), în 
Macedonia (Ohrida, Nerezia, Kurbinovo), în Serbia (Studeniţa, Decani, 
Sopociani, Gracianita) în Bulgaria (Rila, Ivanovo, Sofia), în Muntenia şi mai 
ales Moldova (România), în Cipru (Asinou, Lagoudera, Kahopetna în Ucraina 
(Sf. Sofia din Kiev), în Rusia (Catedrala Naşterii Domnului din Suzdal), în 
Georgia. Fiind foarte bogată, Veneţia putea să-şi ofere mozaicuri, ca şi Palermo 
şi Kefalu. Cele de la Kahrie Djami din Constantinopol capătă în zilele noastre 
dimensiune aparte în mediul lor musulman. Ar fi greşit să credem că producția 
de mozaicuri a încetat cu totul de-a lungul ocupaţiei turceşti în Grecia, Serbia şi 
Bulgaria. Pierderea se situează mai ales la nivelul calităţii şi originalității. 

Muntele Athos ar merita un studiu separat pentru fapt că el adăposteşte 
mănăstiri greceşti, ruseşti, româneşti, sârbe şi bulgăreşti. Numeroase influenţe 

artistice se repercutează se confruntă aici într-un adevărat creuzet. Ultime 
bastioane de care valurile modernităţii se sparg, mănăstirile atomie de astăzi 
trăiesc tot potrivit tradiției bizantine. Ele permit pelerinului ateu să înţeleagă 
bogăția neegalat a artei sacre creată de Bizanţ şi aceasta în cadrul lungilor 
liturghii în care armonia supremă în muzica vocală, imnografie şi iconografie 
duce până aproape de dumnezeire. 

Dacă Rusia a contribuit foarte mult la dezvoltarea iconografiei preluând 
succesiunea Bizanțului în momentul declinului său tragic, imputabil, în bună 
parte, Occidentului, propriul său declin la nivel teologic, de care am amintit mai 
sus se repercutează într-un mod dezastruos până la Athos. Să comparăm 
capodoperele din mănăstirile Marea Lavră, Vatopediu, Iviron, Hilandar, 
Dionisiu şi Dohiariu, pentru a nu cita decât câteva, cu producţiile mai târzii şi 
decadente de la mănăstirea Sfântul Pantelimon şi Schitul Prodromul. Nu este 
nevoie să fii un fin cunoscător al artei sacre pentru a percepe aceste două lumi. 
Totodată, înţelegem înţelepciunea Bisericii, care nu cere ca formele să fie vechi 
sau moderne, ci conforme cu adevărul. 


Note cu privire la icoana coptă 


Icoana coptă ar merita un studiu aparte, mai mult decât textul nostru. 
Moștenitoare a unei arte elenist-alexandrină profund remodelate, icoana coptă 
cunoaşte vârsta ei de aur între secolele al IV-lea şi al VIII-lea. Încă necunoscută 
în zilele noastre, ea se deosebeşte în mod esenţial de icoana bizantină prin 
caracterul ei de artă populară de operă a unor oameni simpli, călugări, ţărani, 
care au pictat tot pentru oameni simpli. Continuând arta Egiptului antic, care 
înfățişa mai cu seamă un suflet înaripat ce zbura deasupra unui trup cu formă 
identică, iconografia coptă nu urmăreşte să reproducă trăsăturile trupului 
persoanei, ci sufletul acesteia. Ceea ce impresionează înainte de toate în icoana 
coptă sunt capetele exagerat de mari, spre deosebire de icoanele bizantine 
aşezate pe trupuri scurte şi disproporţionate, cu trăsături reduse la minimum. 
Ochii, totdeauna foarte mari, expresie a vederii interioare, captează atenția. Cât 
despre Hristos cel răstignit, El este reprezentat cu ochii deschişi, semn evident 
al nemuririi Sale şi al milei Sale față de oameni. 

Cu toate că termenul „copt” este sinonim cu cel de ???? sub tăcere 
iconografia Bisericii Etiopiene, Biserică precalcedoniană, ca şi cea din Egipt, de 

unde a preluat parţial doctrina şi cultul. În legătură directă cu arta creştină din 
primele secole, transmisă probabil prin intermediul mănăstirilor din pustiurile 
Egiptului, Sinaiului şi Mesopotamiei, iconografia etiopiană al cărei apogeu se 
situcază în secolul al XV-lea, s-a îmbogățit cu moştenirea bizantină, dar s-a 
inspirat şi din arta creştină din Nuia, lăsând chiar să se bănuiască ici-colo 
influenţe indochineze. Accentul geometric vădit acordat formelor, personajelor 
şi veşmintelor lor caracterizează această iconografie împestriţată, care utilizează 
din belşug mari pete de culoare. 

Aici, ca şi în alte locuri, imaginea dă informaţii cu privire credinţa 
poporului şi permite să se descopere influenţele străine. Trebuie să constatăm 
că, în fiecare caz, contactul cu Occidentul s-a dovedit nefast şi nerodnic, chiar 
dacă alte cauze interne au jucat un rol în decadenţa iconografică acută, care 
dăinuie şi astăzi atât la copţu din Egipt, cât şi la fraţii din Etiopia. Fie ca ei să 
poată reface legătura cu Tradiţia lor autentică şi să regăsească amintirea acestor 
forme răsărite dintr-o altă lume şi marcate de pecetea Duhului. 


Baza biblică şi dogmatică 


Este, oare, Hristos Dumnezeu adevărat şi om adevărat într-o singură 
persoană? Taina fundamentală a credinţei creştine constă într-un răspuns pozitiv 
la această întrebare. La fel şi cultul icoanei. Dar dacă temeiul icoanei se găseşte 
în Întruparea Fiului, icoana, la rândul ei, dă mărturie despre Întrupare. A nega pe 
una, echivalează cu negarea celeilalte. De aici rezultă că icoana prin excelenţă 
este cea a lui Hristos. 

Desigur, dezbaterea pro sau contra cu privire la icoană face să apară toate 
ereziile, dar în acelaşi timp permite şi o clasificare teologică de o valoare 
inestimabilă pentru creştinism. Nu este surprinzător să constatăm că victoria 
Bisericii în 843 împotriva lungii şi profundei crize iconoclaste a fost de atunci 
încoace considerată ca „un triumf al Ortodoxiei” (dreapta credinţă)? 

Să nu uităm că ameninţarea crescândă a islamului intransigent faţă de 
icoane, adăugată certurilor dintre iconoclaşti şi Iconofilii, a constrâns pe creştinii 
din Bizanţ la o justificare esențială am putea spune, chiar metafizică, a imaginii 
sacre. 

La ora când comemorăm douăsprezece secole de la cel de-al şaptelea sinod 
ecumenic (al doilea sinod de la Niceea), care a proclamat legitimitatea icoanelor 
ŞI a cinstirii lor, se cuvine să amintim în ce măsură această dezbatere vizează 
arta în ansamblul ci. 


Argumentarea iconoclastă 


Aceasta se fundamentează pe de o parte, pe interdicţia 
veterotestamentară iar pe de altă parte, pe textul din prima Epistolă a Sfântului 
Apostol loan: „Pe Dumnezeu nimeni nu L-a contemplat vreodată” (4, 12) şi pe 
textul din Evanghelia a IV-a „Nimeni n-a văzut vreodată pe Dumnezeu” (1, 18), 
trecându-se sub tăcere urmarea: „Fiul cel Unul-născut, Care este în sânurile 
Tatălui, Acela L-a făcut cunoscut” (In. 1, 18). 
— A spune că icoana lui Hristos reprezintă natura Sa omenească fără cea 
dumnezeiască duce la nestorianism. 
—  Contrariul, anume că icoana înfăţişează natura divină a lui Hristos, nu şi pe 
cea umană, s-ar dovedi iresponsabil dat fiind că natura divină nu ar putea fi 
reprezentată (erezia ariană). 
— A admite în fine un amestec de natură umană şi natură divină duce la erezia 
monofizită . 
- Nestorianismul este o erezie pusă în circulație de Nestorie, fost patriarh al 
Constantinopolului. După adepţii acestei erezii, între natura divină şi natura 
umană din lisus Hristos nu a existat o unire reală, ci doar una morală. 


7222 după iconoclaşti negarea sinodului de la Calcedon (cel de al IV-lea 
sinod ecumenic, ţinut în anul 451), ce a formulat învăţătura după care, în 
Hristos, cele două naturi sunt unite „în mod neamestecat şi neschimbat, 
neîmpărțit şi nedespărțit”. De aici vine respingerea de către ei a icoanei lui 
Hristos, care ar vrea să fie numai o reprezentare materială. 

Sfânta Fecioară a născut un simplu om, în care Fiul lui Dumnezeu a sălăşluit 
mai târziu ca într-un templu. Această erezie a fost combătută de mari teologi, 
cum ar fi Sfântul Chiril al Alexandriei, iar la sinodul III ecumenic (Efes 431) a 
fost condamnată. Arianismul este o erezie care şi-a luat numele de la 

întemeietorul ei, Arie, preot în Alexandria Egiptului. Pe la începutul secolului al 
IV-lea, Arie susține că cea de-a doua Persoană a Sfintei Treimi, Fiul, nu este de 
aceeaşi natură cu Tatăl. Erezia a fost combătută de Sfântul Atanasie cel Mare şi 
condamnată de sinodul 1 ecumenic (Niceea 325), 

Monofizismul este o altă erezie, pusă în circulație de Eutihie, stareţul 
unei mănăstiri din Constantinopol. Spre deosebire de Nestorie, care făcea o 
deosebire atât de mare între cele două firi ale Mântuitorului, încât ajunsese să 
spună că în El sunt nu numai două firi, ci şi două persoane, Eutihie învăţa că în 
Hristos există numai o fire - firea dumnezeiască - firea omenească fund 
deosebită de cea divină, Erezia a fost combătută şi condamnată la sinodul IV 
ecumenic (Calcedon, 451). Sfinţi Părinţi au avut atari atitudini faţă de aceste 
erezii pentru că toate afectau certitudinea mântuirii naturii umane: dacă Fiul lui 
Dumnezeu n-ar fi fost Dumnezeu adevărat, întregul lui sacrificiu — întruparea, 
patima, moartea şi învierea Lui - n-ar fi avut nici o urmare pentru firea umană pe 
care o asumase, ar fi fost o simplă creatură fără o putere deosebită; dacă cele 
două naturi nu ar fi fost unite în mod nedespărțit, deci în mod real, tot ceea ce 
Hristos, ca Fiu al lui Dumnezeu a săvârşit pe pământ, n-ar fi afectat natura pe 
care o sumase; dacă natura umană asumată de Fiul lui Dumnezeu ar fi absorbită 
de natura divină, pierzându-și caracteristicile de natură umană, devenind 
altceva, ceilalți oameni n-ar mai fi în comuniune cu acea natură umană 
îndumnezeită şi proslăvită în Hristos, oamenii ar pierde garanția mântuirii lor 
subiective prin participare la natura umană proslăvită în ipostasul Fiului lui 
Dumnezeu (n. tr.). 


Cele mai bune argumente teologice în vederea apărării icoanelor 


loan Damaschinul (650-730), Teodor Studitul (751-826) şi patriarhul 
Nichifor (750-828) sunt făuritorii acestor argumente. Argumentarea lor poate fi 
rezumată foarte pe scurt în felul următor: 
— Prin Întrupare, Hristos pune capăt legii mozaice şi interzicerii de către 
aceasta a oricărei reprezentări. Vechiul Testament cedează locul Noului 
Testament, care ne descoperă o adevărată cunoaştere a lui Dumnezeu 
eliberatoare de idolatria inevitabilă mai înainte. Cuvântului, singurul cunoscut în 
Vechiul Testament, îi succede, prin întrupare, vederea. 

Fiul este chipul Tatălui, după cum afirmă acest lucru lisus însuşi: „Cel ce M-a 
văzut pe Mine, a văzut pe Tatăl” (In. 14, 9); temă dezvoltată adesea în 
Evanghelia după Sfântul loan, reluată de Sfântul Pavel care vede în Hristos 
„Chipul Dumnezeului nevăzut” (Col. 1, 15), izvor al creației şi al restaurării ei 
într-o lume nouă. Chip (după asemănarea) Tatălui celui nevăzut, El participă 
astfel la natura Sa dumnezeiască, după cum s-a învăţat la sinodul I ecumenic de 
la Niceea din 325. Dar numai Duhul Sfânt face posibilă înţelegerea acestui chip 
al Dumnezeului Cel nevăzut. Majoritatea zdrobitoare a contemporanilor lui 
Hristos nu au fost ei, oare, orbiţi, inapţi să înţeleagă mai mult despre Hristos, 
decât că EI e fiul teslarului Iosif? Mai mult, „din moment ce Hristos s-a născut 
dintr-o Mamă care putea fi descrisă, natural că El va avea un chip care va 
corespunde chipului Mamei Sale. şi, dacă El nu ar putea să fie reprezentat prin 
artă, aceasta ar însemna că El s-a născut numai din Tatăl şi nu s-a făcut om 
(Teodor Studitul, A treia respingere, cap. 11, p. G. 99, 417C). 

— În Învierea prefigurată de Schimbarea la faţă de pe muntele Tabor ??? pe 
El şi tainele mântuirii. Întruparea Fiului lui Dumnezeu justifică şi postulează 
icoana fundcă, prin ea, Dumnezeu pătrunde materia pe care El o renaşte luând 
trup, care devine, la rândul lui teofor (purtător de Dumnezeu). 

Eu nu cinstesc materia, spunea Sfântul loan Damaschinul, ci pe Creatorul 
materiei care s-a făcut materie pentru mine şi care a binevoit să locuiască în 
materie şi să realizeze mântuirea prin intermediul materiei (Despre Cultul 
sfintelor Icoane, J, 16rn P.G. 94, col. 1245 AC). 


Să nu uităm că omul, duh întrupat, se înalță spre lumea duhovnicească pornind 
de la ceea ce este trupesc! 

— Calcedonul vorbeşte, desigur, de două naturi distincte („Dumnezeu adevărat 
şi om adevărat”), dar iconoclaştii uită acest lucru. Există, de fapt, unire 
ipostatică, adică natura umană este asumată de Persoana dumnezeiască a Fiului 
lui Dumnezeu. În icoana lui Hristos nu este reprezentată nici dumnezeirea Sa, 
nici natura Sa, ci Persoana Sa în care sunt unite natura dumnezeiască şi cea 
omenească. Altfel spus, icoana arată persoana Cuvântului cel veşnic făcut om şi 
nu natura Sa umană separată de dumnezeire. 

— Logic vorbind, icoana lui Hristos, participă la persoana lui Hristos, în 
calitatea ei de reprezentarea lui Hristos. Chipul cuprinde un fel de prezenţă a 
fiinţei reprezentate şi poate deveni astfel obiectul unei cinstiri din partea 

credincioşilor. Trebuie reţinut faptul că nu este cinstit semnificantul în calitate 
de materie, ci semnificatul reprezentat. 
Legătura dintre icoană şi prototipul său nu este, aşadar, deloc tributară identități 
lor. Această legătură decurge mai degrabă din reprezentarea persoanei, al cărei 
nume este, de altfel, înscris pe icoană, aşa încât „cinstea acordată icoanei merge 
la modelul ei” (Sinodul 11??? de la 

Comparată cu icoana Mântuitorului, Evanghelia este o icoană verbală. 
Teodor Studitul răspunde în felul următor iconoclaştilor, care la începutul 
creştinismului nu vedeau în această icoană nici o justificare: 
Hnistos nu a poruncit nicăieri să scriem nici măcar cel mai neînsemnat cuvânt. 
ȘI totuşi, chipul Său a fost conturat de Apostolii Săi şi păstrat până astăzi. Or, 
ceea ce este reprezentat pe de o parte cu cerneală şi pe hârtie, este reprezentat în 
icoană prin diverse culori sau printr-un alt material. (Prima respingere, cap. X, 
P.G. 99, 340 D) 


Este semnificativ, scrie L. Uspenski, că lupta pentru reprezentare se situează în 
istoria Bisericii la lhmita dintre cele două perioade care au formulat fiecare câte 
un aspect diferit al dogmei Intrupării. 


De-a lungul primei perioade, fundamental hristologică, şi care este aceea a 
sinoadelor ecumenice, icoana „dă mărturie înainte de toate de realitatea 
întrupării”. A doua perioadă, pnevmatologică, întinzându-se între secolele al IX- 
lea şi al XVI-lea, răspunde unei nevoi capitale de definire „a Duhului Sfânt şi a 
lucrării Sale în om, adică a efectului întrupării” (Ibidem). Icoana devine, aşadar, 
o ilustrare a celebrei mărturii făcută de Sfântul Irineu, transmisă de-a lungul 
secolelor, după care „Dumnezeu s-a făcut Om, ca omul să poată deveni 
Dumnezeu”. Reprezentarea omului transfigurat nu face altceva decât să 
sublinieze lucrarea Duhului Sfânt. 

Să lăsăm ultimul cuvânt Sfântului loan Damaschinul: 

Dacă tu ai înţeles că Cel Netrupesc s-a făcut om pentru tine, atunci, evident că 
poţi să reprezinți chipul Său omenesc, Fiindcă Cel Nevăzut s-a făcut vizibil 
luând trup omenesc poţi să înfăţişezi chipul Celui pe care L-am văzut. Pentru că 
Cel care nu are nici trup, nici formă, nici cantitate, nici calitate, care depăşeşte 
orice mărime din cauza desăvârşirii naturii Sale, Cel care având natură 
dumnezeiască, a luat condiția robului, şi-a restrâns cantitatea şi calitatea s-a 

îmbrăcat cu trăsături omeneşti, sapă în lemn şi prezintă spre contemplare pe Cel 
Care a voit să se facă vizibil. (P.G. 94, col. 1239) 


Locul icoanei în Biserica Orientului 


Icoana în viaţa cotidiană 


Dacă psihologia modernă insistă ca şi C.G. Jung asupra profundei nevoi 
de reprezentări pentru o viaţă religioasă armonioasă şi rodnică, psihologia 
religioasă aşează icoana printre nevoile esenţiale ale credincioşilor ortodocşi. 

Încă de la Botez, credinciosul primeşte icoana sfântului cărui nume îl 
poartă. La căsătorie, părinții binecuvântează tinerii soţi cu icoane, iar la 
înmormântare, în fruntea cortegiului funerar este purtată icoana primită la botez 
sau la cununie şi cea Sfintei Fecioare. Acolo unde ateismul nu şi-a îndeplinit 
lucrarea, icoana se oferă privirilor de îndată ce păşeşte pragul vreunei case. 
Aşezată destul de sus, ea călăuzeşte privirea spre Cel prea înalt, care în acest fel 
este salutat înainte chiar să fie salutat stăpânul casei. Icoanele sunt prezente într- 
un fel sau altul în toate marile momente ale vieţii. Există chiar icoane portative 
pentru călătorie. Vizitarea unei biserici este însoțită totdeauna de cerea 
lumânărilor care sunt aprinse în cinstea sfinţilor ale lor icoane le sărutăm, ca şi 
cum am îmbrăţişa pe vreun membru al familiei. 


Icoana în viaţa Bisericii 
Intr-adevăr, creştinul ortodox are conştiinţa că participă la marea familie a 
sfinților. Este suficient să contemplăm interiorul bisericilor acoperite de fresce şi 
de icoane pentru a nu ne simţi singuri. Individualismul şi izolarea în sine, atât de 


fireşti omului, nu-şi au raţiunea de-a fi, deoarece orice rugăciune este uniune cu 

cei aleşi, ale căror priviri imobile şi fixe exprimă, cu toate acestea un dinamism 
interior. 

Suport pentru meditaţie, frescele şi icoanele duc la contemplarea ???? 
trăieşte un creştin ortodox, atunci când intră într-un lăcaş de cult golit de orice 
chip sacru! 

Să nu uităm: Casa lui Dumnezeu, reflectă ordinea cosmosului: pardoseala 

reprezintă pământul, bolta reprezintă cerul, absida altarului reprezintă unirea 
celor două. Încă în secolul al V-lea Dionisie Pseudo-Areopagitul declară că 
biserica trebuie considerată o imagine a Bisericii Cereşti. În consecinţă, totul 
trebuie să se refere la lumea cerească, astfel încât chiar frescele să nu redea 
formele vieţii de zi cu zi, ci lumea duhovnicească. 
Începând cu secolul al IX-lea, apar reguli oficiale care impun alegerea şi 
dispunerea scenelor. Astfel, reprezentarea Pantocratorului, stăpân al lumi 
văzute şi nevăzute, împodobeşte turla cea mare care sugerează o deschidere spre 
cer şi constituie punctul cel mai înalt în ierarhia scenelor reprezentate. Bolta 
absidei o reprezintă pe Maica Domnului, punte între pământ şi cer. Înconjurând 
altarul ca un zid protector absida reprezintă liturghia cerească a îngerilor, iar în 
registrul inferior, comuniunea veşnică a Apostolilor. Deasupra uşii de la ieşire 
se găseşte, de obicei, o frescă ce reprezintă Adormirea Maicii Domnului sau 
judecata din urmă. Aceasta este o puternică chemare adresată creştinului care se 
întoarce acasă.. Ceilalţi Sfinţi ocupă restul spaţiului rămas disponibil în biserică. 
În fine, catapeteasma, despre care vom vorbi mai târziu, are un dublu rol. Pe de 
o parte, ea separă pe credincioşi de altar, numit tronul lui Hristos, iar pe de altă 
parte, ca o punte îi uneşte cu lumea cerească. 

Icoanele expuse pe diversele tetrapoduri din biserică sunt oferite spre 
venerarea directă a credincioşilor, care nu îngenunchează atunci când intră în 
biserică, ci fac semnul Sfintei Cruci — de regulă de trei ori — în cinstea Sfintei 
Treimi. Cu capul plecat, ei rostesc o scurtă rugăciune şi sărută icoanele: mai 
întâi pe cea a Mântuitorului Hristos, apoi pe cea a Maicii Domnului apoi, de 
obicei, pe cea a sărbătorii sau a perioadei liturgice, scoasă în evidenţă prin 
punerea ei pe tetrapodul din mijlocul bisericii. 

În bisericile de tradiţie slavă icoana învierii sau a praznicului. La noi se aşează 
pe tetrapodul din faţa catapetesmei, se aşază pe un tetrapod în mijlocul bisericii. 
În bisericile din Transilvania care în perioada habsburgică, pentru o vreme, au 

ținut de Biserica sârbă - se mai păstrează şi astăzi obiceiul icoanele să fie expuse 
în mijlocul bisericii. 


Este suficient să asişti la o slujbă ortodoxă a Bisericii Ortodoxe pentru a realiza 

importanţa icoanei în cult. Ea este nu numai tămâiată de mai multe ori, dar şi 
purtată cu solemnitate în procesiune. Nu putem să nu relatăm episodul 
ambasadorilor cneazului rus Vladimir al Kievului, care, după ce au urmărit 
slujbele din Sfânta Sofia din Constantinopol au raportat stăpânului lor: 

„Nu ştiam dacă eram pe pământ sau în cer, căci, cu siguranţă nu există 
nicăieri în lume o strălucire atât de mare şi asemenea frumuseţe. Ne este cu 
neputinţă să v-o descriem, dar noi ne-am convins că acolo Dumnezeu locuieşte 
printre oamenii care slujesc slavei Sale într-un chip pe care nici un cult din lume 
nu poate să-l egaleze. Căci nu este cu putinţă să-i uităm măreţia.” 

Vladimur s-a convertit la creştinism în 988 cu întreg poporul său. 

Această frumuseţe, care exprimă lumea spirituală, aparţine numai 
Ortodoxiei pentru care CUVÂNTUL (Evanghelia) CULTUL şi ICOANA sunt 
strâns legate. 

Tot ceea ce este propovăduit de Dumnezeiasca Liturghie, cântările 
Bisericii şi cuvintele celui care citeşte îşi găsesc într-adevăr 
un comentariu strălucitor în liniştea frescelor şi a icoanelor. 

Cât despre frumuseţe, ea atinge desăvârşirea în fiecare din cele cinci 
simţuri. Ochii se minunează la vederea icoanelor; tămâia din belşug sugerează 
nărilor mireasma împărăției; gustul se acţionează la savoarea pâinii şi vinului la 
împărtăşanie, simţul tactil intervine atunci când sărutăm sfintele icoane, Sfânta 
Evanghelie şi Sfânta Cruce. În fine, auzul şi vederea joacă un rol e important. Să 
notăm ca exemplu că muzica de orgă şi pictura în ulei, amândouă apărute în 
aceeaşi epocă, oferă simţurilor culori şi sunete voluptuoase. oarecum „carnale” 
care traduc o concepţie despre lume, străină icoanei. 

Bizantină sau slavă, muzica strict vocală deschide urechea inimii la 
vibrații din altă lume. Cu icoana, modul său de exprimare vizează o realitate 
dincolo de aspectul fizic care dă naştere unui nivel de gândire, de sensibilitate şi 
de conştiinţă mai înalt. 


Catapeteasma sau Iconostasul 

Termenul desemnează pur şi simplu un perete despărțitor împodobit cu 
icoane. De origine destul de recentă, catapeteasma (iconostasul) atinge forma ei 
clasică în secolul al XV-lea. Separată de navă numai printr-un fel de grilaj nu 
prea înalt sau de un fel de barieră, altarul primelor secole se modifică pe măsură 
ce se înmulţesc icoanele. Agăţate de acest grilaj pe un rând, apoi pe două şi aşa 
mai departe până s-a ajuns la cinci rânduri, icoanele dau catapetesmei forma pe 
care o cunoaştem în zilele noastre. 

Desfăşurarea ei până la boltă, pe de o parte izolează preotul, dar mai ales 
fereşte de priviri ansamblul frescelor. Soluţia aleasă constă în a aduce pe 
catapeteasmă planul iconografic adoptat pentru turlă, bolta altarului şi nava. 

Catapeteasma, în vremea noastră, deseori neînţeleasă, trebuie reevaluată 
în funcţie de teologia icoanei. Ea nu este în nici un caz o barieră, ci expresia 
maximă a Ceea ce se poate manifesta vizual, deoarece în spatele ei, nu e nimic 
de văzut, în sensul că taina ce se săvârşeşte acolo nu se situează la nivelul 
vizibilului, ci al comuniunii. 

Astfel, funcția catapetesmei nu se limitează să recapituleze în ochiu 
noştri toată istoria mântuirii, ceea ce este foarte important; ea sugerează şi 
trecerea într-o altă lume nevăzută pentru ochii noştri trupeşti. Ea simbolizează, 
altfel spus, hotarul între lumea simţurilor şi lumea duhului. Dincolo de 
semnificația didactică, iconostasul invită la comuniunea cu Biserica cea 
cerească. Ea sublimază legătura esențială, existentă între taina prezenţei 
Trupului proslăvit al lui Hristos, Euharistia şi icoană —reprezentare chiar a 
acestui Trup. 


Scurt comentariu asupra icoanelor praznicelor împărăteşti 


Anul liturgic al Bisericii Ortodoxe nu începe în prima duminică din Postul 
Crăciunului ca în Biserica Romei, ci la | septembrie. Icoana praznicului 
completează textele liturgice în anunţarea tainei şi formează cu acestea un 
întreg. Trebuie, pe drept cuvânt, să vorbim de o iluminare reciprocă! În timpul 
slujbei de priveghere la praznic, preotul depune icoana praznicului pe tetrapodul 
din mijlocul bisericii, respectiv, din faţa catapetesmei. Praznice cum sunt cel al 
Intrării în Ierusalim, al Înălţării şi al Cincizecimii au dată schimbătoare, 
depinzând de data Paşte lui, Sărbătoarea Sărbătonilor. 

1. Naşterea Maicii Domnului (8 septembrie) 

Totul se scaldă, într-o atmosferă de bucurie intensă şi, după cum notează în 
Carnetele unui pictor de icoane, monahul Grigorie Krug, un mare meşter iconar, 
care a ştiut să regăsească vigoarea şi suflul proprii geniilor marii Tradiţii: 
„Naşterea Maicii Domnului reprezintă ultimele pregătiri ale neamului omenesc 
pentru primirea dumnezeirii”. 


2. Întâmpinarea Maicii Domnului (21 noiembrie) 

Prima şi singura între femei, Mania pătrunde în „Sfânta Sfintelor” din Templu, 
ea, care va deveni templul lui Hristos. Prin invitarea de către marele preot, 
Zaharia, de a urca treptele altarului, icoana arată înălțarea Fecioarei la nivelul 
sfințeniei şi al dumnezeirii. 


3. Buna Vestire(25 martie) 

Acum are loc „împlinirea tainei Care depăşeşte toate limitele rațiunii omeneşti -- 
întruparea Fiului lui Dumnezeu” (apud monahul Grigorie). Spre deosebire de 
părinţi (după trup n. tr.) care nasc funţe muritoare, Maria primeşte în sânul ei pe 
Domnul vieţii, care zdrobeşte legăturile morţii şi care va da viaţă din belşug 
tuturor celor ce se vor întoarce spre El. Această sărbătoare este rânduită aproape 
de echinocțiul de primăvară când soarele, depăşind ecuatorul, începe mişcarea 
de revoluţie spre emisfera nordică pe care o va încălzi în mod progresiv şi o va 
inunda cu lumina sa. Nu este, oare, aceasta anunţarea unei mari bucurii viitoare, 
anume venirea Celuilalt Soare? 


4. Adormirea Maicii Domnului (15 august) 

Tradiţia relatează că, înainte ca Sfânta Fecioară Maria să treacă pragul acestei 
lumi, Sfinți Apostoli s-au adunat în jurul ei şi că însuşi Mântuitorul Hristos a 
venit spre a-i primi sufletul. Icoana oferă o lectură contemplativă a slujbei din 
acea zi: 

Pe născătoarea de Dumnezeu cea neadormită în mujlocirile ei pentru noi, 
nădejde nezdruncinată, mormântul şi moartea nu o au ţinut, căci, fiind Maica 
Vieţii, la Viaţă o a mutat Cel Care S-a sălăşluit în pântecele ei cel pururea 
fecioresc. (Condacul de la utrenia praznicului Adormirii Maicii Domnului). 


d 


Legătura strânsă dintre mamă şi prunc, arătată în aproape toate icoanele Maicii 
Domnului care ţine în braţe pe Mântuitorul Hristos, aici se găseşte inversată. 
Fiul, Adam cel Nou, apare întru slavă, înconjurat de îngeri. El ţine în mâini pe 
Sfânta Sa Maică, adică sufletul care ia asupra Sa trupul înduhovnicit. Noua vă, 
pe care Apocalipsa o descrie „învăluită în soare” (p. 12, 1) ne-o a înainte în 
procesul de îndumnezeire: este răspunsul la chemarea puternică a lui 
Dumnezeu, care S-a făcut purtător de trup, ca omul să devină purtător de Duh 
Sfânt, după frumoasa expresie a Sfântului Atanasie cel Mare (+373). Adormirea 
Maicii Domnului am putea-o numi apoteoză a omului, deoarece Învierea şi 
Schimbarea la faţă, care reprezintă cei doi poli ai creştinismului, găsesc în 
această A dormire deplina lor realizare. 


5. Naşterea Mântuitorului Hristos 05 decembrie) 
Peştera întunecată simbolizează disperarea totală sau iadul. Tocmai aici 
Hristos se naşte tainic spre a elibera pe Adam şi împreună cu el toată omenirea. 

Anticipate în diferite mituri, Naşterea şi Moartea-înviere a lui Hristos nu 
sunt ele, oare, semnul unei aşteptări nostalgice ale unicului şi adevăratului 
Mântuitor al omenirii? Nu este mai puţin interesant că Zeu, zeu al luminii şi 
divinitate supremă în mitologia greacă, se naşte, la fel, în întunericul unei 
peşteri. Trebuie să coborâm în peştera impresionantă din partea superioară a 
podișului Lasithi din Creta în care, când ridicăm privirea, de la o adâncime de 
70 de metri, înţelegem cum pare lumina să ţâşnească din întuneric. Puterea 
evocatoare a icoanei aici este foarte puternic confirmată. 

În ceea ce îl priveşte, cultul ortodox o descrie pe Maica Domnului drept 
muntele cel sfânt de unde va ieşi Hristos. De altfel, centrul icoanei nu este oare 
ocupat de ea stând întinsă pe un aşternut de culoarea purpurei care subliniază 
demnitatea ei în calitate de Maică a Domnului? Acest eveniment ce depăşeşte 
puterea noastră de înţelegere, la început ne face să fim neîncrezători şi uimiți 
văzându-l pe Iosif în partea din stângă jos. 


28 


După Dostoievski, „nu există în lume decât Un singur chip absolut frumos, este 
Hristos” şi „Întruparea este epifania (arătarea) Celui Frumos” (Fraţii 
Karamazov, N, |). 

Acest „Paşte al iernii” răsună de prezenţa lui Emanuel (Dumnezeu este cu 
noi, Mat. 1, 23), iar legătura profundă cu Învierea ne determină să. trimitem 
cititorul să analizeze această icoană. 


6. Întâmpinarea Domnului (2 februarie) 

Baldachinul care separă icoana subliniază, pe de o parte, bucuria încercată de 
bătrânul Simon (cel care a văzut pe Dumnezeu) întâlnind pe Dumnezeul Său, 
dar şi presimţirea cumplită a Maicii Domnului, care întrezăreşte suferinţele 
Fiului ei (c. 2, 25-35). Privirea pruncului se concentrează asupra lui Simon a 
cărui ființă, în totalitatea ei, se arată a fi primitoare. 


7.  Teofania (Arătarea lui Dumnezeu, sau Botezul Domnului (6 ianuarie) 
Apele reprezintă un fel de mormânt lichid pe care Hristos îl sfinţeşte prin 
prezența Sa. Cum să nu vedem aici o legătură cu icoana Naşterii? Această 
sărbătoare, „teofanică” prin participarea celor trei persoane ale Sfintei Treimi, 
este totodată si sărbătoarea iluminării, căci apariţia lui Dumnezeu este însoţită 
de o lumină strălucitoare. 


8. Schimbarea la faţă (6 august) 

Schimbarea Domnului la faţă sau transfigurarea, de pe Muntele Tabor, „este 
calea, chipul şi culmea transfigurării universale” (Grigorie, monahul) şi nu 
numai un fel de minune izolată. Mult mai mult, trebuie să se înțeleagă că nu 
Hristos este cel care se transfigurează, ci Apostoli, ai căror ochi curăţiţi percep 
deodată deplina realitate a Celui pe care-l însoțesc zi de zi. 


9. Intrarea în Ierusalim sau Duminica Stălparilor (sărbătoare mobilă) 
Despre icoană se spune că este „teologie în culori”. lată un exemplu în acest 
sens, pornind de la o omilie a Sfântului Epifanie al Ciprului: 


Din ce cauză Hristos, acum şi numai acum, urcă aşezat călare pe animal, El care 
altădată făcea acelaşi drum pe jos? Pentru a arăta că va fi înălţat pe Cruce şi 
proslăvit pe ca. Ce desemnează satul care se găseşte înaintea sa ? Dispoziţia 
duhului potrivnic al omului alungat din Paradisul în care lisus trimite doi 

ucenici, adică cele două Testamente, cel Vechi şi cel Nou. Ce închipuie asin ? 
Fără îndoială, sinagoga care şi-a dus viaţa sub o grea povară pe spatele căreia se 
va aşeza cândva Hristos. Ce închipuie puiul asini ? Poporul păgân, fără măsură, 
pe care nimeni nu l-a putut îmblânzi, nici legea, nici teama, nici îngerul, nici 
profetul, nici Scriptura, ci numai unul Dumnezeu, Cuvântul (citat de Grigorie 
monahul). . 


10. Înălţarea (sărbătoare mobilă) 

Cultul sărbătorii anunţă: Domnul s-a înălţat... pentru a înălța chipul căzut al 
lui Adam şi pentru a ne trimite pe Mângâietorul, Duhul Adevărului care ne 
sfințeşte sufletul. 

O bucurie senină însoţeşte promisiunea: „Eu voi fi cu voi în toate zilele 
până la sfârşitul veacurilor” (Mat. 28, 20). De aici înainte, natura umană, legată 
de cer, îl percepe pe Hristos drept Cap al Bisericii. După cum s-a înălțat, tot aşa 
va şi reveni (FE. p. 11) la sfârşitul veacurilor. Vedem pe icoană, sub Hristos care 
se înaltă întru slavă, chipul Bisericii şi stâlpii ei, Apostolii. 


11. Cincizecimea (sărbătoare mobilă) 

ȘI când a sosit ziua Cincizecimii, erau toţi împreună în acelaşi loc. Şi din 
cer, fără de veste s-a făcut un vuiet ca de o suflare de vânt ce vine repede, şi a 
umplut toată casa unde şedeau ei. Şi li s-au arătat împărțite, limbi ca de foc şi au 
şezut pe fiecare dintre ei. *(F. p. 2, l—3). 

Icoana îi prezintă pe Apostoli, adunaţi în sem-cerc în jurul tronului gol al 
lui Hristos a cărui prezenţă dumnezeiască este readusă prin limbile de foc şi 
lumina care le înconjoară. În icoană, sub Apostoli, se găseşte pictat, încadrat 
într-un arc de cerc de culoare neagră, un împărat în vârstă având în mâini un 
ştergar pe care se află aşezate douăsprezece rulouri. În stare de captivitate, 
acesta simbolizează cosmosul şi mântuirea pe care o anunţă predica Apostolilor 
reprezentată de cele douăsprezece rulouri. 


12. Înălţarea Sfintei Cruci (14 septembrie) 

Ultima dintre cele douăsprezece praznice, această sărbătoare, împreună cu alte 
câteva sărbători ale Maicii Domnului, depăşeşte cadrul Evangheliilor. Originea 
el urcă în timp în secolul al IV-lea când Sfânta Cruce pe care a fost răstignit 
Mântuitorul a fost descoperită la inițiativa Sfintei Elena, mama împăratului 

Constantin cel Mare. Icoana acestui praznic arată pe episcopul Ierusalimului 
care, stând în picioare în faţa bisericii Învierii, expune o cruce în faţa poporului 
adunat spre venerare. 

Înălţată pe „locul căpăţânii” (In. 19, 17) sau Golgota în care Tradiţia vede în 
mod simbolic centrul lumii şi locul de îngropare al lui Adam, Crucea este 
instrumentul şi semnul prin care Hristos, Noul Adam, eliberează lumea din 
întunericul morții şi permite transfigurarea sa. 


Coborârea în lad sau Învierea (sărbătoare mobilă) 

Dinamismul şi lumina caracterizează această icoană care este împrumutată din 
Evanghelia apocrifă a lui Nicodim. Hristos este descris aici drept „Cel viu... care 
are cheile morţii şi ale iadului” (poc. 1, 12). 

După ce a zdrobit şi a călcat în picioare porțile iadului „Mântuitorul a întins 
mâna, a făcut semnul crucii peste Adam şi peste toți sfinţii şi, prinzând mâna 
dreaptă a lui Adam înălțându-se din iad şi ieşind din el, toți sfinţii urmându-L” 
(Nicodim Aghioritul, VII, XXIV, 1,2). 

„Sărbătoarea a sărbătorilor”, Învierea dă un sens morţii lui lisus pe cruce. Ea 
explică tot ceca ce precede şi tot ceea ce urmează. Fără ea, viaţa creştinului 
pierde orice sens. „Dacă Hristos n-a înviat, zadarnică este atunci propovăduirea 
noastră, zadarnică-i credința voastră...şi noi suntem mai de plâns decât toți 
oamenii” Scrie apostolul Pavel (I Cor. 15, 14-19) 


Capitolul II 


Studiul icoanei propriu-zise 


„Frumuseţea va mântui lumea”, spunea Dostoievski. Este suficient să fi 
trecut prin Creta şi alte regiuni ale Grecei, acest pământ căruia noi îi datorăm 
atât de mult, fără să vorbim de locurile minunate, adesea aproape de noi, pentru 
a înțelege impactul frumosului asupra simţurilor, în cele din urmă asupra 
sufletului, care se orientează în mod firesc spre Dumnezeu, izvor al oricărei 
frumuseți şi dătător de viaţă. 

Omul este însetat de Frumuseţe! Paul Evdokimov consideră că, „dacă omul 
caută frumuseţea, aceasta este posibilă pentru că el este scăldat în lumina ei, 
pentru ca în însăşi natura lui, omul este sete de Frumuseţe şi de chipul Său.” 

Fără această Frumuseţe, lumea devine de neînțeles. Or, pictorii de icoane nu au 
gândit decât la crearea acestei Frumuseţi. Trebuie să ne punem însă de acord 
asupra termenului. Frumuseţea icoanei nu stă în primul rând în fineţea desenului 
(cuvântul „iconograf” înseamnă „scriitor de imagine” şi nu „pictor”), ci în 
armonia care se degajă din întreg. Ea este rezultatul unei lungi tradiții unde 
meditaţia şi o minuțioasă elaborare merg mână în mână. Ea nu ţâşneşte dintr-o 
intuiție subită, dintr-o emoție puternică. dintr-o abstracție pură sau din vreo 
trăsătură de geniu, oricât de prezent ar fi acesta în operele marilor iconografi. 
Nimic nu este lăsat la întâmplare şi fiecare element se încadrează în întreg. 
Suprafeţele icoanei sunt fin distribuite, iar urmele liniilor geometrice scoase la 
iveală cu ocazia restaurărilor de fresce nu lasă nici o îndoială în ceea ce priveşte 
studiul prealabil minuţios. 

Nu este, oare, interesant să scoatem în evidentă faptul că însuşi filosoful 
neoplatonician Plotin vorbeşte în secolul al III -lea despre o vedere a lumii prin 
ochii lăuntrici „care permit înţelegerea esenței profunde a lucrurilor? După el, 
realitatea naturală percepută direct cu simţurile noastre nu ne duce la inima 
lucrurilor. În acord cu aceasta, adevărații iconografi nu reprezintă realitatea 
exterioară ca atare, ci realitatea spirituală, care este adevărul prin excelentă. De 
aici, reiese în mod natural că acest limbaj simbolic scapă totalmente omului 
trupesc a cărui inimă rămâne în întregime orientată spre confortul personal şi 
realitățile materiale. 

Înainte de a continua subiectul pe care ne-am propus să-ltratăm, se 
impune o precizare. Dacă luăm în considerare arta sacră din marile tradiţii, care, 
pe lângă creştinism, cuprinde hinduismul, budismul, taoismul şi islamul, peste 
tot vom vedea că 1es în evidentă canoane (reguli) privind modul de procedură, şi 
aceasta la niveluri diferite. 

Adăugate viziunii spirituale corecte a celor care au inspirat-o şi au răspuns 
de ea, aceste reguli formale îi asigură protecția. 

În arta musulmană, geniul geometric împreună cu simţul ritmului năzuiesc 
să traducă spaţiul nelimitat, simbol al prezenţei dumnezeieşti. În ce priveşte 
caligrafia, care îşi atinge apogeul în Coran şi exprimă Cuvântul sacru, ea 
permite o comparaţie cu icoana din arta creştină. 

Această căutare a frumuseţii dumnezeieşti îşi găseşte înflorirea în mandala 
tradițională hindusă şi în chipul lui 


Mandala este o imagine simbolică organizată în jurul unui centru. 

Ea poate fi o cosmogramă, o psihogramă sau o teofanie (apariţie miraculoasă) a 
unui zeu. Acestea constituie centrul mantalei, devenind polul meditaţiei. 
Mandala e utilizată în cult de budismul tibetan. (n. tr.). 
Buddha unde, pentru fiecare intervine un canon de proporţii, îmbinat cu modele 
moştenite de la vechii maeștri. 

Forma omenească a Mântuitorului reprezintă, în fine, pentru creştini cel 
mai sublim chip dumnezeiesc. Arta creştină are, deci, obligaţia sa transfigureze 
omul care vine la Hristos şi lumea care depinde de el. 


1 Canoanele icoanei şi scopul lor 


Reprezentarea lui Hristos este o sarcină de temut. La fel este şi în ceea ce 
priveşte reprezentarea omului, creat după chipul lui Dumnezeu. Se cuvine să nu- 
1 falsificăm câtuşi de puţin trăsăturile, riscând în felul acesta să cădem în 
caricatură. Şi călcarea în picioare a chipului omului înseamnă o jignire adusă lui 
Dumnezeu. De aici şi exigenţa Bisericii Răsăritului ca pictorii de icoane să se 
conformeze unui ansamblu de canoane, călăuze şi paveze care garantează o 
continuitate şi o unitate doctrinară mai presus de frontiere. Definită în mod 
Canonic, tema icoanei nu e de competenţa artistului. La fel şi simbolismul ei. 
Diferită de arta profană, unde simbolismul se exprimă prin alegorie, tema 
icoanei nu va putea fi rodul unei gândiri intelectuale, deoarece ea revelează în 
mod spontan taina pe care a reprezentat-o. Mai mult, icoana trăieşte din această 
realitate şi nu se înţelege decât din interior, ridicând un colţ al voalului Realităţi 
duhovniceşti dincolo de orice formulare verbală. Simbolismul secundar, care se 
referă la detaliile majore ale icoanei, se înțelege cu uşurinţă. Aşa este cu 
mişcarea mâinilor care indică rugăciunea, mai ales în icoana Deisis, sau în cele 
ale martirilor ce ţin o cruce în mână, puterea mărturiei lor. 

Ținuta vestimentară a persoanelor este invariabilă, ca şi gesturile şi multe 
alte detalii. 

Dacă secolul al XVII-lea, mai ales, oferă exemple de icoane pur cerebrale şi, 
deci, strict simbolice („ochiul care vede “ochiul care nu doarme”), trebuie să 
vedem în aceasta o îndepărtare de la Tradiţie. Prin gratuitatea lor, ele subliniază 

cu atât mai bine bazele adevăratei icoane prin al cărei ţesut curge sângele 
Biserici. 
În 787, cel de al VII-lea sinod ecumenic decretează în sens următoarele: 
De pictor depinde numai aspectul tehnic al lucrării, dar întregul ei plan, 
dispoziţia şi compoziţia sa aparţin şi depind de Sfinţii Părinţi într-un chip foarte 
limpede (Niceea 11, 6, a,252 C). 


Iar în 1551, sinodul de la Moscova declară: 

Arhiepiscopii şi episcopii din toate oraşele şi mănăstirile din eparhiile lor 
să poarte de grijă pictorilor de biserici şi să le controleze lucrările. 

Astfel, primele modele, ca şi operele celor mai mari pictori au fost 
instituite ca exemple. La sinodul de la Moscova mai sus menţionat, icoana 
Sfintei Treimi pictată de Rubliov este ca „model desăvârşit”. Aceasta explică 
faptul că dispun în mod progresiv de manualele care dau indicaţii precise cu 
privire la maniera de a picta şi de a reproduce chipurile sfinților. Manualul cel 
mai cunoscut rămâne cel al călugărului atoni Dionisie de urna întocmit în 
secolul al XVII -lea la cererea călugărilor din Athos. Orientare spirituală pentru 
viaţa creştină şi pentru rugăciune icoana rămâne pentru mult timp mai cu seamă 
apanajul călugărilor. Nimic mai firesc, deoarece mănăstirea vrea să fie 
creuzetul vieții duhovniceşti. Dar prin votul ascultării, călugărul dă mai lesne 
ascultare îndrumărilor primite. Nu trăieşte el, oare, în sânul marii familu a 
sfinţilor aşteptând împărăţia? Înainte să aşeze icoana pe lemn, o zămisleşte în 
sine în rugăciune, linişte şi asceză. După ce şi-a curățit privirea şi prin ea inima, 
el poate reproduce chipul unei lumi transfigurate. Dacă prima icoană pictată de 
elevul iconograf este neapărat cea a lui Hristos, pentru că icoana dă mărturie 
despre întruparea Fiului lui Dumnezeu, orice călugăr promovat iconograf 
pictează înainte de toate icoana schimbării la față. Un manuscris de la Muntele 
Athos îndeamnă pictorul „să se roage cu lacrimi, ca Dumnezeu să-i pătrundă 
sufletul. Să meargă la preot, ca acesta să se roage pentru el şi să-i citească 
troparul Schimbării la fată.” 

Într-o epocă în care pictorii de icoane laici şi atelierele lor se găsesc din 
abundență, sinodul de la Moscova se plânge de o decădere a vieţii morale a 
pictorilor: 

Pictorul de icoane trebuie să fie smerit, blând, evlavios, să nu 
pălăvrăgească, să nu râdă peste măsură, să nu fie certăreţ, nici invidios, nici 
beţiv, nici hoţ, el trebuie respecte curăţia duhovnicească şi trupească. 

Când influenţele profane ale Renaşterii devin prea evidente, patriarhul 
Nikon porunceşte distrugerea acestor icoane amenințând cu anatema pe autorii 
ŞI deţinătorii lor. 

Dacă este adevărat că iconograful se mişcă într-un spaţiu restrâns, ce lasă 
după cum se pare puţin teren liber creativităţii sale, de el depinde să fie mai mult 
decât un copist. El are datoria să-şi expună credinţa, prin intermediul talentului 
său şi aceasta în duhul canoanelor pe care e profund interesat să le îmbogăţească 
şi întinerească. Mărturia unui pictor de icoane contemporan, D-na Fortunato 
Theokretov, pare să capete aici un interes cu totul aparte şi ne lămureşte cu 
privire la posibilitățile actuale în acest domeniu: 


Rațiunea de a fi a icoanelor este aceea de a sluji atât lui Dumnezeu cât şi 
omului. Icoana este o fereastră prin care poporul lui Dumnezeu, Biserica, 
contemplă împărăția lui Dumnezeu; şi, pentru acest motiv, fiecare linie, fiecare 
culoare, fiecare trăsătură a feţei capătă un sens. Canonul iconografic, formulat 
de-a lungul secolelor nu este o închisoare care ar priva artistul de elanul său 
creator, ci păstrarea autenticităţi a ceea ce este reprezentat. În aceasta constă 
Tradiţia. Atunci când sunt pictaţi Sfântul Petru, Sfântul Pavel, Sfântul loan 
Hrisostom, Sfântul Serafim şi toți ceilalți sfinți, vrem să fim siguri că au fost 
pictaţi în tradiția Biserici, aşa cum îi cunoaşte şi cum îi păstrează Biserica în 
memoria €i vie. De aceea, nu avem nici un motiv să schimbăm faţa vreunui sfânt 
sau vreuna din caracteristicile lui, tipul veșmintelor sau culoarea. De asemenea, 
nu există nici cel mai mic motiv să schimbăm stilul reprezentări, atâta timp cât 
nu am găsit un mijloc mai bun de a exprima prin pictură un trup devenit vehicul 
al Duhului Sfânt. Bizantinu au reuşit să pună la punct formula potrivită pe care 
o cunoaştem şi până acum, toate celelalte încercări de înfăţişare a ideii de trup 
transfigurat au eşuat... Atâta timp cât cultul ortodox este în mod fundamental 
bizantin, va fi de neconceput ca arta lui vizuală să fie de expresie diferită (Extras 
dintr-o conferinţă). 


În ciuda acestei fidelităţi faţă de Tradiţie, este uimitor să constatăm că pot 
fi numărate nu mai puţin de patruzeci de şcoli în spaţiul rusesc (Novgorod, 
Moscova, laroslav, Tver, ganov etc.), unde nu găsim două icoane identice. Un 
avantaj uriaş trebuie subliniat, anume faptul că icoana unui praznic este imediat 
recunoscută de oricine. 

Este foarte important să deosebim arta profană de arta sacră de domeniul 
căreia aparține icoana. Aceasta ne va ajuta să scoatem în evidenţă în mod 
progresiv criteriile de autenticitate ale icoanei la nivelul formei, şi mai ales, ale 
conținutului, etapă indispensabilă dacă vrem să deosebim opera de artă 
transfigurativă de orice produs, fie chiar şi cu temă sfântă, dar care uzurpă 
denumirea de icoană. 

Dacă Marc Chagall şi Paul Klee, pentru a nu-i cita decât pe ei oferă 
exemplul minunat al unei căutări a realităţii prin intermediul unui limbaj pictural 
pătruns de poezie, arta lor nu este teologică, aşa cum este cea a icoanei. 

În arta profană, opera originală şi de valoare reflectă personalitatea 
artistului. Ea este într-un anume fel o încercare de a materializare a gândirii şi a 
viziunii sale cu privire la lume. O recunoaştere a publicului implică creaţi noi, 
iar efortul artistului tinde în mod constant spre inovație şi depăşire. Expoziţii în 
mod savant 

orchestrate reprezintă, în plus, o formă de publicitate. Acestea nu sunt decât 
câteva aspecte sigure, dar care permit totuşi, oprimă comparaţie cu arta icoanei. 

Iconograful îşi hrăneşte arta din Tradiţia şi din învăţătura Biserici. 
Personalitatea lui trebuie să se eclipseze în faţa personajului reprezentat. 
Atitudinea ce se cuvine să o aibă trebuie să fie cea pe care a avut-o Sfântul loan 
Înaintemergătorul („Trebuie ca EI să crească şi eu să mă micşorez”— In. 3, 30), 
atitudine iubitoare şi foarte atentă. De aici putem să tragem o concluzie logică, 
anume că iconograful nu trebuie să-şi semneze lucrările cel puţin pentru trei 
motive: în primul rând, numele său este sinonim cu cel al personalității sale, 
care nu trebuie să iasă în evidenţă; în al doilea rând, icoana este realizată după 
Tradiuie şi după documente, care nu aparțin pictorului; în al treilea rând, 
inspiraţia pe care o are pictorul vine de la Duhul Sfânt. 

Dacă numeroşi iconografi greci contemporani dau impresia că-şi 
semnează icoanele pictate, se cuvinte să precizăm că în mod normal ei fac în aşa 
fel ca numele lor să fie precedat de cuvintele: „Prin mâna lui (numele)... 
subliniind” astfel preponderența slujirii lor eclesiale, care implică intervenția 
dumnezeiască. 

Este interesant să constatăm că unii artişti profani îşi semnează lucrările 
prin introducerea în tablou a unui element pictural care permite să-i identificăm. 
Această procedură nu este admisă în cazul icoanei, deoarece acela care se roagă 
în faţa ei ar putea să fie abătut de la scopul esenţial. iconograful trebuie să 
înlăture de pe icoană sentimentele şi emoţiile sale pentru a nu le impune 

celorlalți şi pentru ca să nu facă din ele un fel de ecran prin care să 1 se limiteze, 
oarecum credinciosului, modul de abordare a ceea ce este reprezentat în icoană. 
Nu este, aşadar, evident faptul că arta picturii icoanelor, adevărata pictură de 
icoane este, cum spune un iconograf contemporan, „o lucrare eroică şi un 
apostolat?” 


Evoluţia diferențiată a artei sacre în Orient şi în Occident 


Dacă părăsirea canoanelor Bisericii Orientale, care guvernează 
iconografia, se dovedeşte plină de consecinţe pentru că din acest moment 
asistăm la un declin inevitabil, însoțit de asfixie lentă, o privire prealabilă 
aruncată asupra a ceea ce se petrece în Occident ne permite o comparație de cel 
mai înalt interes. 

Până în secolele al XI-lea şi al XII-lea, artele exprimă peste tot aceeaşi 
realitate şi au aceeaşi credință, anume, aceea de a revela „cele nevăzute”. Este 
perioada minunată a artei romane care descoperă o lume dincolo de legile 
gravitației şi spiritualizează până şi piatra. Să ne gândim la Chartres, Berzela- 
Ville, Saint-Savin! Trebuie să menţionăm deopotrivă pictura irlandeză, spaniolă 
şi italiană, unde lucrările de vârf se săvârşesc în armonie cu Orientul creştin, 
Onient ale cărui hotare, să nu uităm, cuprindeau mult mai mult decât ceea ce 
înţelegem astăzi prin acest termen, pentru că a inclus mai ales Ravena şi Sicilia. 
Bizanțul traversează deopotrivă o perioadă de viaţă intensă; asistăm la o 
înflorire spectaculoasă a artei şi a religiei în ciuda catastrofei din 1204, 
provocată de intrarea cruciaților. Cu toate aceste, în peninsula italică, Cimabuc, 
Giotto şi Duccio se găsesc la originea unei îndepărtări treptate de arta bisericii 
Orientale, care va duce la separarea din Renaştere. Întorcând spatele tradiţiei 
bizantine €i încep procesul unei „desacralizări a artei sacre occidentale, 
deschizând calea unei implacabile laicizări. Arta transcendentului dispare prin 
introducerea de către aceştia a facilității optice: perspectiva adâncimii, 
iluminarea, dar şi întoarcerea la personaje foarte realiste în opoziție cu 
hieratismul icoanei, fără să omitem recurgerea la lumea emoţiilor. Devenită din 
nou independentă, arta sacră face loc artei religioase lipsite de transcendenţă. 
Dacă până acum era orientată spre spectator, deschisă spre el, de acum înainte 


37 


ea devine un tablou care îşi trăieşte propria sa viaţă; scenele se desfăşoară fără 
să se ţină cont de cel care contemplă. 

Viziunea subiectivă asupra artei opreşte integrarea ei în misterul liturgic. 
Emotivitatea înlătură comuniunea duhovnicească. Limbajul sacru al 
simbolurilor se pierde. 

Trebuie să precizăm că suntem pe deplin conştienţi că schema privind 
„Reprezentările Maicii Domnului în tradiţia ortodoxă şi în Biserica Rome” 
poate fi reducționistă. Cu toate acestea, ea permite o mai bună înţelegere a 
evoluţiei de netăgăduit şi capitală în domeniul artei sacre. 

E uimitor să arătăm, aşa cum face Paul Evdokimov, faptul că sinodul de la 
Trento (1545 - 1563) şi Sinodul de la Moscova (1551), au loc în aceeaşi epocă, 
şi ajung la concluzii divergente în ceea ce priveşte natura artei sacre. În timp ce 
Biserica Răsăritului preferă suprafaţa iconografică cu două dimensiuni, mai 
deschisă misterului, Apusul creştin, mai liberal, lasă uşa deschisă unei soluţii 
facile din cauza realismului, anume statuia) în trei dimensiunii, mai individuală 
şI mai autonomă. 

Astfel, reprezentările în relief, mult inferioare numeric icoanelor, nu sunt 
deloc neglijabile în ţările tradiţional ortodoxe. Încă din secolul al XII-lea 
întâlnim în numeroase altorehefuri şi basoreliefuri ale Mântuitorului Hristos şi 
ale sfinților, mai ales în nordul şi în sudul Rusei. Muzeul Topkapâ din Istanbul 
oferă şi el o mare varietate de sculpturi bizantine utilizate în cult. 

Trebuie să reflectăm la faptul că prezenţa sau absenţa volumului include 
sau exclude orice materializare. Alegerea este deci hotărâtoare. În aceeaşi epocă, 
Reforma se opune simbolismului catolic şi acoperă cu un strat de var frescele şi 
picturile din biserici. Putem spune mai degrabă că problema artei sacre este 
escamotată, dar găsim, desigur, asemenea reacţii încă din secolul al XI-lea. Este 
suficient să-l numim pe Bernard de Clairvaux, una din marile personalităţi ale 
creştinismului şi cel care a inspirat cea de-a doua cruciadă. Atacând Cluny-ul, el 
atacă arta care stânjeneşte mănăstirile. Dar, care artă?! Această năvală picturală 
nu-i pare propice pentru contemplarea interioară. Din contră, pentru călugări, ea 
reprezintă un risc de distracţie, iar grija aceasta o regăsim în secolele următoare 
în asceza cisterciană. Dacă marii pictori ai Renaşterii cum ar fi Rafael, Leonardo 
da Vinci pentru a-i cita doar pe ei, ne oferă în tratarea temelor religioase o 
frumuseţe mai degrabă fizică decât spirituală în care grija pentru detaliul 
anatomic, perspectiva, culorile fidele realităţii înconjurătoare au o foarte mare 
importanţă, în ceea ce îl priveşte pe iconograf, acesta lasă de-o parte orice 

detaliu de prisos ca să înconjoare domeniul imaterialului, al spiritului şi al 
veşniciei unde spaţiul şi timpul îşi pierd raţiunea lor de a fi. 

Trebuie să înţelegem bine că nimic nu deosebeşte arta religioasă a 
Renaşterii sau a barocului de arta profană decât tema religioasă. Formele sunt 
aceleaşi, iar sentimentele pioase ale artistului nu sunt deajuns să o facă sacră. O 
artă devine sacră numai atunci când percepţia duhovnicească se întrupează în 
forme, când acestea îi reflectă strălucirea. Dacă o viziune spirituală anumită 
postulează un limbaj adecvat, o artă cu o temă sacră, care recurge la limbajul 
formal al artei profane, merită denumirea de artă religioasă şi nu de artă sacră. 

Ar fi de asemenea eronat şi naiv să confruntăm iconografia bizantină cu 
anumite şcoli de pictură contemporană cum ar fi cubismul, expresionismul, arta 
abstractă în care se constată, de asemenea, o părăsire a preciziei anatomice şi a 
naturalului. Nu vom repeta niciodată destul că arta icoanei cere o viziune 
spirituală hrănită din seva Bisericii, viziune care se întrupează în forme fidele 
Tradiţiei. 

Cât priveşte exemplele picturale contemporane de capete dezarticulate cu 
ochi astupaţi şi de trupuri răsucite cu corpuri împletite cu piepturi bombate etc., 
ele reflectă mai degrabă starea dezintegrată a omului modern, decât setea sa 
după o realitate de dincolo de materialitate. Unde se găseşte frumuseţea fizică şi, 
mai ales, cea spirituală? Nu este vorba aici de un refuz net de a privi omul după 
chipul lui Dumnezeu? 

Întreaga imnografie a Bisericii Ortodoxe îl descrie pe Mântuitorul Hristos 
ca având o frumuseţe desăvârşită, care depăşeşte frumuseţea tuturor fiinţelor. Se 
înţelege că este vorba frumuseţe spirituală şi nu fizică, aşa cum a înţeles 
Tradiția. Nimic mai firesc dacă arta icoanei nesocoteşte imitarea omului existent 
şi creează o formă idealizată pentru a reprezenta pe Cel care este mai presus de 
natural, raţional şi conceptual. 

Ce contrast față de arta religioasă occidentală care rămâne la suprafaţa 
lucrurilor şi se fundamentează pe modelele vii pentru a-i înfăţişa pe Mântuitorul 
Hristos şi Maica Domnului! 

Câte femei de o frumuseţe senzuală, obiect al pasiunii pictorilor, şi-au 
împrumutat chipul pentru reprezentarea Maicii Domnului pe care scrierile sfinte, 
pătrunse de viziune spirituală, o descriu ca fiind cea mai frumoasă, cea mai 
curată dintre toate femeile ? Celei ce străluceşte de sfinţenie 1 se atribuie 
trăsăturile naturale ale unei persoane obişnuite. Ce inconsecvenţă! 

Exemple prestigioase ne sunt date de foarte numeroşi pictori dintre care 
putem enumera pe Filippo Lipi, Raphael, şi Rubens. 
Cel de-al VI-lea sinod ecumenic (680) consideră asemenea reproduceri ca 
fiind incompatibile cu adevărul credinţei din cauza rezonanţei lor senzuale. A-l 
picta pe Mântuitor ca pe un om obişnuit implică ideea că El ar fi avut numai 
natura omenească, în timp ce El este Dumnezeu-Om. Sarcina deosebită a 
iconografului este, dimpotrivă, aceea de a sublinia cu tărie că plinătatea 
dumnezeirii sălăşluite în trupul Mântuitorului Hristos. 


O deosebire fundamentală: icoana, teologie a prezenţei 


Există o neînțelegere profundă sau mai degrabă o distanţă serioasă între 
modul în care a fost înţeleasă ideea de artă divină în Biserica Răsăritului şi cel în 
care a fost înțeleasă în Biserica Apusului. Manifestare văzută a ceea ce nu se 
poate vedea, icoana nu există prin ea însăşi. Ea nu este altceva decât mijlocul 
prin care suntem conduşi spre fiinţe. Pentru Răsărit, ea este un obiect sfânt prin 
care simţim prezenţa personală a cuiva (Dumnezeu, Maica Domnului, sfinții), 
aşa cum afirmă marele sinod din 869/870: „icoana ne anunță şi ne face prezent 
ceea ce Evanghelia ne spune prin cuvânt”. 

Mult timp unite, cele două Biserici surori, se vor separa în mod progresiv în 
ceea ce priveşte modul în care fiecare a înţeles ceea ce este esenţial în icoană: 
teologia prezenţei. 

Încă o deosebire importantă în timp ce Răsăritul, imitat în această privinţă 
de arta romană, se interesează să preamărească slava lui Dumnezeu, demnitatea 
lui Hristos biruitor al suferinței şi al morţii (să ne gândim la Pantocratorul 
bizantin şi la Hristos biruitorul de la Vezelay, din La Charite-sur-Loire etc.), 
Apusul rămâne la baza Crucii. Într-adevăr, trebuie să vedem aici una din 
consecinţele impactului pe care l-a avut asupra cruciaților vederea Ţării Sfinte şi 
a mormântului Mântuitorului Hristos. Răsăritenii, fiind totdeauna acolo, 
depăşesc foarte repede ceea ce este tragic în eveniment pentru a pătrunde 
dincolo de fenomen. În felul acesta, icoana Răstignirii nu redă tristeţea şi 
abandonarea, ci, înainte de toate, mărturia unei prezenţe. Din contră, ce emoție, 

ce sentiment de gol existențial trăim, atunci când contemplăm mai mult timp 
celebrul tablou al lui Grunewald care exprimă brutalitatea existenţei şi umilirea 
Celui care s-a făcut pentru noi om. Pe de o parte prezenţă, pe de altă parte 
absenţa. 

Cel răstignit de pe icoană nu are mâinile crispate, convulsionate. În icoană 
predomină maiestatea şi seninătatea, nu suferinţa şi martiriul. „Eu privesc pe 
Hristos răstignit şi văd pe Împăratul”, exclamă Sfântul loan Hrisostom. Braţele 
larg, desfăcute, capul plecat într-o parte şi trupul înclinat în faţă nu fac altceva 
decât să ilustreze împlinirea jertfei de pe Cruce, reprezentată în ultimul cuvânt 
de pe Cruce: „Săvârşitu-sa” (In. 1-9, 30), ca şi mai devreme prin cuvintele „Iar 
Eu când mă voi înălța de pe pământ, îi voi trage pe toţi la Mine. Iar aceasta 
zicea, arătând cu ce moarte avea să moară (In 12, 32—33). 

Hristos din tabloul lui Grunewald se distinge printr-o regie de mare intensitate 
dramatică în care aspectul emoţional domină. Zdrobit, tras în jos de greutatea 
cărnii rănite, trupul lui lisus are culoarea verde a descompunerii. 

Să revenim la iconograful ortodox, care nu se adresează cu precădere 
emoţiilor, ci spiritului, scoțând în evidenţă chenoza (coborârea, golirea de sine, 
micşorarea) Dumnezeului-om, integritatea trupului Său, aducând aminte de 
nestricăciune. 

Este important, deci, să încercăm a înţelege cât de mult anulează de fapt 
dimensiunea divină reprezentările lui Hristos, făcute în maniera lui Grunewald! 

În asemenea, tablouri natura umană a lui Hristos absoarbe dumnezeirea 
în aşa fel încât se scot în evidenţă nu mai eşecul, disperarea, fără cel mai mic 
indiciu cu privire la înviere, dezbrăcând Crucea de puterea ei de Viaţă. Să 
admitem că, dacă nu este necesar să fii creştin pentru a pune în evidenţă 
suferința omenească, trebuie în schimb să fii creştin pentru a „vedea” şi a face să 
se vadă” în Cel răstignit pe Hristos cel înviat întru slavă. Nu fără justificare, 
Dostoievski, în celebrul său roman Idiotul, striga prin gura prinţului Mâşkin, 
profund tulburat văzând punerea în mormânt de Holbein cel Tânăr, care 
reprezintă pe un Hristos desfigurat, cu ochii sticloşi şi trupul în 
descompunere: „Ştii că privindu-l, un credincios poate să-şi piardă credinţa?” 


Date generale cu privire la icoană 

Pregătire şi materiale 


Fereastră spre Absolut, icoana este rodul unei munci îndelungate care cere 
răbdare, experienţă şi talent. În icoană materia nu este violată, ci aşa cum a 
plăsmuit-o Dumnezeu, încât toate materialele şi ingredientele folosite provin din 
lumea minerală, vegetală sau animală. Ele sunt chemate să participe la 
transfigurarea cosmosului, pentru că sarcina iconografului este aceea de a 
spiritualiza realitatea palpabilă. 

Scândura, ca suport, numai ea cere o lungă pregătire. De ea depinde 
păstrarea picturii în condiții atmosferice adesea foarte variabile. Alegerea 
lemnului are o mare importanţă este esenţial să fie trainic şi stabil. Spatele 
scândurii va fi, de altfel, întărit cu adaosuri de scândură. Centrul suportului, 
destinat să primească desenul, este adesea scobit câțiva milimetri în aşa fel încât 
să lase un fel de ramă lată de 2— 3 m. Această uşoară scobire, mai frecventă în 
tradiţia rusă decât în cea bizantină, se numeşte în slava veche fovceg. Termenul 
folosit pentru a desemna sipetele cu sfinte moaşte şi cu obiecte sacre, aminteşte 
de faptul că scopul primordial al marginii care rezultă prin scobirea uşoară a 
lemnului, nu este acela de a încadra icoana, ci de a păstra imaginea ca într-un fel 
de chivot. 

Tehnica pictării icoanelor se fundamentează de la început pe două 
procedee folosite în antichitate, şi anume, pictura în encaustică abandonată 
treptat cu începere din secolul al VIII-lea sau de la sfârşitul crizei iconoclaste şi 
culoarea de apă cu ou, numită tempera, concurată încet, încet, şi ea de produsele 
industriale, fără a fi totuşi vreodată egalată de acestea. 

Pe lemnul făcut aspru se aplică un strat subțire de clei din piele de iepure, 
peste care se aplică în general o pânză subţire, îmbibată la rândul ei în clei. 
Această pânză permite o mai bună aderenţă a fondului destinat să primească 
culorile şi fereşte pictura de orice vătămare, cum ar fi crăpăturile provocate prin 
uscarea treptată a lemnului. Practica a fost necunoscută până spre sfârşitul 
secolului al XIV-lea, iar pânza respectivă lhpseşte adesea din icoanele greceşti 
de format redus şi acolo unde suportul este un lemn foarte tare. 

Peste fondul cu pânză sau chiar pe scândură (în cazul când aceasta este 
dintr-un lemn tare) se aplică până la şapte straturi dintr-un grund făcut din 
acelaşi clei, amestecat cu praf de piatră albă (albastru sau cretă), numit /evkas în 
ruseşte. Acest fond cretos tare, perfect lustruit, primeşte desenul inspirat dintr- 

un manual sau dintr-o icoană veche. Fidelitatea faţă de Tradiţie, chezaşă a 
autenticității, implică respectivul demers care, în afară de aceasta, orientează 
creativitatea pictorului. 

Urmează aurirea. Fondul icoanei se numeşte într-adevăr „lumină”. Se 
recurge la ocrul galben sau roşu, uneori la lac alb. Adesea sunt aplicate foiţe de 
aur şi toate acestea cer o tehnică complexă, desăvârşită prin practică. Lucrarea 
următoare constă în acoperirea desenului cu gălbenuş de ou, apoi cu culori 
uniforme, înainte să se precizeze contururile şi să se lumineze ansamblul, adică 
înainte să se dematerializeze suportul. Dacă icoana nu se semnează, cu toate că 
există numeroase excepţii de la această regulă, ea primeşte totdeauna un nume 
care o leagă de modelul ci. 

Înainte să fie expusă fumului de lumânare şi prafului, în general icoana 
este impregnată cu ulei de in fiert, amestecat cu chihlimbar, cu răşină sau cu 
acetat de cobalt, care pătrunde prin stratul de culori şi le ameliorează aderenţa. 
Această ungere se numeşte oliva (de la grecescul a/eipho = a unge, n. tr.). 

E, desigur, important ca icoana, răsfrângere a nestricăciunii noii creaţii 
țâşnită din mormânt împreună cu Hristos în dimineaţa de Paşti, să reziste rănilor 
ŞI uzurii timpului. 


Scrierea numelui 


Scrierea numelui investeşte icoana cu o prezenţă. Puterea numelui este, 
într-adevăr, recunoscută în toate religiile teiste, mai ales, în islam şi în 
numeroasele culturi vechi printre care este suficient să reținem, spre exemplu, 
Egiptul, China şi lumea evreiască. 

Vechii egipteni susțin că numele face parte integrantă din persoană. A-l 
scrie sau a-l rosti înseamnă a-i da viaţă sau a o prelungi. La chinezi, a da un 
nume implică o luare în stăpânire a persoanei sau obiectului în cauză. în fine, 
evreii au atribuit numelui lui Yahve (YHVH = Eu sunt cel ce este — /eșirea 3, 
14), pe care numai arhiereul îl putea pronunţa, energii dincolo de orice putere de 
înţelegere a oamenilor. Dumnezeu este prezent şi activ în Numele Său care 
trimite puterea şi binecuvântarea Sa. 

Trebuie reținut un detaliu: o schiţă a teologiei numelui se profilează în 
lucrarea Păstorului lui Hermas, scrisă pe la mijlocul secolului al II-lea. În 

această carte se spune: „Numele Fiului este mare şi minunat şi El este Cel care 
susține lumea”. 

Legat fiinţial de persoana Sa, numele lui Hristos actualizează prezenţa Sa 
activă, care nu poate fi percepută prin simţul văzului. Numele se dovedeşte a fi o 
armă puternică împotriva răului şi însemnarea lui pe icoană îi conferă acesteia 
caracterul sacru. 

Icoanele lui Hristos şi ale Maicii Domnului poartă în greceşte abrevierea 
numelui Mântuitorului (ICXC =Imovs Xproros) şi al Maicii Domnului (MP-OY 
= Mnrmp 9eov). Adesea, în funcţie de originea icoanei, lângă inscripția inițială 
se adaugă şi alte inscripţii în lhmba locului de unde provine icoana. Un manual 
de la Muntele Athos pentru folosinţa iconografilor propune o întreagă serie de 
nume pentru Hristos: „Atotputernicul”, „Izvorul vieţii”, „Mântuitorul Lumi”, 
„Milostivul”, „Emanuil”, „Regele slavei” etc. La fel şi pentru Maica Domnului: 
„Odighitria (Cea care arată drumul”), „Împărăteasa îngerilor”, „Fecioara dulce 
mângâietoare” (Vladimir), „Bucuria tuturor „Mângâietoarea celor în nevoi” etc. 
Adăugăm, de asemenea, că aureola lui Hristos poartă totdeauna inscripţia ov 
(Cel ce Este) aşezată deasupra sau de-o parte şi de alta, cum se vede în diverse 
variante. 


Absența realismului 


Dacă iconograful se dă de-o parte fără să-şi semneze numele pe lucrare, o 
face pentru că în icoană există ceva mai mult decât triunghiul închis al oricărei 
opere de artă profană: Artistul, creația sa şi privitorul. Teofanică, semn văzut al 
nevăzutului, prin elementul transcendent care se află în ea, icoana depăşeşte pe 
pictor, cât şi pe cel care o priveşte. Absenta realismului, caracteristică acestei 
arte, scoate în evidenţă procesul de spiritualizare. Se înţelege de la sine că nu se 
pictează ceea ce este spiritual. A obiectiva prin sensibil ceea ce este spiritual, ar 
fi o curată distrugere şi s-ar merge în sens invers. Dacă tablourile fac apel la 
simţuri şi caută să facă să vibreze în noi un sentiment firesc, icoana nu vrea să 
fie nici emoţionantă, nici sentimentală. Faţa, cum vom vedea mai Jos, nu devine 
niciodată portret, după cum reprezentarea pământului, a lumii vegetale şi 
animale nu urmăreşte să reproducă ceea ce o înconjoară. Din contră! Lumea 
vegetală şi cea animală, adesea reprezentate prin aluzii, neagă orice logică, iar în 
cadrul lor întâlnim adesea forme stranii. Poate de neînțeles în zilele noastre, ele 

se vor face înţelese într-o zi, deoarece trebuie să ne încredem în înţelepciunea 
iconografilor odinioară. 

Lumea noastră coruptibilă şi coruptă participă în icoană la îndumnezeirea 
omului şi, prin urmare, aici este transfigurată. Nu vedem, oare, în ea sfinţi care 
vorbesc şi poruncesc fiarelor sălbatice ce li se supun aşa cum se supuneau 
omului primordial înainte de căderea în păcat? Este o aluzie la taina viitorului 
paradis! Icoana nu se reduce, aşadar, la o artă figurativă sau nefigurativă, ea 
descoperă lumea de dincolo, realitatea spirituală nevăzută de ochiu noştri 
trupeşti. Icoana este departe de a fi abstractă, şi aceasta pentru că ea este 
fundamentată pe Întruparea Hristos. (Este, într-adevăr, corect să afirmăm că 
Naşterea lui Hristos marchează naşterea icoanei.) Ea ştie să fie figurativă atunci 
când reprezintă trăsăturile unui sfânt, dar, înainte de toate, pune în evidentă 
dimensiunea duhovnicească. Fiecare element anecdotic este redus la minimum. 
Ceea ce interesează înainte de toate, este frumuseţea interioară şi nu estetica 
pură. 

Leonid Uspenski precizează foarte bine că „țelul icoanei este acela de a 
orienta spre transfigurare toate sentimentele noastre, puterea noastră de 
înţelegere şi toate aspectele firii noastre, dezbrăcându-le de orice exaltare care 
nu poate fi decât nesănătoasă şi vătămătoare”. Tot astfel cum tălmăceşte 
îndumnezeirea, nimic din ceea ce este omenesc nu-i este străin, fie că este 
aspectul psihologic, fie trăsăturile proprii ale omului în mediul său înconjurător 
pământesc. 

Dacă persoana reprezentată este, desigur, totdeauna asemănătoare cu 
modelul şi poartă, de pildă, aceleaşi veşminte pe care le-a purtat în timpul vieții, 
trupul pictat nu are nimic carnal şi prin urmare, nimic care să putrezească, aşa 
cum se vede, din nefericire, în icoanele decadente influențate de pictura 
Renaşterii. Înlăturată, carnea face loc unui trup transfigurat, plin de energii 
dumnezeieşti. 

De unde vine, atunci, această tulburare pe care o arată uneori diferite 
persoane în faţa icoanei? E vorba de atracție şi repulsie combinate. Aceasta 
pentru că icoana anunţă lumii bucuria, însă ascetismul din jurul ei îi imprimă o 
notă de tristeţe. Şi contrastul între tristeţe şi bucurie trimite la esenţa însăşi a 
creştinismului, unde lumina învinge definitiv întunericul şi suferinţa. Bucuria 
Paştelui nu ar fi posibilă fără Patimă, după care Hristos înviază. 

Icoana ne interpelează, dar nu ne vorbeşte, cu adevărat, decât din 
momentul în care întoarcem spatele împărăției trupului, pentru a primi Duhul 
Sfânt, care, numai El, poate să ne umple de o bucurie desăvârşită. 


Arhitectura 


Arhitectura se înscrie în această sfidare a logicii omeneşti. În ea 
descoperim un refuz evident al oricărei funcţionalităţi. Proporțiile sunt complet 
ignorate şi nu ţin seama de mărimea personajelor. Acelaşi lucru se poate spune 
despre uşile şi ferestrele dispuse în mod bizar, cu dimensiuni utopice. În fine, o 
culoare mai închisă este suficientă ca să semnifice interiorul. Legile gravitației 
nu acționează în această lume. Nu este, oare, adevărat că icoana, ca şi 
Evanghelia, este o provocare la adresa înţelepciunii lumii acesteia şi ordinii ei? 
De aici decurg formele sale adesea neobişnuite şi şocante. 

ȘI totuşi, nu există loc pentru echivoc. Icoana nu cunoaşte aparențele şi 
arată inima sau esenţa fiinţelor şi a ceea ce este trăit. Personajele mai importante 
sunt desemnate pe nume. 

Adăugăm faptul că, dacă formele arhitecturale, munţii vegetația ce 
formează fondul icoanei sunt totdeauna subordonate personajelor care ocupă 
spaţiul din faţă, aceste diverse elemente le sunt integrate şi nu au independenţă 
proprie. Taina Botezului lui Hristos oferă un foarte frumos exemplu de armonie 
cu munţii situați în stânga şi-n dreapta Sa. Icoana răstignirii, cu zidurile 
Ierusalimului în planul din spate, ilustrează, deopotrivă, cele spuse mai sus. 


Faţa 


De la Întruparea Fiului lui Dumnezeu, chipul omului primeşte o 
dimensiune nouă. Voința de spiritualizare a lumii include o transfigurare a lumii 
sensibile unde frumuseţea carnală nu mai este suficientă. Spre deosebire de arta 
elenistică şi cea a renaşterii, unde frumuseţea trupului omenesc primează prin 
efectul său naturalist, în icoană, trupul dispare adesea sub veşminte care 
seamănă cu toga romană. Aceste mantii nu mai acoperă trupuri, ci suflete, 
preluând „culorile” lor diafane. Cutele veșmintelor nu mai exprimă mişcările 
fizice, cu ritmul duhovnicesc al întregii funţe. Şi aceasta este atât de adevărat, 
încât se ajunge, spre exemplu să se discearnă starea spirituală a societății 

omeneşti de-a lungul secolelor pornindu-se de la evoluţia cutelor veșmintelor în 
iconografie. 

Se întâmplă ca trupul să fie gol, cum este în icoana praznicului Botezului 
lui Hristos, dar lhpsa lui de naturalism face să fie mai spiritual. Goliciunea nu 
dezvăluie trupul, deoarece țelul icoanei nu este acela de a pune în evidenţă 
frumuseţea naturală, cum face arta profană, ci de a face vizibile adevărurile 
teologice şi de a întrupa o prezenţă spirituală. 

Faţa este centrul trupului. Ea domină totul. Călugărul Grigorie Krug în 
lucrarea Carnets d'un printre d 'icones, scrie următoarele: 
„Numai chipul care posedă o faţă - chip, şi numai un chip omenesc transfigurat 
prin mutație dumnezeiască poate avea dreptul să fie icoană sfântă”. 
Și mai departe: 
„Vulturul care ţine Evanghelia nu poate fi icoana evanghelistului lan, ci doar 
simbolul lu”. 

În treacăt fie spus, grecii din antichitate considerau sclavul ca fiind 
apros6pos, adică „fără de faţă”. Or, luând chip omenesc, Dumnezeu ne restituie 
o faţă după chipul Său, nouă, celor înlănţuiți (apros6poi) de păcat. 

Dacă arta creştină de la începuturile creştinismului prezintă personajele sale din 
față, cu timpul deseori, nu se mai întâmplă aşa ceva, fără să mai vorbim de ceea 
ce se întâmplă astăzi, când adevărata faţă tinde pur şi simplu să dispară, ba chiar 
să reapară într-o formă caricaturală. 

Este exact ceea ce exprimă marele critic de artă Rene Huyghe în lucrarea sa 
Arta şi sufletul. 

„Pe măsură ce faţa umană, mai ales, în noblețea sa, a dispărut din operele 
contemporane, opusul ei, Animalul a ocupat aici un loc ciudat. El apare în mod 
frecvent, ca şi cum ar da mărturie despre o obsesie surdă a zilelor noastre (Ed. 
Flammarion, Paris 1980, p. 342)” 

Nu-i aşa că arta actuală reflectă o lume în criză, lipsită de certitudini? În 
ciuda abundenței fără precedent a mijloacelor de comunicare pe care le are la 
îndemână, omului modern îi este tot mai greu de a-l întâlni cu adevărat pe 
celălalt a cărui faţă îi scapă. 

În icoană, numai personajele care nu au ajuns la sfinţenie apar din profil. 
Să privim spre exemplu magii şi păstorii în icoana Naşterii Domnului. Aceasta 
scoate în evidenţă importanţa frontalității care înseamnă o Prezenţă. Contactul 
direct o cere. Experienţa relațiilor umane confirmă această afirmaţie. Profilul 
scurt-circuitează într-un anume fel acest contact direct şi depersonalizează 

relația. Astfel, în ciuda puterii evocatoare a subiectului, „Sărutul lui Iuda” de 
Giotto, care îl arată pe Hristos din profil, descoperă un fel de absenţă. În unele 
cazuri s-ar putea vorbi de dominare: „Tu”- ul din ipostaza faţă-n față cedează 
locul lui e/, care caracterizează persoana văzută din profil. 

Prin frontalitatea lor, personajele din icoană, interpelează spectatorul şi îşi 
dezvăluie starea lor interioară. 

Nimic mai normal, când capul determină volumul şi poziția trupului. 
Ansamblul compoziției îi este subordonat. Dar, în timp ce canonul frumuseţii 
„clasice” impune ca trupul să aibă de cinci ori lungimea corpului, în icoană 
trupul este mai lung de zece ori decât capul. 

Feţele par adesea bronzate, având aproape culoarea pământului. Desigur, 
faţa lui Hristos, Adam cel Nou (de la ebraicul adamat, pământ), nu ar putea fi 
atribuită unei anumite rase. El aparține omenirii întregi, pe care de altfel, o 
recapitulează. Personajele primelor icoane privesc viaţa de apoi cu ochii foarte 
larg deschişi, uneori chiar exagerat. O asemenea privire întărită de arcada 
puternică a ochilor reţine atenţia celui care priveşte. Dar, spre sfârşitul perioadei 
iconoclaste se face simțită o evoluţie în modul de reprezentare a lui Hristos, care 
constă într-un echilibru mai mare între divin şi uman. Şi sub impactul înnoirii 
isihaste* în Bizanţ cu începere din secolul al XIV-lea şi cu o forță deosebită în 
Rusia secolului al XVI-lea faţa devine tot mai blândă. 

Atins de harul dumnezeiesc şi sfinţit, fiecare organ al simţurilor a încetat 
să mai fie organul senzorial obişnuit al omului biologic. Ochu, mari şi însuflețiți 
dau mărturie cu privire la Sfânta Scriptură: „Ochii mei sunt pururea spre 
Domnul” (Ps. 24, 15) „căci ochii mei au văzut mântuirea Ta” (c. 2, 30). Er s-au 
deschis spre sublim şi spre vederea lui Hristos. 

*Isihasm, vine de la cuvântul grecesc isyhia, care înseamnă calm, singurătate, 
pace interioară; se referă la rugăciunea mistică, numită „rugăciunea lui lisus”, în 
care comuniunea cu Dumnezeu se obține, făcându-se să coboare înţelegerea în 
inimă prin repetarea numelui lui Isus Hristos, însoţită de rugăciunea vameşului 
„Doamne, Lisuse Hristoase, miluieşte-mă pe mine păcătosul” (c. 18, 14). 

Mintea, curățită de gândurile rele, păstrează amintirea Fiului lui Dumnezeu şi 
omul interior se deschide la lucrarea Duhului Sfânt. 

Termenul de „isihasm” trimite mai ales la practica acestei rugăciuni care, deşi 
răspândită din primele secole ale creştinismului, a luat o formă nouă la pustnicu 

(sihaştii) care trăiau în sihăstriile din Muntele Athos în secolele al XIV-lea şi al 
XV-lea. Sfântul Grigore Palamas este eminentul lor purtător de cuvânt. 

Legat de o spiritualitate de o bogăţie de nebănuit, isihasmul pătrunde în 
Rusia şi se dezvoltă mai ales în celebra mănăstire a Sfintei Treimi - Sfântul 
Serghie. A se vedea în acest sens minunatul text duhovnicesc Recits d'un 
pelerin russe, apărută la Ed. Seuul şi Petite philocalie de la pricre du coeur, 
apărută la aceeaşi editură. 

Studierea restului feţei include fruntea, nasul, urechile, gura şi obraji 
brăzdaţi de riduri adânci la asceţi, călugări şi episcopi. Fruntea, bombată şi 
foarte înaltă, adăposteşte forţa duhului şi înţelepciunea, nedespărțite de iubire. 
Nasul alungit şi subţire scoate în evidenţă noblețea. El nu mai percepe cele ale 
lumii acesteia, ci buna mireasmă a lui Hristos şi suflarea viu-făcătoare a 
Duhului, ţâşnită dintr-un gât zugrăvit peste măsură de gros tocmai pentru acest 
motiv. Gura, parte senzuală prin excelenţă este totdeauna foarte fină, are un 
desen foarte geometric care înlătură orice senzualitate. Ea rămâne închisă, 
deoarece contemplaţia postulează liniştea. Senin al spiritualităţii, această gură de 
formă redusă arată, după Sfântul Chiril al Ierusalimului (+387), că „trupul nu 
mai are nevoie de hrană pământească pentru a trăi, pentru că a ajuns o minune 
duhovnicească” (Cateheza 18, P.G. 33, Col. 613). 

Urechile, create pentru a auzi poruncile lui Dumnezeu, s-au interiorizat, 
iar zgomotul lumii nu mai ajunge la ele. Ele îşi concentrează atenția asupra 
glasului interior. Chiar şi sub barbă uneori stufoasă se ghiceşte o bărbie 
energică. Unele detalii pot totuşi să surprindă, cum ar fi ochii fără strălucire sau 
urechile zugrăvite rău sau chiar ciudate. Lipsa realismului, neconformitatea cu 
natura ne amintesc faptul că acest trup percepe mai mult şi altceva decât cea mai 
mare parte dintre noi: nu numai lumea fizică, ci şi lumea spirituală. Această 
părăsire a naturalismului în reprezentarea organelor de simţ subliniază detaşarea 
faţă de excitări şi un fel de surzenie faţă de zgomotul lumii în folosul unei 
perceperi a lumii spirituale. 

Într-adevăr, Sfinţii Părinţi socotesc simţurile drept porţi ale sufletului. şi 
„părintele călugărilor”, Sfântul Antonie cel Mare, (născut pe la anul 250) arată 
cât de mult afectează curăţia inimii omului acest du-te-vino dezordonat al 
imaginilor transmise de vedere, de auz, de simţul tactil, de gust, de miros şi de 
cuvânt. 

Înţelegem mai bine că personajele cu forme adesea hieratice şi trăsăturile, 
în general, aspre ale ansamblului nu îmbie sentimentele, ci atrag privirile spre 
interiorizare. Trupurile, în nemișcarea lor, nu sunt niciodată statice, iar 
înfăţişarea lor ţeapănă scoate mai mult în evidenţă dinamismul vieţi interioare 
pe care o vădesc ochii arzători şi încrezători. 

Aceasta este reprezentarea unui trup supus duhului, după cuvântul 
Scripturii: „să tacă tot trupul” (Zaharia 2, 17) ca să se arate Cel Prea Înalt. 

Dacă nemişcarea exprimă pacea întru Dumnezeu şi viaţa 

supraomenească, mobilitatea, dimpotrivă dovedeşte ncâmplinirea 
vieţii spirituale, chiar starea păcătoasă a omului. Să ne gândim la icoana 
Schimbării la faţă unde, în timp ce Moise şi Ilie, la dreapta şi respectiv, la stânga 
Mântuitorului Hristos, stau nemişcaţi, apostolii, înspăimântați de glasul din cer, 
se arată cuprinşi de o mare tulburare. 
Degetele, peste măsură de lungi, ca şi trupul, adesea foarte slab, arată cât se 
poate de bine dematenializarea şi dezvăluie fluxul unei intensităţi spirituale care 
țâşneşte din toată fiinţa. 
Aureola din jurul capului simbolizează raza de lumină dumnezeiască care-l 
luminează pe cel ce trăieşte în apropierea lui Dumnezeu. Mai interesată de suflet 
decât de trup, icoana vrea să arate efectul lucrării Duhului Sfânt asupra omului, 
care se manifestă în mod concret printr-un fel de asemănare dumnezeiască. 
Această prezență a Duhului Sfânt se răsfrânge pe faţă după cum mărturiseşte 
Nicolae Motovilov care vede transfigurat în faţa lui pe părintele său 
duhovnicesc, Serafim din Sarov. Pătruns de această lumină, stareţul se preface 
„în întregime faţă” străvezie ca petala trandafirului aşezată la flacăra unei 
lumânări. 

„Atunci părintele Serafim mă prinse pe după umeri şi strângându-i foarte 
tare îmi spuse: 

- Noi, amândoi, tu şi eu, suntem în deplinătatea Duhului Sfânt. De ce nu mă 
priveşti? 

- Nu pot, părinte, să te privesc. Flăcări ţâşnesc din ochii tăi. Faţa ta s-a făcut 
mai luminoasă decât soarele.” 

Și mai departe, Motovilov continuă: 

„Imaginează-ţi în mijlocul soarelui de la miezul zilei (când razele lui 
strălucesc cel mai tare), faţa unui om care îţi vorbeşte. Vezi mişcarea. buzelor 
sale, expresia schimbătoare a ochilor săi, auzi sunetul glasului său, simți cum 
mâinile lui te strâng pe după umeri, dar în acelaşi timp, nu-i zăreşti nici mâinile, 

nici trupul, nici pe-al tău, nimic altceva decât o lumină strălucitoare, care se 
răspândeşte dejur-împrejur, pe o distanţă de mai mulți metri, luminând zăpada 
care acoperea câmpul şi cădea peste marele călugăr şi peste mine.” 

Evanghelistul Matei anunţă sensul profund al aureolei din jurul capului 
sfinților: „Atunci, drepți vor străluci ca soarele în împărăţia Tatălui lor” (Mar. 
13,43). 

Vom mai spune câteva cuvinte cu privire la icoanele Mântuitorului 

Hristos. Desigur, faţa omenească a lui Dumnezeu rămâne inepuizabilă, dar 
fiecare iconograf scoate în evidenţă unul din aspectele sale, caracterizat prin 
căutarea celei mai mari armonii. 


Timpul şi locul 


Inovaţiile picturii moderne sunt aduse la adevărata lor măsură dacă le 
comparăm cu îndrăzneala iconografilor, aşa-zişi prizonieri ai canoanelor fixe, 
dar, de fapt, liberatori, fundcă permit o concentrare a efortului asupra a ceea ce 
este esenţial. Icoana nesocoteşte, într-adevăr, faimoasa unitate de loc şi de timp. 
La acest nivel domneşte libertatea cea mai totală şi iconografii nu se abţin să 
apeleze la ea. Toate timpurile şi locurile pot atinge acelaşi punct. Timpul- 
închisoare, spaţiul-închisoare nu mai au loc aici. Doar importanţa şi valoarea 
subiectului îi determină poziţia. Icoana Naşterii Domnului oferă în acest sens un 
exemplu perfect. Acest praznic înglobează toate celelalte praznice şi face 
prezente toate marile evenimente din viaţa lui lisus. Aici icoana întâlneşte slujba 
care vorbeşte despre Paştele Naşterii şi Paştele Învierii Domnului. 

Să adăugăm că scena zugrăvită se desfăşoară în faţa unei case sau a 
peşterii, dar niciodată în interior, care rămâne totdeauna fundalul. Iconograful 
subliniază în acest mod cât de mult evenimentul depăşeşte locul istoric, ca şi 
faptul că el merge dincolo de momentul în care s-a petrecut. 


Structura 
Ordinea şi pacea domină structura icoanei care oferă o imagine a lumii 
viitoare. Oamenii şi animalele, peisajul şi arhitectura participă la armonia 


dumnezeiască. Or, armonia pe care fiecare om o descoperă fără să fie un fin 
cunoscător al artei rezultă dintr-o structură bine definită, rod al Tradiţiei şi al 

unei munci răbdătoare în căutarea desăvârşirii. Fără a intra aici în detalule unei 
analize care ar duce prea departe, vom spune înainte de toate că pictorul de 
icoane nu va putea neglija geometria din cauza proporțiilor pe care urmează să 
le definească. Ba mai mult, el dispune de caiete de planşe şi de manuale care 
explică în mod foarte detaliat. Să analizăm din nou frumoasa icoană a Naşterii 
Domnului, datând din secolul al XV-lea, realizată în atelierul lui Rubliov. Ce 
observăm în ea? Scene diferite aparținând unor perioade şi unor locuri 
deosebite. O împărțire a icoanei în trei părți egale pe orizontală ne permite să 
distingem trei sfere de lectură, anume sus, sfera profetică, în centru cea a tainei 
însăşi iar jos, tărâmul omenesc. O împărţire a suprafeţei icoanei în nouă 
dreptunghiuri egale duce la aprofundarea analizei. Fiecare sferă se compune în 
mod practic din trei scene. Citind mereu de la stânga la dreapta, descoperim în 
registrul de sus, magii, steaua cu cele trei raze — simboluri ale Sfintei Treimi — 
şi îngerii. În registrul din mijloc se află îngerii care se închină, Pruncul, Mama 
Sa şi păstorii. În partea de jos se află Iosif tulburat şi interpelat de un păstor în 
vârstă cocoşat, universul reprezentat prin stânci, plante, pământ şi, în fine 
doicile îndeletnicindu-se cu activităţile specifice oricărei naşteri. Un studiu mai 
subtil duce la o desăvârşire a acestei analize sumare. Cititorul cu spirit 
geometric mai dezvoltat să compare, spre exemplu, poziţia capului Pruncului cu 
întreaga suprafaţă a icoanei, apoi cu capul Maicii Domnului. Pe urmă, pornind 
de la capul Pruncului, să traseze un cerc. 

Aceeaşi structurare se regăseşte în celebra icoană a Sfintei Treimi (1411), 
capodoperă a lui Rubliov. Nenumărate studu făcute cu privire la ea îl vor lămuri 
pe cititorul interesat, dar noi ţinem să prezentăm acest exemplu. 

Crucea, şi merită să semnalăm acest lucru, se găseşte, în general, prezentă 
în mod nevăzut mai ales în icoanele praznicale, iar personajele sunt distribuite 
într-un mod simetric în aşa fel încât există totdeauna o convergenţă spre un 
punct central care este fie Hristos, fie Maica Domnului, fie înţelepciunea divină. 


Mărimea personajelor 


Dacă raporturile numerice între părțile trupului jucau un rol fundamental 
la vechii greci, arta bizantină evoluează spre o abandonare a celor trei 
dimensiuni. Chipul omului nou, remodelat prin Hristos trimite la o lume în care 
dimensiunile nu mai au loc. Este vorba de o libertate absolută. Mărimea unui 
personaj se determină în funcție de valoarea şi de semnificația sa. Poziţia 

intervine deopotrivă în aşa fel, încât un personaj aflat în picioare în partea din 
spate este mărit în comparaţie cu cel care se găseşte în planul din faţă. Dar chiar 
aşa, termenii „în faţă” şi „în spate” trădează realitatea, deoarece profunzimea nu 
există şi pentru că în icoană totul se desfăşoară în prim plan. 


Perspectiva 


Acest refuz al adâncimii este ilustrat prin personaje care, în general, se 
detaşează pe fondul aurit în absenţa oricărui element decorativ sau a planului din 
spate. Percepute astfel, în afara spațiului şi timpului, personajele se impun prin 
prezenţa lor spirituală. 

Cel mai adesea ignorată din pricină că imită natura prin punerea în practică a 
unei tehnici pure, perspectiva este în mod frecvent inversată. În loc să se 
găsească în spatele tabloului, punctul de perspectivă se găseşte în față. Punctul 
de fugă nu se găseşte în tablou, ci la spectator. Acest lucru arată în mod concret 
că punctul de plecare se găseşte în cel care priveşte icoana şi că personajele vin 
în întâmpinarea lui. Din aceasta rezultă o deschidere, pe când în tablou punctul 
de fugă închide. În temele cu personaje grupate, profunzimea este pur şi simplu 
sugerată prin suprapunerea capetelor şi a aureolelor. 

Utilizând perspectiva inversă, iconografia cuprinde toată învăţătura 
Evangheliei care inversează valorile cum ar fi, spre 
exemplu, Predica de pe Munte (Mar. 5, 1-12). Dar ea ne aduce aminte 
deopotrivă de faptul că Dumnezeu are inițiativa de a veni în întâmpinarea 
omului. 


Lumina 


Toată arta Bizanțului tinde spre o depăşire a formelor care exprimă 
materialitatea. Mozaicurile din Ravenna sunt, chiar prin culorile lor, un imn 
adus luminii. Or, lumina este subiectul icoanei. Și totuşi, ea nu va putea fi 
iluminată, după cum nu se iluminează soarele. Ţesută din lumina dumnezeiască, 
icoana nesocoteşte într-adevăr umbrele. 

În continuare vom descoperi finalităţile teologice ale unui studiu pe 
marginea acestui subiect. 

Importanţa culorilor 


Culorile, fuce ale luminii, insuflă formei suflet şi deplinătate. Marele 
specialist şi pictor modern Johannes Itten declară: 
„Știu că secretul cel mai adânc şi cel mai esențial al acţiunii culorilor rămâne 
nevăzut chiar şi pentru ochi şi că nu poate fi contemplat decât prin inimă. 
Esenţialul scapă formulelor.” 
ȘI mai departe: 
„Culorile sunt forţe strălucitoare, generatoare de energii care au asupra noastră o 
acțiune pozitivă sau negativă, fie că avem sau nu cunoştinţă de ea. Vechii 
sticlari foloseau culorile pentru a crea în spaţiul bisericilor o atmosferă mistică şi 
supraterestră şi pentru a transpune meditaţia credincioşilor într-o lume 
duhovnicească.” 

Toate acestea au valoare pentru pictorii de icoane, dar mai există ceva. Cei 
vechi gândeau că vederea transformă şi, dacă acest lucru este adevărat, 
înţelegem consecințele care decurg de ci pentru icoană. Adresându-se cu 
prioritate sensibilităţii, spre deosebire de desen, care vorbeşte rațiunii, culoarea 
„semnifică ”. Valoarea sa este prin excelenţă simbolică, chiar dacă interpretările 
variază. Pe plan religios, jocul de umbre şi lumină simbolizează o forță 
ascensională. 

Arta creştină ne dă numeroase exemple de folosire a culorilor ca 
simboluri: roşul, simbol al dragostei şi al Duhului Sfânt, albul, simbol al Tatălui, 
al credinţei şi al curăţiei, şi aşa mai departe. Cele şapte culori ale curcubeului ar 
trebui să permită ochiului lectura a mai mult de 700 de nuanţe. Este, oare, 
nevoie să mai spunem câtă ştiinţă trebuie să stăpânească iconograful în folosirea 
lor? 

În iconografia bizantină, culoarea — care nu este doar un element 
decorativ — joacă un rol important. Fiind în felul ei un limbaj, ea tinde să 
exprime lumea transcendentă. Prin asocierea culorilor, icoanele ajung să 
traducă, dincolo de realitatea obiectului, un mesaj profund, spiritual perceput 
prin subconştient. Deşi adesea decurge din Tradiţie, alegerea culorii se supune 
în mare măsură semnificației simbolice, de unde constrângerea pentru artist, 
care nu va putea să dea frâu liber propriei sale fantezii. Utilitatea „canoanelor” 
menţionate mai sus nu mai trebuie demonstrată. Și totuşi, este incontestabil că 
schimbările 

remarcate indică faptul că adesea culoarea lua naştere în contextul lucrării. Dar, 
din motivele menţionate, iconograful renunţă la arsenalul de trompe 1 'oeil(clar- 
obscur, umbre). Culorile, niciodată terne, niciodată întunecate, frapează prin 
puterea şi prin vioiciunea lor. Cau şi stâncile pictate în ocru roşu subliniază 
refuzul oricărui realism, deschizând calea în vederea spiritualizării. Acestea sunt 
culori mistice. 

Prin trăsături de penel din ce în ce mai limpezi care au la început o bază 
întunecoasă, iconograful obține o luminozitate crescândă. Veşmintele, şi, mai 
ales cele ale lui Hristos cel proslăvit, ale Pruncului lisus, ale Maicii Sale şi 
aripile îngerilor lasă adesea să se vadă fire de aur foarte fine, aplicate în mod 
paralel. De aici rezultă lumină şi bucurie. Acest procedeu numit „assisto” 
capătă o importanţă majoră. 

Prin calitatea sa de lumină pură. spre deosebire de culorile ce nu fac 
altceva decât să reflecte lumina, aurul simbolizează dumnezeirea care, ca un 
metal topit, curge prin trupurile transfigurate. 

Proprietățile chimice şi rezistenţa diferitelor culori erau perfect cunoscute de 
vechii maeştri greci şi ruşi. Culorile, de origine minerală (carbonaţi, silicați, 
OXiZI €tc.) sau organică (substanțe vegetale sau animale), au rezistat 
vicisitudinilor vremii. Într-adevăr, în timp ce icoanele datând din secolul al V- 
lea sunt bine conservate, altele, uneori foarte recente, şi păstrate în condiţii de 
mediu favorabile, pot să se găsească într-o stare lamentabilă. Printre diferitele 
cauze ale acestei stări de lucruri, cea mai importantă este, desigur, nesocotirea 
sau nerespectarea regulilor tehnice stabilite de marii pictori de icoane. 
Culorile, trebuie să menţionăm aceasta, au tendința de a căpăta o mai mare 
importanţă la ruşi decât la greci. Contextul geografic şi climatic, care contribuie 
în final să modeleze sufletul, are oarecare importanţă chiar dacă el nu explică 
totul. Merită citat aici unul dintre cele mai frumoase texte ale filosofului rus 
Eugen Trubeţkoi, scris în 1916, care îşi păstrează, şi azi, întreaga valoare: 
„Câmpul semnificaţiilor culorilor icoanei este tot atât de infinit ca şi câmpul 
natural al culorilor care pot fi văzute pe cer. Mai întâi sunt culorile albastre, din 
care iconograful cunoaşte o mare varietate: albastrul întunecos al nopților 
înstelate, albastrul luminos al zilei şi o mulţime de tonuri mai pale: 
albastru azuriu, turcoaz, aproape verzi. Noi, locuitorii din nord, suntem obişnuiţi 
cu aceste culori albastre, care după apusul soarelui tind spre verde. Dar albastrul 
nu constituie decât fondul comun pe care se desfăşoară o infinitate de alte culori 
cereşti: licărirea stelelor, roşul zorilor de zi, roşul unei furtuni pe timp de noapte 

sau al unui incendiu; numeroasele nuanţe ale curcubeului, în fine aurul soarelui 
din miezul zilei. În icoanele din vechea Rusie găsim toate aceste culori în sensul 
lor supraterestru. Toate sunt utilizate de artist pentru a separa empireul de 
existenţa noastră pământească. Aceasta este cheia care ne permite să înţelegem 
frumuseţea inefabilă a simbolismului culorilor în icoană. Ideea principală a 
acestui simbolism este, după cât se pare, următoarea: mistica icoanelor este mai 
întâi de toate solară, în sensul cel mai înalt spiritual al acestui cuvânt. Oricare ar 
fi frumuseţea pe care ar putea-o îmbrăca celelalte culori ale cerului, aurul 
soarelui de amiază rămâne culoarea culorilor şi minunea minunilor. Toate 
celelalte îi sunt oarecum subordonate. În prezenţa lui, albastrul de noapte 
dispare; stelele pălesc, la fel şi strălucirea unui incendiu produs pe timp de 
noapte. Purpura 

zorilor de zi nu este decât precursoarea soarelui care răsare. În fine, toate 
culorile curcubeului provin din jocul razelor de soare, căci soarele este izvorul 
oricărei culori şi al oricărei lumini în cer şi sub cer. 

Aceasta este în icoană ierarhia culorilor în jurul „soarelui fără amurg”. 

Nici o nuanţă a curcubeului nu rămâne fără un rol în reprezentarea slavei 
dumnezeieşti, dar numai aurul solar simbolizează centrul vieţii dumnezeieşti, în 
timp ce restul se găseşte în jurul acestuia. Numai Dumnezeu, „mai strălucitor 
decât soarele”, produce această lumină împărătească. Culorile care-l înconjoară 
exprimă natura creaturilor cereşti şi pământeşti preamărite, care constituie 
Templul Său cel viu, nefăcut de mână omenească. Am spune că pictorii de 
icoane printr-o anumită intuiție mistică, au ghicit secretul spectrului solar, 
descoperit câteva secole mai târziu şi au conceput toate nuanțele curcubeului ca 
răsfrângerile multicolore ale unicei raze a vieţii dumnezeieşti. (E. Trubeţkoi, 
Trois etudes sur l'icone, p. 65—66). 

Se impune aici o scurtă remarcă. Moştenit din secolul al XVI-lea, obiceiul 
de a îmbrăca icoana cu metal numit „riza” sau „,oklad”, oricât de frumos ar fi, 
adesea face dovada unui iconoclasm inconştient, care sustrage privirilor noastre 
frumuseţea liniilor şi a culorilor, tot atâtea căi spre lumea transcendentă făcută 
prezentă. 


Culorile şi semnificaţia lor 


Culoarea, care este lumină, pentru fizician este o radiaţie cu o anumită 
lungime de undă. Nu era de mirare să fii impresionat sau transformat de ea, după 

cum credeau cei vechi. Ciclul de lumină, prezent în ritmul anotimpurilor, în 
culoarea frunzelor, a florilor şi a fructelor (pentru a nu cita decât câteva) 
oscilează între întuneric şi lumină. Trei vopsele — albastru, galben şi roşu — 
amestecate cu grijă permit să se obţină toate culorile ce pot fi şi cele modificate 
în ceea ce priveşte caracteristicile, luminozitatea şi saturaţia. 

Aflat în strânsă legătură cu celelalte simţuri, ochiul percepe tonuri calde 
sau reci, culori aspre sau catifelate, uscate, delicate, fade, fără să mai vorbim de 
sonoritatea lor. Culoarea acţionează, într-adevăr, asupra trupului întreg şi cu atât 
mai mult asupra sufletului, fără să se poată da explicaţii exhaustive. Şi acest 
impact psihic nu face decât să crească pe măsură ce o persoană prezintă un nivel 
de cultură mai înalt. Medicina psihiatrică recurge de multă vreme la culori. În 
timp ce pacienții cu stări depresive sunt aşezaţi în camere în care abundă 
culoarea roşie, bolnavii agitaţi stau într-un mediu ambiant vopsit în bleu şi 
violet. Şi aceasta, deoarece culorile reci (albastrul, verdele) exprimă şi sugerează 
calm, blândeţe, repaus, contemplaţie, bucurie, tristeţe, contrar excitaţiei, puterii, 
bucuriei, forţei, activităţii, înflăcărării atribuite culorilor calde (roşul, galbenul). 
Încercări efectuate în acest domeniu în mai multe uzine au confirmat în mod clar 
efectele culorilor asupra randamentului salariaţilor. De altfel, nici animalele nu 
rămân datoare. Să ne gândim, printre altele, la cocoş, la câine şi la unele insecte 
pe care roşul le excită. Şi pentru că ne apropiem de tratarea fiecărei culori, să 
reținem că un pachet negru pare mai greu decât unul alb; un local vopsit în roşu, 
mai cald decât unul albastru. Conversaţiile telefonice durează net mai puţin într- 
o cabină pictată în roşu decât într-una pictată în albastru. Cât priveşte expresia 
„a fi muncit de gânduri negre”, ea nu face altceva decât să explice efectul culorii 
negre asupra psihicului. 

Să ne mai mirăm, aşadar, de interesul arătat de bizantini pentru exploatarea 
la maximum a culorilor într-o artă sacralizată? 


Albul. Albul, opusul negrului, nu este cu adevărat o culoare, ci corespunde 
totuşi sumei tuturor culorilor, dacă sunt culori - lumină. Într-adevăr, nimic nu 
este mai luminos decât lumina albă. Nimic mai firesc decât ca albul să 
simbolizeze lumina cărei proprietate este aceea de a se răspândi şi a brăzda 
spaţiul. Simbol al netemporalităţii, albul era culoarea atribuită zeilor din cea mai 
îndepărtată antichitate. Cuvântul tibetan Hor-tar înseamnă „Alb şi unul” 
referindu-se la unitatea lui Dumnezeu. Vergiliu descrie pe zeul Pan (care 
înseamnă „totul”), izvor de viaţă, ca fiind „alb ca zăpada” (Georgicele, cartea a 

III-a, vers. 91). La celți preoţii sau druizii sunt îmbrăcaţi în alb. Vechii egipteni 
consideră albul ca pe o culoare veselă şi norocoasă. Ei îşi acoperă morţii cu 
giulgiuri albe pentru că moartea separă lumina de întuneric, sufletul de trup. 
Culoare a morţii în Africa neagră, albul slujeşte şi să alunge moartea. 

La creştinii primelor secole, botezul se numea „luminare”. Noul botezat 
îmbracă veşminte de un alb strălucitor, ca semn al naşterii sale la o viaţă 
adevărată. Albul este de acum înainte culoarea Revelaţiei, Harului şi Teofaniei. 

Locurile înalte implică o lumină mai puternică. Nu este, oare, aceasta 
lumea veşnicelor zăpezi rezervată zeilor? Dumnezeu se arată lui Moise pe 
muntele Sinai într-o revărsare de lumină (fulgere). Mântuitorul se schimbă la 
faţă pe Muntele Taborului. Acest alb ameţitor şi scânteietor al veșmintelor lui 
Hristos se regăsește în icoana Schimbării la faţă şi în numeroase icoane ale 
Învierii fără a uita celebra frescă din biserica Kariye din Constantinopol (azi 
moschee). Albe sunt şi fiinţele pătrunse de lumina dumnezeiască: îngerii, care se 
găseau lângă mormânt, cei de la Înviere, ca şi bătrânii din Apocalipsă şi adesea 
aureola sfinților (dacă aceasta nu este din aur). Alb este Dumnezeu Tatăl în 
icoana Paternităţii, condamnată de sinodul de la Moscova (Dumnezeu Tatăl, 
într-adevăr, nu s-a întrupat). Încadrându-se în simbolismul dublu al Slavei şi al 
Patimii lui Hristos, demnitarii Bisericii Ortodoxe poartă veşminte liturgice albe 
pe care sunt aşezate cruci de culoare neagră, în contrast cu albul veșmintelor. 

Dar frecare culoare cuprinde o ambivalență. Câmpul de zăpadă pe un 
ghețar evocă moartea aşa cum caii albi o prevestesc, potrivit psihanalizei. Albul 
noului născut pe fundalul negru al peşterii din icoana Naşterii, sau cea a lui 
Lazăr în icoana învierii sale aduce aminte de mormânt. 

Culoare a curăţeniei, a ştiinţei dumnezeieşti („păcatele voastre se vor face 
albe ca zăpada”, Is. I, 17) şi a cunoaşterii integrale (marii sfinţi sunt adesea mari 
savanţi), albul exprimă deopotrivă bucuria şi fericirea. Kandinsky în cartea sa 
Du spirituel dans | 'art et dans la peinture en particulier (Denoel-Gonthicr, 
Paris, 1979, p. 128) sugerează foarte bine dinamismul acesteia, spunând: 

„Albul acționează asupra sufletului nostru ca o linişte absolută... Această 


jo. vu. 


Albastrul. Fără îndoială, cea mai profundă şi cea mai nematerială dintre 
culori (de asemenea, cea mai rece), albastrul oferă o transparenţă care se verifică 
în vidul apei, al aerului sau al cristalului. Privirile pătrund până la infinit. 

Culoare cerească prin excelenţă şi, prin urmare, predominantă în vitralule 
medievale, albastrul dematerializează, într-un anume fel, formele înfăţişate în 
aceste vitralii. Fiind pasivă din punct de vedere material prin slaba ei strălucire, 
culoarea albastră devine eminamente activă la nivel spiritual, orientată fiind spre 
transcendent. Ea conduce sufletul pe calea credinţei al cărei simbol, de altfel, 
este. 

Albastrul are şi un caracter întrovertit şi discret, sugerând smerenia tăcută. 
Tonurile mai profunde accentuează acţiunea lui interioară, dar şi atracția spre 
infinit. Tonurile deschise sunt de ajuns să-l facă îndepărtat şi indiferent. Se 
cuvinte să precizăm: contrastul unui ton cu una sau mai multe culori îi schimbă 
valoarea. 

Transparenţa albastrului, menţionată mai sus, face din această culoare un 

aliat firesc al albului. Odinioară era simbol al nemuririi la chinezi şi al 
adevărului la egipteni, unde marele preot purta un safir şi oficia îmbrăcat în 
albastru, iar din aceasta ne dăm seama de legătura ei cu divinitatea. 
În confruntarea dintre cer şi pământ, albastrul şi albul (culori cereşti) fac corp 
comun, împotriva roşului şi verdelui (culori pământeşti). Icoana populară a 
Sfântului Gheorghe care ucide balaurul oferă un excelent exemplu în acest sens. 
În mitologia greacă, tatăl oamenilor şi al zeilor poartă numele de Zeu care 
înseamnă viaţă, eter, căldură şi foc. Mantia sa albastră (eterată, culoare a 
cerului) sau roşie (foc) dă mărturie despre legătura strânsă existentă între 
înţelepciune şi iubire la divinitatea supremă. 

Cu toate că în Orient culoarea albastră era apreciată —să ne gândim la 
țesăturile şi superba ceramică persană şi otomană — ea este ignorată în Noul 
Testament, iar în Vechiul Testament este rar citată. Este vorba de veşmântul de 
purpură violetă, purtat de marele preot (Jeşirea 28, 3 1), care comunică cu 
Dumnezeu în Cortul Mărturiei, făcut şi el din stofe de culoare violetă” (£xod 26, 
1—4; 36, 8,11). 

Culori atribuite Sfintei Fecioare, albastrul şi albul, exprimă detaşarea faţă 
de lume şi înălţarea sufletului eliberat spre Dumnezeu. Icoana Adormirii Maicii 
Domnului pictată de Teofan Grecul pe care o putem admira în galeriile 
Tretiakov din Moscova, oferă un perfect exemplu în acest sens. (Scena 
Adormirii în icoana Deisis şi marile praznice, este direct inspirată din icoana lui 
Teofan Grecul.) 

Praznicul Adormirii Maicii Domnului (15 august) se situează în 
apropierea semnului zodiacal al Fecioarei, la întâlnirea dintre vară şi toamnă, 

când din cerul larg deschis (adică de un albastru pe care nu-l tulbură nici un 
nor), soarele incendiază pământul, dezgolit astfel şi dematenalizat. Cum am 
putea nesocoti un atare simbolism? 

Semn al tainei vieţii dumnezeieşti, albastrul întunecat abundă în iconografie. El 
este culoarea centrului aureolei în icoanele Schimbări la faţă şi a lui Hristos 
proslăvit. Albastrul este foarte des culoarea mantiei Pantocratorului, a 
veşmintelor Sfintei Fecioare şi ale Apostolilor, fără să uităm albastrul modelat 
din icoana Sfintei Treimi a lui Rubliov. 


Roşul şi purpuriul. Culoare nelimitată — şi, deci, aproape de lumină, încât 
serveşte uneori drept fond icoanei — roșul exprimă izbucnirea unei vieţi 
exuberante fără să imite risipirea galbenului năvalnic. Prin strălucirea puternică, 
irezistibilă şi prin strânsa lui legătură cu sângele, principiu al vieţii, culoarea 
roşie este considerată adesea drept prima dintre culori. 

Pământească, ea simbolizează tinereţea, frumuseţea, bogăția, sănătatea, iubirea, 
dar şi războiul. Este prezentă la toate marile festivități ale multor popoare. 

Dacă dragostea spiritualizată (Duhul Sfânt) se exprimă prin roşul pur, 
roşul deschis colorează steagurile revoluţionarilor. A-ţi pierde sângele (roşu), 
înseamnă să-ți pierzi viaţa. Copil al astrului focului, vinul, care reprezintă 
sângele, înveseleşte inima, accelerându-i bătăile. Simbol al adevărului divin în 
Vechiul Testament, vinul devine la Cina cea de taină, sânge al lui Hristos. Plotin 
(Eneade, VI, cap. 111) vede în foc unul din arhetipurile frumuseţii. Or, simbolul 
Sfintei Treimi este cifra 3, ea însăşi chip al focului („vahni” în sanscrită, se 
traduce prin „foc” şi „trei”). Sărbătorit la solstițiul de vară, când soarele se află 
la zenit, loan Botezătorul anunţă pe lisus ca fiind Cel care botează nu cu apă, ci 
cu foc (Mat. 3, 11). Praznicul Naşterii lui Hristos este fixat atunci când declinul 
zilei s-a oprit şi soarele îşi reia drumul ascendent care aduce după sine o creştere 
a zilelor. Icoana Naşterii arată „Soarele Cel Nou”, lumina care străluceşte în 
noaptea întunericului. 

Simbol al iubiri, al jertfei şi al altruismului, roşul ocupă în creştinism un 
spaţiu larg. Roşie este hlamida lui lisus în pretoriu, roşii sunt vesmintele 
martirilor, ca şi mantia Sfântului arhanghel Mihail şi serafimiu înşişi, al căror 
nume în ebraică înseamnă „arzători”. De notat este faptul că roşul poate să 
însemne, deopotrivă, egoism, ură, orgoliu luciferic şi, prin extensiune, focul 
iadului. . 

Purpura, era rezervată celor mai înalte demnități chiar de pe vremea lui 
Homer (Odiseea, XIX, 225). În Sfânta Scriptură se spune că Daniel a primit 
veşminte de purpură din partea regelui Belşaţar (Dan. 5, 29), iar în Noul 
Testament, bogatul la curtea căruia zăcea Lazăr, era îmbrăcat în „porfiră şi 
vison” (c, 16, 10). La bizantini, purpura simbolizează puterea supremă. Cu 
excepţia ceremoniilor religioase, când apărea înveşmântat în alb, împăratul purta 
veşminte de purpură al cărei negoţ era interzis de codul lui Justinian. Astăzi, 
cardinali Bisericii romano-catolice se îmbracă în haine purpurii. 

Deşi există un puternic contrast din punct de vedere spiritual între roşu şi 
albastru, aceste culori creează o mare armonie. Putem vedea aceasta atunci când 
Maica Domnului este reprezentată având un veşmânt roşu (omenesc) sub mantia 
de culoare albastră (simbol al naturii divine, pentru că a purtat în ea pe Fiul lui 
Dumnezeu). Mantia purpurie şi albastră a personajului central din icoana Sfintei 
Treimi a lui Rubliov subliniază, la rândul ei natura umană, jertfa şi dumnezeirea 
lui Hristos. Veşmântul purpuriu este totodată împărătesc şi sacerdotal. Cele 
două culori atestă cele două naturi ale uneia şi aceleiaşi persoane. 

Merită să adăugăm că în icoanele care reprezintă un singur personaj, 
constatăm adesea că, atunci când mantia este dintr-o singură culoare, restul 
veşmintelor prezintă o culoare complementară. Acelaşi lucru se întâmplă în 
scenele evanghelice. Mai mult, culorile sunt bine demarcate unele de altele. 


Verdele. Este complementar roşului, aşa cum apa este complementară 
focului. Verdele este culoarea regnului vegetal, a primăverii şi, deci, a 
reânnoirii. Produsă prin fotosinteză (astrul focului), clorofila (verde) este 
condiționată de umiditate (apă). Verdele şi viaţa sunt două cuvinte cu conexiuni 
profunde. Greci şi romanii au consacrat culoarea verde Afroditei (şi, respectiv 
lui Venus), zeiţă a frumuseţii născută din apă. Egiptenii recunoşteau în verde 
culoarea vieţii vegetale, a tinereţii şi a sănătăţii, urmaţi în această privinţă de 
Dionisie Pseudo-Areopagitul. Toate popoarele mediteraneene, de la Vechiul 
Testament la Islam, recurg din abundentă la simbolistica verdelui. 

Găsindu-se între albastru (rece) şi roşu (cald), verdele pur reprezintă 
echilibrul perfect ieşit dintr-un amestec de albastru şi galben şi, prin urmare, 
calmul, absenţa mişcării. Dar dacă 1 se adaugă puţin galben sau albastru, se 
schimbă fiind capabil de puternice modulări. 

Simbol al regenerării spirituale, verdele este în mod frecvent culoarea profeților 
şI a evanghelistului loan, vestitorii Duhului celui Sfânt. Este de ajuns să răsfoim 

un album de icoane pentru a ne da seama de marea contribuţie a verdelui în 
reprezentarea personajelor. 


Galbenul şi aurul. La nivelul luminozităţii, galbenul nu este decât un roşu 
mai luminos, de unde şi marea înrudire cu roşul, deşi este greu ne limităm la 
atâta. În timp ce roşul pur reprezintă adevărul, galbenul tulbure sau pal 
simbolizează orgoliul, adulterul, trădarea tot atâtea duhori ale suflului luciferic. 
Culoarea aurie prezintă mai mult interes. Se Ştie că la multe popoare a existat 
cultul soarelui. La egipteni substanţa soarelui , a zeilor şi a faraonilor era aurul. 
Statuia aurită a lui Buddha aminteşte „de iluminare, iar „Vârsta de aur” scoate în 
evidenţă desăvârşirea. Să ne reamintim cupolele aurite şi mozaicurile bizantine 
care simbolizează viaţa de apoi, o lume unde soarele nu apune. Inalterabil, aurul 
simbolizează la creştini viaţa cea veşnică şi credinţa, dar înainte de toate 
simbolizează pe Hristos însuşi: Soarele, Lumina, Răsăritul. Încă o ambivalenţă: 
aurul-culoare, simbol al soarelui se deosebeşte de aurul-monedă, simbol al 
corupției. 

Aurul nu este o culoare întâlnită în natură, astfel că, fondul aurit al icoanei 
creează un spaţiu unde trupurile nu mai trebuie să se conformeze elementelor de 
peisaj sau de arhitectură. Eliberate de ceea ce este pământesc, ele sunt 
spiritualizate. 

Dacă strălucirea metalică a aurului reflectă, pe de o parte lumina soarelui 
şi flacăra lumânărilor, pe de altă parte, ea intensifică culorile diverse prin jocul 
unui contrast care produce o armonie sublimă. 

Cuvântul ebraic “awr (aour, aur, ur) care înseamnă /umină, se înrudeşte cu 
cuvântul latinesc aurum (aur, care în India semnifică lumina minerală). La fel, 
cuvântul latinesc oratio (cuvânt) trimite la cuvântul franțuzesc or (aur). Grecii 
spuneau despre un mare orator că are gură de aur. Aceasta înseamnă că 
galbenul auriu simbolizează CUVÂNTUL (Logos), despre care Sfântul Ioan 
Evanghelistul spune că este Dumnezeu şi Viaţă, Lumina oamenilor (In. 1, 9— 
10). „A vorbi” înseamnă „a acţiona” pentru că „Dumnezeu a zis: să fie lumină şi 
a fost lumină” (Fac. 1, 3). Dacă omul simbolizează cuvântul şi lumina, o 
cugetare mai atentă ne va face să înţelegem consecinţele ce rezultă de aici în 
ceea ce priveşte icoana. N-am putea, oare, să spunem că aici Cuvântul — în 
cazul nostru, mesajul evanghelic sau liturgic —este asimilat de vedere? 

Cafeniul. Culoare a solului, a argilei şi a gliei, maroul rezultă dintr-un 
amestec de roşu, albastru, verde şi negru. El sugerează frunzele uscate, toamna, 
putrezirea a ceea ce este vegetal şi ajunge să fie pământ de răsadniță. O largă 
paletă de culori cafenii se obține prin degradarea culorilor pure. De asemenea, 
cafeniul nu posedă dinamismul şi strălucirea celorlalte culori. Şi, cu toate 
acestea, icoanele sunt pline de aceste ocruri care se asortează cu lumina, imagine 
a unui pământ transfigurat ce oficiază cina pascală. 

Simbol al smerenici (humus = pământ), al sărăciei, haina de pânză 
grosolană a călugărilor aminteşte de moartea lentă pentru lume, pentru a deveni 
pământul cel bun al lui Dumnezeu. 


Negrul. Ca şi albul, negrul înseamnă absenţa sau suma, tuturor culorilor. 
Dar, pe când albul reprezintă în mod simbolic unitatea luminii, negrul este 
negarea acesteia. Negrul, evocare a neantului, a haosului, a neliniştii şi a morții, 
absoarbe lumina fără a o mai da înapoi. şi, cu toate acestea, negrul nopţii deține 
promisiunea răsăritului, aşa cum iarna o are pe cea a primăverii. Biblia vede în 
culoarea neagră noaptea originilor care precede creaţia: „Întunericul acoperea 
adâncul” (Fac. 1, 2). Pământul locuinţei morţilor poartă sămânţa renaşterii şi se 
arată rodnic: „Dacă bobul de grâu nu moare...”. Simbol al timpului, negrul este, 
după Jung, locul germinărilor. Astfel, el poate fi doar o „culoare” de trecere, 
care duce la reînnoire. 

Pe icoane, veşmintele negre ale călugărilor simbolizează renunţarea la 
deşertăciunea lumii, condiție a vederi luminii dumnezeieşti. Fiindcă viaţa se 
stinge fără lumină, pe icoanele judecății din urmă, cei osândiţi sunt zugrăviți în 
negru. Diavolii, la rândul lor, sunt zugrăviți în negru, roşu sau cafeniu. Peştera 
din Icoana Naşterii este neagră, la fel este şi mormântul lui Lazăr, peştera de sub 
cruce şi iadul din icoana Învierii. 

Aceste câteva consideraţii ne fac să întrevedem câmpul larg, de investigație 
oferit de culori şi tratarea lor în iconografie. Dacă s-a părut că am insistat prea 
mult asupra culorilor în cadrul acestei lucrări restrânse, se datorează convingerii 
noastre privind importanţa deosebită a temei. 

Această stăpânire incontestabilă a culorilor şi a simbolismului lor 
contribuie în mod esențial la frumuseţea icoanelor, care fascinează până şi pe 
marii maeştri ai picturii moderne. O dovadă în acest sens ne-o dă pictorul 
francez Matisse, care a fost entuziasmat la vederea icoanelor, cu ocazia 

călătoriei sale prin Rusia la începutul secolului nostru. Marele om de ştiinţă 
suedez Engstrom declara în 1932, la sfârşitul unui periplu prin Rusia, că: 

„O asemenea armonie de culori nu a fost niciodată atinsă. Trebuie să 
trimitem pictorii noştri acolo, atât pe cei tineri, cât şi pe cei în vârstă, pentru ca 
să înveţe respectul pentru echilibrul spiritual. Aceasta nu este nimic altceva 
decât taina credinţei! Eu am sărbătorit în Rusia un festival de artă eminamente 
sublimă (extras din cartea lui Moscovites). 


Legătura dintre Cuvânt şi vedere 


În ultima parte a acestui capitol, punem întrebarea: care este impactul 
vederii asupra auzului şi invers, al auzului asupra vederii? Subiectul este 
important, dacă ne aducem aminte că în Ortodoxie, Cuvântul (Evanghelia), 
textele liturgice şi icoanele sunt împreună. Cum să nu fim mişcaţi de citirea 
Evanghelici, care relatează Naşterea Domnului, atunci când, în acelaşi timp, 
privim icoana? Cuvântul găseşte în icoană, pe de o parte, un suport de 
neânlocuit, dar, pe de altă parte, icoana oferă, mai ales, o mai mare revelare a 
misterului afirmat. Într-o oarecare măsură, Cuvântul este asimilat de vedere, aşa 
cum sugeram acest lucru atunci când am prezentat culoarea aurie. Știința 
confirmă, de altfel, că jumătate din auz se realizează prin intermediul privirii. 
Mai mult, pentru un creştin pătruns de mesajul icoanelor, orice lectură sacră 
primeşte o dimensiune nouă, care este de fapt o rezonanţă vizuală”. 


Capitolul III 
Analiza câtorva icoane 
1. Icoanele Maicii Domnului 

După icoana lui Hristos, care este pentru noi o evocare permanentă a 
Intrupăru Fiului lui Dumnezeu, icoana Maicii Sale se impune de la sine. Nu este 
ea, oare, cel mai frumos giuvaier al omenirii, stadiul ultim al îndumnezeirii 
omului? Proclamată a fi Theotokos (Născătoare de Dumnezeu) de sinodul de la 


Efes din 431, ea nu putea să aibă această calitate decât dacă Hristos era 
„Dumnezeu adevărat şi om adevărat”. Icoanele cu Fecioara şi Pruncul atât de 

frecvente şi de apreciate de iconografi şi credincioşi nu fac altceva decât să 
ateste această taină. Ele asigură adesea în mod paralel patronajul unei biserici, al 
unei mănăstiri sau al unui întreg popor. 

Răsăritul reprezintă totdeauna pe Maica Domnului Theotokos cu părul, 
partea superioară a frunţii şi umerii acoperiţi de un voal cu o margine aurită, 
numită în greceşte maforion. Este de neconceput reprezentarea ei sub chipul 
unei fecioare cu părul lăsat la vedere şi despletit în maniera occidentală. 
Maforion-ul este împodobit de trei stele de aur, una pe frunte şi câte una pe 
fiecare umăr. Deşi considerate de unii drept un simbol al Sfintei Treimi, tradiţia 
rusă vede în aceste stele simbolul fecioriei înainte şi după Naştere. 

Ortodoxia distinge patru tipuri iconografice fundamentale ale Maicii 
Domnului: 
1) Cea care tronează 
2) Cea care se roagă (Oranta) 
3) Cea care arată calea, Odighitria (de la grecescul „„odos”-cale). 
4) Cea dulce mângâietoare: Eleusa (de la grecescul E/eos, milă). 

Pornindu-se de la aceste patru tipuri, s-au realizat până acum peste 230 de 
variante. Subiectul este foarte vast. 

Semnalăm printre alte nume descriptive atribuite foarte devreme icoanelor 
Maicii Domnului-Theotokos: Kardiotissa (Fecioara bunătăţii), Balhkhotissa 
(izvor al vieţii), Galactotrophousa (cea care alăptează). În plus, faţă de funcţia ei 
sacră, desemnarea unei icoane a Maicii Domnului - Theotokos se referă în mod 
frecvent şi la locul de origine. Oraşele ruseşti Vladimir, Jaroslav, Smolensk, 
Tver, Tikvin, Herson, Kazan, Novgorod şi altele, împrumută numele lor unor 
icoane celebre. 

O combinare a numelui funcției icoanei cu cel al locului de origine este 
destul de curentă şi permite o mai mare precizie. Se vorbeşte, aşadar, de icoana 
Odighitria-V ladimuirskaia, de Odighitria-Smolenskaia, de Eleusa-Hersonskaia şi 
aşa mai departe. 

— Tipul CELEI CE TRONEAZĂ o arată pe Maica Domnului aşezată pe un 
tron într-o poziție frontală. Ea ţine la piept Pruncul lisus, care binecuvântează şi 
arată un sul al Scripturilor. De fiecare parte a tronului se găseşte reprezentat un 
înger, uneori un sfânt, înclinat spre Prunc, ca semn al închinării. 

Dacă denumirea Pl/atytera (care conţine totul) se întâlneşte frecvent, acest nume 
nu desemnează un tip special de icoană, de vreme ce uneori el este atribuit, 
printre altele, „Fecioarei cu semn”. 

—  ORANTA se întâlneşte cu, sau mai rar, fără Pruncul Iisus. În primul caz, 
când vorbim de „Fecioara cu semn” (znamenie, în rusă şi vlahernitissa în 
greceşte), Pruncul este reprezentat într-o migdală în faţa pieptului Maicii Sale. 
Dumnezeul pe Care universul nu poate să-L încapă este circumscris în sânul 
Fecioarei. Nu poate fi trecut cu vederea următorul text din profetul Isaia: 

„Pentru că Domnul însuşi vă va da un semn: iată, Fecioara va lua în pântece şi 
va naşte Fiu şi-i va da numele Emanuel” (Is. - 14) care înseamnă „Dumnezeu 
este cu no”. 

Faţa Pruncului este ca a unui adult cu fruntea înaltă, plină de 
înţelepciune. El ţine în mâini un sul din cărțile Scripturii şi binecuvântează cu 
mâna dreaptă. Fecioara ridică braţele într-un gest de rugăciune şi adorare. 
Icoana numită „Rugul aprins” aparţine acestui grup. 

— În tipul ODIGHITRIA (care arată calea), Născătoarea de Dumnezeu îl 
priveşte pe cel care se uită la ea dintr-o poziție plină de maiestate, şi arată cu 
mâna dreaptă Pruncul pe care-l ţine pe mâna stângă. Îmbrăcat într-un veşmânt 
haşurat cu aur, amintind dumnezeirea Lui, Pruncul, reprezentat ca adult, ține în 
mâna stângă sulul cu textele Scripturii şi binecuvântează cu mâna dreaptă. El 
apare în calitate de Emanuel, conştient de rolul său mântuitor, într-o frontalitate 
plină de măreție si demnitate. 

Direct inspirat din prima icoană a Fecioarei pictată după tradiție, de 
Sfântul Luca, acest tip de icoană ocupă un loc privilegiat Manualul de la 
Muntele Athos pentru iconografi indica faptul că pictorul se înclina în faţa 
icoanei Odighitria şi se ruga la Hristos înainte de a începe lucrul. 

- Fecioara ELEUSA, UMILENIE (în rusă) sau MÂNGÂIETOAREA 
înseamnă milă dar şi mângâiere. Exemplul cel mai prestigios şi cel mai cunoscut 
în această privință este Fecioara din Vladimir, icoană grecească introdusă în 
Rusia în secolul al XII-lea, în care intimitatea raporturilor psihologice dintre 
Mamă şi Prunc este puternic exprimată. Cu trupul lipit de trupul Maicii Sale, 
obraz lângă obraz, Pruncul pare să caute refugiu la cea care întrevedea deja 
Patima Lui. Ea îl învăluie cu protecția ei afectuoasă şi maternă. 


2. Icoana Pantocratorului şi Deisis 
Distingem trei reprezentări iconografice majore ale lui Hristos: Mandylion 
(chipul nefăcut de mână oferit regelui Abgar), Emanuel (Hristos-Pruncul cu 


aspect adult reprezentat şezând pe tron şi binecuvântând cu sulul Scripturii în 

mâna stângă), şi Pantocratorul (Atoate-ţiitorul sau Stăpânul Universului). 
Acesta din urmă este cel mai frecvent. 

Prezent în majoritatea bisericilor bizantine, el este zugrăvit în locul cel 
mai înalt din biserică, în centrul boltei turlei principale. Printre marile fresce şi 
mozaicuri consacrate acestei teme, portretul cel mai impresionant este 
Pantocratorul din mănăstirea Daphni. în apropiere de Atena, Lucrare făcută în 
mozaic de un artist din secolul al XI-lea. Cu privirea coborând spre credincioşii 
adunaţi în biserică, Hristos pare că scrutează adâncul inimilor. Această expresie 
uneori severă şi caracteristică artei bizantine, se schimbă în bunătate în icoanele 
slave. 

Potrivit erminiei, Pantocratorul este reprezentat bust sau preaslăvit. Uneori 
este reprezentat pe tron, înconjurat de cete îngereşti, fiind un mod în care se 
scoate mai mult în evidenţă slava lui dumnezeiască. Privirea şi gesturile 
captează pe cel care-l priveşte. Scoase în evidenţă printr-un desen precis, 
degetele mâinii Sale drepte binecuvântează în felul preoților Bisericii Ortodoxe. 
În cele două versiuni curente prezentate aici, unirea degetului inelar cu cel mare 
aminteşte de unirea în Hristos a celor două naturi, divină şi umană, celelalte trei 
degete simbolizând Sfânta Treime. Merită reţinut faptul că degetele din 
exemplul 50, prin poziția lor, schiţează monogramul grecesc al lui Hristos (IC 
XC), înscris pe toate icoanele, chiar şi pe cele ruseşti. 

Pantocratorul are capul înconjurat de o aureolă cruciformă, pe marginea 
căreia sunt scrise literele O (2 N (Eu sunt Cel ce este; Jeșirea, 3, 14) şi ţine în 
mâna stângă Evanghelia, uneori deschisă la unul din textele: „Eu sunt Lumina 
lumi”, sau: „Cel care vine după Mine nu umblă întru întuneric, ci în lumină”; 
sau „Eu sunt Calea, Adevărul şi Viaţa” etc. El este îmbrăcat cu o mantie roşie 
(numită chiton), peste care poartă alta de culoare albastru închis sau verde, 
amintind deopotrivă de cele două naturi. 

Dacă privim mai atent, distingem două grupuri de icoane ale 
Pantocratorului. Unele scot în evidență sensul cosmic al Atotputernicului 
„Împărat al împăraţilor şi Domn al domnilor” (| Tim. 6, 15), celelalte subliniază 
lucrarea mântuitoare a lui Hristos, potrivit cu textul din Evanghelie mai sus 
amintit: „Eu sunt Lumina lumii. Cel care vine după mine, nu va umbla întru 
întuneric, ci va avea viaţa veşnică” (In. 8, 12), text care se găseşte pe cele mai 
multe din icoanele ce-l reprezintă pe Hristos. 

Trebuie, desigur, să admitem că, dacă iconografia ce-l reprezintă pe 
Pantocrator se inspiră din viziunile veterotestamentare ale profeților („Cerul este 

scaunul Meu şi pământul, aşternut picioarelor Mele”, 75, 66, 1), ea împrumută 
mai mult şi din textul Evangheliei Înălţării pe care îl găsim în (24, 50—52) şi din 
Faptele Apostolilor (F. p. 1, 9—1l). Pantocratorului rece al frescelor şi 
icoanelor, care-l arată pe „Cel ce este” tronând peste lume şi de neatins, 
icoanele Înălţării îi opun intronizarea solemnă a lui Hristos însoţit de doi sau 
patru îngeri: 

„ȘI acestea zicând, pe când ei priveau, S-a înălţat şi un nor L-a luat de la 
ochii lor. Şi privind ei, pe când EI se înălța la cer, iată doi bărbaţi au stat lângă 
ei, îmbrăcaţi în haine albe. Şi aceştia au zis: Bărbaţi galileeni, de ce staţi privind 
la cer? Acest lisus Care S-a înălţat de la voi la cer, astfel va şi veni, precum L- 
ați văzut înălțându-se la cer (F.p.1,9— 11). 

Pe când Pantocratorul, înfățişat în icoană, reprezintă o parte din icoana 
Înălţării, lucru confirmat de istoricii de artă, Înălţarea însăşi scapă istoricilor 
profani. Dacă Ponţiu Pilat, personaj autentificat de toţi istoricii, este reprezentat 
ca martor şi, deci, garant al răstignirii lui Hristos, Înălţarea vorbeşte de Hristos 
Care şade de-a dreapta lui Dumnezeu-Tatăl (Mc. 16, 19). Este vorba aici de un 
eveniment religios care scapă criticii istorice ştiinţifice, de altfel ca şi Învierea, 
de care va fi vorba în continuare. 

Icoană eshatologică (de la grecesul eschaton, care se referă la vremea de apoi), 
pentru că îngerii de la înviere vestesc într-adevăr că El va reveni la fel după 
cum s-a înălțat, icoana Pantocratorului este şi imaginea lui Hristos, care stă de-a 
dreapta Tatălui, dar este în acelaşi timp şi prezent în Biserică până la Parusie 
(revenirea lui Hristos la sfârşitul veacurilor). E deajuns să arătăm conţinutul 
extrem de bogat al acestei icoane populare. 

Foarte răspândită şi îndrăgită de popoarele ortodoxe, icoana numită Deisis 
(care înseamnă în greceşte mijlocire) înfăţişează pe Pantocrator bust sau şezând 
pe tron, înconjurat de personaje care mijlocese pentru credincioşi. În mica 
Deisis, lângă Hristos sunt reprezentaţi numai Maica Domnlui şi Sfântul loan 
Botezătorul. În marea Deisis lângă Maica Domnului şi Sfântul loan 
Botezătorul, în jurul Mântuitorului Hristos se mai află şi cei 12 apostoli, precum 
şi cei doi arhangheli. Foarte rar Maica Domnului şi Sfântul loan Botezătorul 
cedează locul lor altui sfânt ocrotitor, vreunui sfânt local sau îngerilor, dar 
reprezentarea lui Hristos este totdeauna centrală. 

Mântuitorul Hristos dă mărturie despre Înainte-mergătorul loan spunând: 
„Între cei născuţi din femei, nimeni nu este mai mare decât loan, dar cel mai mic 
în împărăţia lui Dumnezeu este mai mare decât el” (c. 7, 28). Sfântul loan este 

mai presus de profeţi şi totuşi oricât de mare ar fi, el rămâne un om al Vechiului. 
Testament. Ori, toţi sfinții Vechiului Testament, cu loan Botezătorul în frunte, 
prin Învierea lui Hristos, au devenit mijlocitori în Noul Testament a cărui cea 
mai aleasă floare rămâne Sfânta Născătoare de Dumnezeu. 

Deisis este icoana nunţii Mielului: Hristos este însoţit aici de „logodnica 
Sa, Biserica, reprezentată prin Născătoarea de Dumnezeu. Prieten al Mirelui (/n. 
3, 29), Înaintemergătorul o însoţeşte pe logodnică, Biserica, de unde locul foarte 
important pe care i-l acordă Ortodoxia. 

Bizanțul mai cunoaşte încă o reprezentare sporadică a lui Hristos, ca mare 
Preot care poartă o coroană împărătească cu inscripţia: „Împăratul împăraţilor şi 
marele preot”. Cartea pe care o ţine în mână se deschide pe o parte la cuvintele: 

„Împărăţia Mea nu este din lumea aceasta” (In. 1 8, 36), iar pe de altă parte, 

la cuvintele: „Luaţi, mâncaţi, acesta este Trupul Meu care se frânge pentru voi 
spre iertarea păcatelor” (Mr. 26, 28). Aici împăratului pământesc al bizantinilor, 
îi corespunde Împăratul ceresc. 


3. Icoana Răstignirii 


Din spirit practic, spre deosebire de Orient, care este mai 

contemplativ, Occidentul, din lipsă de credinţă, vrea să atingă, să vadă, să simtă. 
În faţa tainei Învierii, Răstignirea ne copleşeşte pe plan fenomenal, Crezul 
proclamă: „şi a fost răstignit în zilele lui Ponţiu Pilat”, autentificând astfel 
moartea Mântuitorului Hristos pe care orice istoric serios o recunoaşte şi despre 
care Evangheliile vorbesc din abundență. Contrar Occidentului creştin, fascinat 
de cruce şi de înfăţişarea ei doloristă*, Ortodoxia nu-l vede pe Hristos izolat în 
natura Sa umană, ci plin de slava lui Dumnezeu. De altfel, majoritatea crucilor 
ortodoxe nu au înscrisă pe ele expresia „lisus Nazarineanul, Regele iudeilor”, ci 
„Împăratul slavei şi al îngerilor”, expresie preluată de Apostolul Pavel (1, Cor. 
2, 8) şi de Sfântul loan Hrisostom: „Îl văd răstignit şi îl numesc Împărat” (P. G. 
49, 413). Întregul serviciu divin din ciclul pascal repetă fără încetare: „Cu 
moartea, moartea a călcat” (troparul Învierii) subliniind faptul că moartea lui 
Hristos pe cruce nu este un eşec, ci victoria asupra morţii. De aceea iconografia 
nu arată un trup supus chinurilor, ci pe Stăpânul Vieţii, prezenţă dumnezeiască 
strălucitoare. 

Atribuită celebrului pictor rus Dionisios (meşterul Dionisie), format la 
şcoala urmaşilor lui Rubliov, icoana prezentată aici a fost executată pe la anul 
1500 pentru catapeteasma unei 


* Dolorismul este doctrina privind utilitatea valoni morale a morții. 


mănăstiri şi figurează printre cele mai frumoase icoane ruseşti. 

Foarte îngustă şi închisă la culoare, crucea avântată ocupă centrul 
compoziţiei ce are un echilibru perfect. Trupul lui Hristos, deosebit de alungit şi 
plin de graţie, se înclină uşor spre Sfânta Fecioară întărită şi susținută de trei 
femei îndoliate. Pradă unei dureri intense, fără însă a face un spectacol de 
lacrimi, Maica Domnului se desprinde de grup, arătând cu mâna dreaptă spre 
Fiul său, mână întinsă din toată ființa ei spre trupul eliberat de atracția 
pământească, şi care pare să se încline spre Ea. Răstignită cu Fiul său şi în 
deplină comuniune cu El, Maica Domnului nu lasă loc revoltei, ci se alătură 
iubirii Bunului păstor( (In, 10, 1 1) dându-și în mod deliberat viaţa pentru oile 
Sale „Pentru aceasta Mă iubeşte Tatăl, pentru că Eu îmi pun sufletul ca iarăşi să- 
1 iau. Nimeni nu-l ia de la Mine, ci Eu de la Mine Însumi îl pun” (In. 10, 17— 
18). 

În stânga crucii se găseşte adâncit în meditaţie ucenicul iubit, Ioan 
Evanghelistul. În spatele lui este reprezentat centurionul Longin, mirat şi plin de 
respect, a cărui prezenţă este atenuată de uniforma în culori deschise. 

Alungite şi într-un anume fel cterate, celelalte personaje contribuie la 
întărirea verticalității imaginii, coborârea şi ridicarea lui Hristos, adică 
coborârea la iad şi ridicarea din nou la Viaţă. Cea de-a treia traversă a crucii, 
aşezată sub picioarele Celui răstignit, reprezintă balanţa destinului, cele două 
Împărăţii opuse pe care crucea le uneşte, timpul eliberării înlănţuiţilor. 

Simbol de o valoare cosmică şi universală, crucea, care se avântă spre cele 
patru puncte cardinale, este aşezată pe muntele Golgota, spaţiu sacru, considerat 
în tradiția biblică drept centrul lumii. Sistemul de gândire al societăților 
tradiționale, socoteşte muntele drept punct de unire între Cer şi Pământ. 

„Pom al vieţii sădit în suferinţă” (slujba Înălţării Sf. Cruci), crucea se 
fixează în centrul pământului, pe omfalosul (în greceşte, buric) lumii, deasupra 
peşterii întunecate unde se află craniul lui Adam. Înălţată în centrul universului, 
ea închipuie axa, lumii prin care comunică cele trei niveluri cosmice: cel de sus 

(Cerul), al nostru (pământul) şi cel de jos (infernul), unde se înfige pomul 
mântuirii. 

Dacă embrionul este legat de mamă prin intermediul cordonului 
ombilical, omul îşi găseşte principiul vital în aceste două centre - Golgota şi 
crucea. Mai mult, şi credem că cititorul a înţeles deja aceasta, Hristos îşi dă viaţa 
pe cruce, ceea ce arată cu o forță uimitoare faptul că universul în totalitatea sa 
participă la Moartea-înviere. Acesta este un mesaj de o bogăţie nebănuită pe 
care aceste câteva rânduri nu fac altceva decât să-l atingă în treacăt, el meritând 
un studiu consacrat numai lui. 

Să revenim la scenă. Sângele noului Adam, curge din coasta Sa rănită pe 
craniul reprezentantului omenirii care, în felul acesta, îşi recapătă viaţa. Cum să 
nu vedem legătura cu icoana Naşterii? Hristos se naşte în întunericul cel mai 
adânc; Răscumpărarea are loc în centrul lumi. 

Hristos este reprezentat cu ochii închişi, deci, întradevăr mort. Și, cu toate 
acestea, câtă pace, câtă dragoste şi câtă demnitate pe chipul Lui! Faţa Sa 
înclinată lasă să se prevadă un somn adânc. „Viata a adormit şi iadul se 
înspăimântă (din slujba Sâmbetei celei mari)”. 

Închipuind sfera divinului, doi îngeri în poziţie de închinare, zboară 
deasupra crucii, cu mâinile acoperite de veşmânt în semn de respect. La stânga, 
sub bârna transversală, un alt înger conduce şi împinge în faţa lui, spre Hristos, 
un chip care simbolizează Biserica. Îngerul din dreapta Celui răstignit alungă 
Sinagoga reprezentată printr-o femeie care priveşte speriată înapoi. În planul din 
spate al sferei umane reprezentată prin personaje, se ridică zidurile 
Ierusalimului. Hristos este întradevăr respins de ai Săi, ceea ce face pe Apostolul 
Pavel să spună: „Noi nu avem aici cetate stătătoare” (Evr. 13, 1l — 14), atât 
este de adevărat că ucenicul nu va putea fi mai mare decât învățătorul său. 

Pânza albă, cu faldurile frumos aranjate, care acoperă coapsele lui lisus 
întăreşte frumuseţea ansamblului, armonia şi ritmul. Crucea se profilează pe 
lumina fondului aurit. 

Adânc tulburată de sămânţa bucuriei pascale, nu tristeţea din Jur 
precumpăneşte, ci slava lui Dumnezeu 


4. Icoana Invierii sau a Coborârii în lad 


Ortodoxia este mărturia Invierii. Aceasta constituie tema principală a 
slujbei vecerniei din fiecare sâmbătă şi a utremei din fiecare duminică 

dimineaţa. Credincioşii care vin la biserică duminica participă aproape 
totdeauna la slujba Învierii. Icoana Învierii „Praznic al praznicelor” primeşte 
în chip firesc un, relief cu totul aparte. 

Spre deosebire de Răstignire, despre care dispunem de detaliu precise şi 
abundente, evangheliştii nu spun nimic despre momentul exact al Învierii lui 
lisus. N-ar fi fost posibil ca acest moment să fie prins pe pânză aşa cum a fost 
înfăţişarea învierii lui Lazăr ieşind din în mormânt în faţa prietenilor săi. 
Eveniment nemăsurabil şi, prin urmare, impropriu pentru o analiză ştiinţifică, 
Învierea lui Hristos rămâne cu toate acestea un fapt istoric real, reper esenţial 
pentru istoria noastră. Să spunem că ea nu este un fapt istoric în sensul istoriei 
profane, ci un fapt teologic care depăşeşte posibilitățile istorice omenești. 

Dacă nu se găsesc spectatori ai momentului exact al Învierii, există totuşi 
martori care adeveresc acest fapt, începând cu soldații. Ortodoxia nu înfățişază 
momentul Învierii când Hristos iese din mormânt, căci acesta deformează 
adevărul şi înlătură taina. 

Tradiţia recunoaşte două icoane ale Învierii în conformitate cu Sfintele 
Scripturi: cea a femeilor purtătoare de mir venite la mormânt (Mat.25, | —8) şi 
cea a Coborârii lui Hristos în iad pe care o prezentăm aici. 

Această frumoasă icoană, a cărei temă se fixează din secolul al VIII-lea 
poartă adesea inscripția Anastasis, adică ridicare (din păcat). Conţinutul ei, fără 
îndoială, datorează mult Evanghelei apocrife a lui Nicodim, mentionată mai 
sus. 

Ţâşnind ca o lumină, Hristos apare în icoană ca Domn al Vieţu şi al lumii. 
Învingător al prăpastiei morţii, trupul său înviat este însufleţit de Dumnezeul- 
Treime, mai ales de Duhul Sfânt, de unde această strălucire a energiilor divine 
(paiete de aur) şi acest dinamism, care este exprimat, printre altele, de veşmântul 
fâlfâind în aer. EI este în întregime lumină”, fiinţa Lui întreagă anunţă zorile 
unei zile noi. Sfărâmând porțile iadului întinse în formă de cruce deasupra 
hăului, Hristos le calcă în picioare şi-l prinde cu putere de mână pe Adam pe 
care-l smulge din întunericul morţii. Această întâlnire dintre primul şi noul 
Adam primeşte o semnificație deosebită. Icoana întâlneşte liturghia bizantină 
punând un puternic accent pe faptul că învierea lui Hristos anunţă vestea cea 
bună a învierii tuturor celor morţi. De aici strânsa legătură între silueta lui 
Hristos cel înviat şi cea a lui Adam pe care o ia cu sine în propria-i Înviere. Cu 
Adam, toată omenirea ce-l moşteneşte, este răscumpărată. Sleit de puteri, dat 
fiind că este trezit din somnul morții (păcatul), Adam îl priveşte bucuros dar 

obosit pe Ehberatorul său. El întinde cealaltă mână, rămasă liberă, într-o 
mişcare de întâmpinare şi totodată de rugăciune, atrasă spre Dumnezeul său ca 
floarea spre soare. Tot în prim plan, Eva îngenuncheată îşi ridică cu sfială 
mâinile acoperite de poala veşmântului ei. În spatele ei, se află Moise ţinând în 
mâini tablele Legii, cei drepţi din Vechiul Testament şi câțiva profeți dintre cei 
care au proorocit despre venirea Mântuitorului. La stânga, îmbrăcaţi în vesminte 
cu însemnele regale, se află David şi Solomon într-o poziție de întâmpinare şi 
rugă; în spatele lor se găsesc un profet şi loan Botezătorul Înaintemergătorul, 
trimis în iad ca să anunţe venirea Domnului vieţii. El arată cu mâna pe Hristos 
care adesea este înfățişat ținând în mână Sfânta Cruce, armă de biruinţă. Cure şi 
zăvoare sunt împrăștiate deasupra prăpastiei întunecate a iadului a cărui intrare 
este scoasă în evidentă de munţii foarte apropiaţi unui de alţii. Având un trup 
duhovnicesc, transfigurat, Hristos scapă legilor lumii, scapă legii gravitaţiei, 
marcată de stricăciune şi moarte. Hristos este primul care s-a desprins de neamul 
omenesc, şi de aici toată transparenţa deschiderea şi comuniunea Sa. 

O revenire la icoana Naşterii Domnului ne ajută întrevedem mai bine 
legătura profundă dintre cele două praznice amândouă putând purta numele de 
Paşte. Pruncul dumnezeiesc se naşte în mod tainic în inima iadului. „Sfeşnic 
purtător lumină, trupul lui Dumnezeu sub pământ alungă întunericul iadului”, 
proclamă slujba din ziua praznicului Naşterii Domnului. Ecoul acestei sărbători 
ajunge până la utremia Sâmbetei cel mari: „Iu ai coborât în pământ pentru a 
mântui pe Adam negăsindu-l, o, Doamne, ai mers să-l cauţi până în iad”. 
Naşterea anunţă astfel Învierea. Ea o conţine într-o oarecare măsură Pruncul (de 
la praznicul Naşterii) nu se află El, oare, într-un mormânt (peşteră) înfăşurat în 
fâşii de pânză, aşa cum este înfățişat Lazăr, mortul înviat ieşind din mormânt 
(tot o peşteră)? Imagine a iadului, peştera întunecoasă se regăseşte în icoana 
Botezului Domnului, unde Iordanul se transformă în mormânt lichid, element al 
Cosmosului pe care Trupul Său îl curăţeşte. Trebuie deopotrivă, să amintim 
peştera întunecoasă de sub Crucea de pe dealul Golgotei, în icoana Răstignirii. 

Tot Vechiul Testament este orientat spre venirea lui Hristos. Întruparea 
Fiului lui Dumnezeu şi Învierea sunt împlinirea finală a acestei tendinţe spre 
Hristos. Ele scot în evidență prezenţa lui Dumnezeu în centrul istoriei, 
iluminând totul: „Nu te teme! Eu sunt Cel dintâi şi Cel de pe urmă. şi Cel ce 
sunt viu. Am fost mort şi, iată, sunt viu, în vecii vecilor şi am cheile morții şi ale 
iadului” (poc. 1, 17—18). 

Ca şi în icoană, Hristos coboară în adâncul funţei noastre şi ne smulge din 
întuneric. Integrarea în Cel răstignit şi înviat implică faptul că „ne-am îngropat 
împreună cu El prin botez în moartea Sa” (Col. 2, 12) — de unde vechiul ritual 
al cufundării—ca să înviem cu el dintre cei morţi. 

„Dă-ţi sângele şi primeşte Duhul”, repetă Tradiţia care alungă orice 
ambiguitate: Viaţa postulează moartea omului celui vechi, părăsirea şi depăşirea 
răului originar care-l macină. Neliniştile, limitele, eşecurile noastre, opacitatea 
faţă de alții (egocentrismul) faţă de frumuseţea creaţiei, consecinţă evidentă ale 
acestei peceţi întunecoase, toate sunt absorbite de un vârtej eliberator în măsura 
aderării noastre la Moartea-înviere care, numai ea, ne face să trecem (Paşte 
înseamnă trecere) din împărăția morți pe care o sugerează întunericul, la 
lumina, care este izvorul vieţii. 


Capitolul IV 
Elemente de teologie a icoanei 
1. Icoana, chip curăţitor 


Imaginea invadează lumea noastră cotidiană. Ea domină toate mediile 
sociale, strada, locul de muncă şi, prin presă şi micul ecran, pătrunde până în 
sânul familiei. Obişnuinţei şi uzurii pe care imaginea le provoacă, tehnicienii ei 
răspund prin forme şi culori tot mai subtile şi mai insistente, adesea fără prea 
mare respect faţă de sensibilitatea spectatorului pe care trebuie să-l cucerească. 

Prin forţa sa de sugestie, imaginea poate fi utilizată împotriva omului, fără 
ca acesta să-şi dea seama. Ea poate să-i modeleze gândirea, să-i aprindă 
pasiunile, să-i modeleze comportamentul, într-un cuvânt, să-l priveze chiar de 
libertate. În societatea noastră, imaginea se substituie din ce în ce mai mult 
textului. Reflecția tinde să cedeze în faţa senzaţiilor şi, mai ales, în faţa priviri. 
Să gândim la puternica momeală vizuală pe care o reprezintă strada cu vitrinele 
ei, cu luminile ei, adesea mobile şi sclipitoare! Și ce să mai spunem de 
publicitatea bazată pe randament care ne invadează? Trebuie să admitem că din 
moment ce numai profitul are importanţă, valorile omeneşti se estompează, 
creşte chemarea spre simţuri. Foarte sugestivă, din cauza puterii sale simbolice 
şI a impactului său cu sensibilitatea, imaginea se insinuează în adâncurile funţei, 
amenințând totodată viaţa interioară. 

Civilizație a imaginii, societatea post-industrială traversează o criză 
profundă legată de un materialism omniprezent. Din acelaşi motiv, libertatea 
noastră şi a artistului, ne autorizează să transformăm lumea după chipul nostru. 
Dacă vederea noastră este curată, noi spiritualizăm totul. În caz contrar vom 
rămâne prizonierii materiei, ai spaţiului şi ai timpului. 

Întreaga viaţă spirituală postulează, deci, o alegere între poli care sunt 
„materializarea” sufletului sau spiritualizarea trupului în direcția indicată prin 
icoană. 

Nu trebuie, oare, să admitem că exclusivismul raționalist, ştiinţific şi 
mecanic actual se plăteşte printr-o atrofiere periculoasă a facultăților globale ale 
cărei disocieri de pictura modernă ne oferă numeroase exemple? Viziunea unei 
lumi transformată într-o uriaşă ladă de gunoi pe care ne-o oferă anumiţi artişti 
contemporani, reflectă foarte bine miasmele inconştientului lor. „Sufletele se 
dezintegrează; aşadar, şi feţele”, spune marele scriitor rus Gogol, care subliniază 
cât de mult este investit fiecare artist cu o putere pe care n-ar putea-o nesocoti: 

„Arta ne împacă cu viaţa. Arta este introducerea ordinei şi a armoniei în 
suflet şi nu a tulburării şi a dezordinii... Dacă artistul nu realizează minunea 
transformării sufletului spectatorului în iubire şi în iertare, arta sa nu este altceva 
decât o pasiune trecătoare (Scrisoare din 10-1-1848, adresată poetului 
Jukovski)”. 

Omul este modelat în mod progresiv de ceea ce contemplă. Regăsim la 
tibetanii şi cambodgienii întâlniți caracteristicile de nepăsare şi seninătate ale lui 
Buddha a cărui imagine ei au asimilat-o în mod profund. Ar trebui să fii orb să 
nu vezi aici decât o trăsătură rasială. 

Loc de întâlnire a Luminii exterioare şi interioare, ochii reprezintă partea 
cea mai transparentă şi cea mai vie a trupului. Stingerea acestei lumini este 
echivalentă cu moartea. 

„Luminătorul trupului este ochiul. Dacă ochiul tău este bun, tot trupul tău 
va fi luminat, dar dacă ochiul tău va fi bolnav, tot trupul tău va fi întunecat 
(Le:11,34)”, 

Lui îi incumbă obligația să spiritualizeze materia din care el face parte prin 
trupul său, pentru a aduce la Dumnezeu întreaga creaţie (Cf. £f. 1,1—10). 

Tradiția biblică şi creştină vede în idolatrie un transfer al contemplării 
lucrurilor dumnezeieşti asupra celor ce ţin de simţuri. De la origine destinate 
să favorizeze apropierea noastră de Frumuseţea supremă care este Dumnezeu, 
frumuseţea sensibilă a devenit un scop în sine. Dar, icoana ne permite să 

revenim la această contemplare originară şi să efectuăm un transfer invers, 
pentru că scopul Întrupării este acela de a reorienta privirea oamenilor spre 
Dumnezeu. 

Punct de referinţă în viaţa creştină, Întruparea Fiului Lui Dumnezeu 
iluminează fiecare moment şi fiecare aspect al acesteia. Prin Întrupare, cele mai 
simple fapte de viaţă, fie că este vorba de a bea sau de a mânca, de a ne trezi 
dimineaţa sau de a ne culca, chiar faptul de a trăi, devin susceptibile de 
transfigurare şi îşi regăsesc în cult sensul lor profund. şi dacă este vorba de cult, 
este din cauza integrării icoanei în misterul liturgic, cult despre care Paul 
Evdokimov spune că este icoana întregii iconomii a mântuirii”. 


3, Schimbarea la faţă 


Cheie de boltă a învăţăturii ortodoxe referitoare la vederea lui Dumnezeu, 
Schimbarea la faţă se găseşte în centrul icoanei. Aceasta nu este altceva decât o 
vedere a lui Dumnezeu făcut om şi arătarea harului îndumnezeitor în om. 
Prototip şi nu portret al viitoarei naturi umane transfigurate, icoana exprimă 
noua ordine a lumii în care oamenii şi animalele vor trăi în armonie. Am 
subliniat exemplul sfântului înconjurat de animale care îi ling prietenos mâinile. 

Dar această transfigurare, încă viitoare, a omului întreg cuprinzând, aşa 
clar, şi trupul, după Sfinţii Părinți este anunţată în transfigurarea Mântuitorului 
lisus Hristos pe muntele Tabor, cunoscută la noi sub numele de „Schimbarea la 
faţă”. Sfinți evanghelişti ne relatează în acest sens următoarele: „ŞI S-a 
schimbat la faţă înaintea lor, şi a strălucit faţa Lui ca soarele, iar veșmintele Lui 
s-au făcut albe ca lumina” (Mar. 17, 2; c. 1, 27— 36; Mc. 9, | — 8). Această 
stare deiformă se pare că va fi cea la care este chemat fiecare om, dacă citim în 
mod atent următorul text al Evangheliei după Sfântul Matei: „Atunci cei drepți 
vor străluci ca soarele în împărăţia Tatălui lor” (Mar. 13, 43). 

Adânc săpat în natura umană, chipul lui Dumnezeu, după ce a fost 
întunecat de păcatul originar este restaurat şi curăţit prin 
participarea la întruparea lui Hristos, mai ales prin botez. Dar asemănarea cu 
Dumnezeu se obține prin primirea Duhului Sfânt şi ea poate să fie mai mult sau 
mai puţin evidentă. 
Omul reprezentat în icoană este copleşit de har. Prin participarea sa la 
viaţa divină, el sfinţeşte spațiul, timpul, tot ceea ce îl înconjoară. Eliberat de 

patimi, el se înfăţişează în deplinătatea totală a naturii Sale pământeşti 
îndumnezeite. Îndumnezeirea sfântului se transmite, se propagă în jurul său şi, 
de aceea, putem vorbi şi de transfigurarea cosmosului. În calitate de 
reprezentare a unei lumi transfigurate, icoana trebuie să îndemne la rugăciune pe 
cel care o priveşte. Trebuie semnalat că, la ordodocşi, feo/og este înainte de 
toate cel care are o experienţă personală a lui Dumnezeu. Întrucât refuză orice 
realism, icoana îl face pe privitor să ajungă la o altă viziune asupra lumii. El 
este invitat în mod personal să participe la această transfigurare. Să revenim la 
povestirea lui Motovjlov privind transfigurarea Sfântului Serafim din Sarov 
(+1833) spre a înţelege ce înseamnă transfigurarea. 

— Faţa ta a devenit mai luminoasă decât soarele. Mă dor ochii... 

Sfântul Serafim spuse: 

— Nu-ţi fie temnă, prietene al lui Dumnezeu. Tu ai ajuns tot atât de luminos 
ca şi mine. Acum, tu eşti în plinătatea Duhului Sfânt, altfel nu m-ai fi putut 
vedea. 

Această mărturie scoate în evidenţă două lucruri: lucrarea Duhului Sfânt 
şi lumina care însoţeşte prezenţa Sa. Iar orice icoană ne grăieşte despre energia 
dumnezeiască, despre lumină şi se încadrează în cultul Bisericii care cântă: 
„Lumina Ta străluceşte pe feţele sfinților”. 


4. Lumina, „întuneric care-ţi ia ochii” 


De ce să ne mirăm de aceasta, de vreme ce lumina este primul atribut al lui 
Dumnezeu? (Ps. 27, 1; Is. 60, 19—20; /s. 42, 6). Icoana Naşterii arată pe Hristos 
ca pe o pată de lumină care alungă întunericul peşterii. Tot aşa este şi în icoana 
Învierii, unde silueta strălucitoare a lui Hristos apare ca un fulger în noapte. El 
este „Lumina lumii” despre care vorbeşte prologul Evangheliei după lan şi 
„Lumină spre luminarea neamurilor” (c. 2, 32). 

Dar cele patru simboluri ale luminii — razele şi haşurile de aur (assisto), 
aureola şi veșmintele albe — în icoana Schimbării la faţă atrag în mod deosebit 
atenţia. Razele simbolizează soarele, haşurile simbolizează scurgerea vieţi 
divine (harul) spre lume. Aureola utilizată în alte tradiții pentru scoaterea în 
evidenţă a capului, aminteşte la rândul ei, de sfera solară, imagine a sacrului şi a 

energiei duhovniceşti, care este iradiată spre lume. Cât despre albeaţa 
veşmintelor, ea simbolizează puritatea,  nestricăciunea, într-un cuvânt, 
desăvârşirea. 

Iluminarea omului nu este altceva decât „îndumnezeirea”(/he6sis) de care 
vorbesc în mod frecvent Părinți Bisericii. De aici vine afirmaţia marelui Sfânt 
Grigore Palamas (+1359), după care, a participa la energiile dumnezeieşti 
înseamnă a deveni tu însuţi, într-un anume fel, lumină. 

Personajele din icoană pătrunse de această lumină necreată participă în 
mod intim la viaţa lui Dumnezeu căci, „apropiindu-se de lumină, sufletul se 
transformă şi el în lumină” (Sf. Vasile cel Mare). 

Lumina joacă un rol primordial în natură, dar şi în toate civilizațiile. Viaţa 
îi este subordonată, la fel şi fericirea. întreaga noastră existenţă se joacă pe 
polaritatea „zi-noapte” care exprimă foarte bine dualismul „„Ying-Yang” al 
vechilor chinezi. Hadesul grecesc (şeolul evreiesc) sau iadul nu este nimic 
altceva decât un loc întunecat unde domneşte singurătatea. Rolul luminii este 
atât de important, deoarece ea permite vederea celuilalt, recunoaşterea reciprocă, 
ce precede orice comuniune. 

Spre deosebire de lumină, noaptea, simbolizează răul, moartea, 
materialitatea. Nu se spune, oare, că există nopţi atât de întunecate încât 
întunericul poate fi tăiat cu cuțitul? Materialitatea implică absenţa luminii, în 
timp ce o luminozitate intensă uşurează şi face străvezie realitatea 
înconjurătoare. 

Mamă a culorilor, lumina intervine cu putere în artă. De ce să nu cităm pe 
marii pictori meditativi Rembrandt, La Tour, Corot, ale căror lucrări 
fosforescente par să ţâşnească din adâncimi! Această autoluminozitate implică 
totuşi o lumină iluzorie şi contrastează cu arta icoanei, unde lumina nu este nici 
creată, în mod artificial, nici proiectată din exterior, ci se scurge în fiinţele 
purificate, după cum ne aminteşte fondul aurit, simbol al luminii divine care a 
creat toate. 

Încă din antichitate s-a creat o fizică a vederii. Teoria acesteia este simplă: 
ochiul şi obiectul emit fiecare lumina lui. Vederea există întrucâtva atunci când 
ochiul şi obiectul ating aceeaşi frecventă, sau mai bine zis, când ating aceşaşi 
prag. De aici rezultă un fel de comuniune între cel care vede şi ceea ce este 
văzut. Interesul acestei concepţii, desigur foarte discutabilă, vine din faptul că 
ea se alătură teoriilor ulterioare care afirmă că vederea transformă. În secolul al 
III-lea, filosoful Plotin descrie modul în care scapă omul din lumea materială 

prin lumină. Este vorba, aşadar, de lumina interioară, care nu poate fi văzută de 
ochii trupeşti, cerând însă o vedere cu ochiu minţii. Percepută cu ochii trupeşti, 
lumina naturală devine întuneric prin supunerea ei faţă de materie. De aici, 
limbajul a priori tulburător al lui Dionisie Pseudo Areopagitul (sec. al VI-lea), 
care vorbeşte de Dumnezeu ca fiind „întuneric orbitor”. Icoana Schimbări la 
faţă şi Coborârii în lad prezintă pe Hristos îmbrăcat în alb sau aur strălucind de 
lumină. Trupul său proslăvit se înscrie adesea un ansamblu de trei sau patru 
cercuri concentrice care simbolizează această lumină dumnezeiască. lar fiecare 
cerc capătă un colorit mai întunecos, pe măsură ce se avansează spre centrul 
albastru adesea foarte închis. Pierzându-şi luminozitatea, lumina naturală se 
spiritualizează, întunericul devine lumină. 

Dacă omul devine ceea ce contemplă, lumina de dincolo care ţâşneşte din 
icoană, pătrunde în adâncul fiinţei lui. Sfântul Macarie cel Mare zice: 

„Sufletul care a fost pe deplin iluminat de frumuseţea inefabilă a slavei celei 
luminoase a feţei lui Hristos şi care a fost umplut de Duhul Sfânt... devine în 
întregime ochi, în întregime lumină, în întregime faţă (1 Omilie, 2, P.G 451 
AB). 

Holos Ophtalmos! „Numai ochi!” Acesta este îndemnul Avei Visarion, 
unul din Părinţii Bisericii, la începutul secolului al V-lea. Spre sfârşitul vieţii, 
orbind, ochii săi păreau cu toate acestea, exagerat de mari şi transparenţi. Cu 
puţin înainte moarte, el răspunde unui ucenic venit să-l consulte, spunând că 
monahul trebuie să fie ca heruvimii şi serafimii: numai ochi. 

Utilizarea din abundență a aurului pentru fondul icoanei se explică, aşadar, 
mai bine. Spre deosebire de culori, el nu trăieşte 
din lumină pentru că el însuşi este lumină. 


5. Prezenţă şi întâlnire 


După Sfântul Grigore cel Mare, „icoanele sunt pentru cei neînvăţaţi ceea 
ce Sfânta Scriptură este pentru ştiutorii de carte (Ep. către Serenus, episcop de 
Marsilia, P.L. 77, 1027). Oricât de (frumoasă ar fi o astfel de declarație, luată ca 
atare, în afară contextul său, rămâne insuficientă, căci, dacă icoana are o valoare 
pastorală şi pedagogică de necontestat, ca este înainte de toate întâlnire 

personală”, proclama Sinodul al şaptelea ecumenic (Niceea, 787).Această 
expresie este explicată în felul următor de teologul rus Leonid Uspenski: 


„Harul Duhului Sfânt este cel care face să apară sfinţenia atât a persoanei 
reprezentate, cât şi a icoanei şi, tot prin Duhul Sfânt, se produce relaţia între 
credincios şi sfântul reprezentat, prin intermediul icoanei acestuia”. 

Serge Bulgakov, în lucrarea sa menţionată, scrie: 

„Potrivit credinţei ortodoxe, icoana este locul unei prezenţe a harului, ca o 
epifanie (arătare) a lui Hristos (a Maicii Domnului, a sfinților sau a altor 
persoane sfinte reprezentate în ea); şi aceasta, pentru a putea să ne rugăm în faţa 
€1..., pentru că prin icoană ni se comunică un ajutor, ca şi cum el ar proveni de la 
persoanele care sunt reprezentate în icoană”. 

Icoana sfinţeşte locul unde ca se află şi creează în credincios sentimentul 
unei prezenţe divine tangibile. Ea este realmente o întâlnire, pentru că a te ruga 
în faţa icoanei lui Hristos, înseamnă a te ruga, de fapt, în faţa Lui. După cum, în 
Euharistie forma pâinii şi vinului nu este Hristos, ci locul prezenţei sale reale, la 
fel icoana nu este Hristos, ci locul prezenţei Sale duhovniceşti. 


6. Creştinul — icoana vie 


„Slava lui Dumnezeu este omul”, spune Talmudul, reluat in această 
privinţă de Sfântul Irineu. Creat „după chipul lui Dumnezeu” (Fac. 1, 27—28), 
de la început, primul om, Adam, a întunecat, prin păcat, acest chip dumnezeiesc 
din el. Dar întrucât noi, oamenii, am devenit cosângeni cu Hristos prin 
Întruparea Lui, Moartea şi Învierea ne fac „cosângeni prin har”, iar voalul sfâşiat 
al Templului (c. 23, 45) subliniază că nimic nu ne mai desparte de Dumnezeu. 
Cum Hristos, este chipul Tatălui, creştinul contemplă pe Mântuitor şi se 
curăţeşte îşi recapătă treptat „frumuseţea cea dintâi” şi redevine icoană a lui 
Dumnezeu. 

Adesea Sfinţii Părinţi fac distincţie între CHIPUL lui Dumnezeu şi 
ASEMANAREA cu Dumnezeu. Origen serie 

„Omul a primit cinstea de a fi chip al lui Dumnezeu în cadrul primei 

creaţii, dar desăvârşirea deplină a asemănării cu Dumnezeu îi va fi dată i la 
sfârşitul veacurilor”. 

Într-adevăr, chipul îi este dat odată cu suflarea de viaţă în timp ce 
asemănarea marchează scopul vieţii pământeşti. Ea este încoronarea oferită 
celor fericiţi în împărăția cerească. 

Spuneam mai sus că omului îi este sete de Frumuseţe. Această Frumuseţe 
al cărei chip el este în mod intrinsec, nu altceva decât Dumnezeu. Întreaga 
noastră ființă este orientată spre El. Dar, dacă Dumnezeu este centrul intim al 
fiinţei noastre natura noastră umană şi sensul acesteia sunt condițional măsurate 
de „simţul” divinului, prezent în funţa noastră. A afirma că moartea lui 
Dumnezeu aduce după sine moartea omului nu înseamnă altceva. Omul este 
icoană a lui Dumnezeu în măsura în care el este mai mult om, fericit datorită 
prezenţei lui Hristos. 

Holos Ophtalmos! În întregime ochi! Aceasta nu implică oare, o 
deschidere totală faţă de ceilalți, faţă de lume, faţă de Dumnezeu? Olivier 
Clement are dreptate atunci când scrie: 

„Creştinismul este religia feţelor (...) A fi creştin, înseamnă să descoperi, 
chiar în centrul absenței şi al morţii, o faţă deschisă pentru totdeauna ca o uşă de 
lumină, faţa lui Hristos, iar în jurul ei, pătrunse de lumina Sa dragostea Sa, feţele 
păcătoşilor iertaţi, care nu mai judecă, ci primesc Evanghelia înseamnă 
anunţarea acestei bucurii”. 

Model de sfinţenie, prezenţă, revelare a transfigurării cosmice viitoare a 
lumii, icoana ni se dăruieşte ca o mare carte deschisă. Trebuie să ştii să citeşti în 
ea pentru a învăţa să descifrezi feţele cu care te întâlneşti pe stradă şi pentru a 
găsi acea „mlădiţă unică” grefată pe Hristos. 

Chemarea pe care ne-o face Hristos este aceea de a da o faţă celor care nu 
au faţă (apros6pos). Această chemare este preluată de Didim cel Orb (secolul al 
IV-lea) care va spune: „După ce L-ai văzut pe Dumnezeu, trebuie să vezi pe 
Dumnezeu în orice frate”. 

La cele spuse până acum, mai adăugăm câteva cuvinte. În timpul lungilor 
noastre peregrinări pe Muntele Athos, am fost frapaţi de înrudirea profundă 
existentă între feţele reprezentate în minunatele fresce bizantine ale bisericilor şi 
din trapezele mănăstirilor şi feţele mai multor călugări pe care i-am întâlnit 
acolo. Adăpaţi din acelaşi izvor de Apă Vie, cu privirea îndreptată spre aceeaşi 
rază de lumină, ei strălucesc la fel. 


Concluzie 

Artă religioasă, iconografia este vedere şi cunoaştere a lui Dumnezeu. Nici arta, 
nici teologia, luate în mod separat ar putea crea o icoană. Se impune unitatea 
amândurora Fundamentată pe Întruparea Logosului, de care aminteşte 
permanent, această teologie prin bogatul ei conţinut de forme şi culori întâlneşte 
celelalte forme de teologie. Trăind din Tradiţie icoana permite revenirea la 
origini. Şi, în timp ce decadenţa spirituală a fost legată altădată de declinul ei 
rapid, reânnoirea actuală înregistrată ici şi colo îi este adesea foarte îndatorată. 
Omenirea se află actualmente la o răscruce a istoriei, unde o nouă cultură în 
gestație se zbate în durerile naşterii. Epoca (noastră, profund antropocentrică, 
bate toate recordurile atunci când este vorba de numărul de organizaţii legate de 
promovarea de salvgardarea drepturilor omului şi de bunăstarea sa. ŞI, totuşi 
chiar aceste drepturi sunt în frecare zi batjocorite în majoritatea ţărilor de pe 
glob, în timp ce problemele de supravieţuire, atât a omului, cât şi a mediului său 
ambiant, se pun cu o acuitate fără egal. Iar, icoana descoperă o lume de 
frumuseţe, de armonie şi de pace în care omul şi cosmosul regăsesc starea lor 
edenică. Unei arte şi unei lumi adesea închise asupra lor înseși, imanenţei- 
închisoare ea îi substituie transcendenţa, deschiderea spre viaţa de apoi, singura 
ieşire spre fericirea tuturor. În mod constant, icoana rememorează, într-adevăr, 
finalitatea existenţei umane: a deveni 
Ochi, înseamnă a dezvolta vederea interioară pe care o alimentează lumina 
Duhului Sfânt ce transfigurează totul. Şi dacă icoana îşi găseşte principiul ei 
constructiv în lumina transfigurării lui Hristos, ea invită interlocutorul său să 
răsfrângă această transfigurare în lume prin primirea Duhului Sfânt care este, 
după Sfântul Serafim din Sarov, însuşi scopul vieţii creştine. 

Faptele Apostolilor relatează că Sfântul Pavel a fost şocat 
la vederea atâtor idoli în oraşul Atena. Cu toate acestea, el a fost 
mirat şi fericit să descopere un altar pe care era scris: 
„Dumnezeului necunoscut” (F/. p. 17, 23). Oare, nu pe acest Dumnezeu 
necunoscut îl caută arta în abundența ei de umbre şi lumină? Desigur, trebuie să 
redobândim o vedere curată, să ne eliberăm de „cataracta” pe care o reprezintă 
un materialism excesiv, tot atâția idoli care-l țin pe om prizonier. Arta reflectă, 
într-adevăr, viaţa! 

Icoana ne îndeamnă cu modestie să-l împăcăm pe om cu Dumnezeu, să-l 
ajutăm să-şi regăsească, apoi să-şi dezvolte vederea spirituală. 

Evenimente cu consecinţe importante au vrut ca cele două leagăne ale 

icoanei, Bizanțul şi Rusia, să scape cu totul sau în parte creştinătăţii care le 

datorează atât de mult. Plin de transcendență, islamul îşi fundamentează 
iconoclasmul pe necunoaşterea Întrupării Fiului lui Dumnezeu. În ceea ce 
priveşte Rusia, întărită prin rugăciunea şi sângele atâtor martiri, fie ca ea să-şi 
regăsească echilibrul prin unirea tuturor în respectul pentru oameni, aşa cum 
sugerează icoana Sfintei Treimi a lui Rubljov. 

Imprimată profund în conştiinţa poporului rus, icoana nu poate decât să 
reapară într-o zi cu o vigoare nouă, aşa cum lasă să se întrevadă numeroasele 
semne percepute în ultimu ani. 

Icoana îl însoţeşte pe creştinul ortodox de la leagăn până la mormânt 
Închisă într-un muzeu, icoana nu mai trăieşte, căci 
ea nu mai răspunde funcţiei ei primordiale. Dezrădăcinată, redusă la nivelul 
unui obiect de artă, icoana păstrează, cu toate acestea (cel puţin aşa credem noi) 
energii duhovniceşti acumulate de-a lungul secolelor prin generațiile de 
credincioşi care s-au rugat în faţa ei. Atunci, îndrăgită pentru vechimea şi 
frumuseţea ei ea dă mărturie în tăcere despre o lume transfigurată. 

Trebuie să fim prudenţi faţă de reproducerea icoanelor pe hârtie sau prin 
alte procedee industriale. Dacă există, desigur, foarte bune copii lhpite pe un 
suport de lemn masiv (nu placă aglomerată), producţii ale unui artizanat în 
general monastic; adesea prea multe copii ieftine lipsesc icoana tocmai de ceea 
ce-l este esențial. Am arătat mai sus cât de importante sunt materia suportului şi 
ingredientele. Acelaşi lucru se poate spune şi despre culori, despre lumină, tot 
atâtea elemente pe care hârtia nu le poate reda. 

Cum să nu ne neliniştim când aflăm că ici-colo cursuri organizate propun 
neofiților realizarea unei icoane într-un foarte scurt interval de timp? Şi câţi nu 
se mulțumesc cu o învăţătură rudimentară pentru a zbura cu propriile lor aripi, în 
timp ce o ucenicie autentică cere o muncă susținută de-a lungul mai multor ani 
înainte ca cineva să îndrăznească a pretinde titlul de iconograft? Patrimoniu al 
Bisericii nedespărțite, icoana ne-a fost transmisă după schismă şi până astăzi de 
către Biserica Ortodoxă a cărei imagine liturgică este. Eterodocşii dornici să 
refacă legătura cu această artă, să încerce să se pătrundă de această trăire 
liturgică, fără de care, ei vor denatura cu siguranță icoana, care, ruptă de 
rădăcinile ei, va ceda locul foarte repede unui tablou religios — în sensul catolic 
al cuvântului — ceea ce în realitate, nu este icoana. Cum să nu regretăm, de 
asemenea, acea tendinţă pe care o au unele persoane, desigur bine intenţionate, 
de a îndemna copiii să picteze icoane? Abia descoperită, icoana este astfel rău 

cunoscută şi redusă la nivelul unei imagini pioase, fiind despărțită de aspectul ei 
sacru. 

Practica acestei picturi cere, şi repetăm această idee, talent şi viaţă 
duhovnicească intensă, trăită în sânul Bisericii, hrănită ea însăşi de Tradiţie. 
Adevăratul iconograf este într-adevăr teolog prin imagine. Şi iconografia este un 
limbaj care, ca să spunem adevărul, implică credinţă. 

În prelungirea pierderii unităţii ei, schiţate în secolul al XVII-lea, în 
secolul al XIX-lea, icoana s-a îndepărtat de canonicitate, de osmoza cu marea 
tradiție, ceea ce explică prezenţa imaginilor ne-iconice în numeroase biserici 
ortodoxe, în ciuda sprijinului nedezminţit acordat icoanei, recunoscută ca fund 
primordială. Forţând puţin nota, nu trebuie să fim de acord că în faţa unui 
Occident creştin „dezorientat” care-şi caută drum la nivelul imaginii sacre şi 
redescoperă cu entuziasm icoana — chiar dacă uneori, o facem cu stângăcie, din 
cauza unei prea mari separări — Orientul ortodox contaminat de arta izvorâtă 
din Renaştere, dar din fericire menţinându-se în perenitatea trăirii sale liturgice, 
la rândul său, trebuie să se reorienteze printr-o iconografie reînnoită, în legătură 
cu marea tradiție, în dependenţă de Duhul Sfânt. 

Curentul actual de reânnoire iconografică ne bucură. Datorat mai cu 
seamă emigrației ruse în Franţa ca de pildă Grigore Krug (+1969) şi Leonid 
Uspensky (+1987), care au marcat această generație, el se înscrie în Grecia în 
fihera lui Fotios Kontoglou (+ 1965), căruia îi revine meritul de a fi reânviat 
tradiția bizantină şi care a lăsat urmaşilor săi un manual foarte detaliat pentru 
uzul iconografilor. Creatori ai acestei arte şi, prin urmare, deținători ai harismei 
oricărui inițiator, grecii (şi aceasta în ciuda mărfu de calitate proastă oferită 
străinilor), ne pare că astăzi dau dovadă de un mai mare dinamism decât ruşii 
care sunt totuşi în plin proces de întoarcere la izvoare. Nu este mai puţin 
adevărat că cele mai frumoase icoane care se află în circulaţie în ţările noastre 
provin în mare parte din Rusia care, ca o ironie a soartei dată fiind situația ei 
actuală, evanghelizează în felul său un Occident subalimentat din punct de 
vedere spiritual. 

În dialogul frăţesc inaugurat între creştini, icoana reprezintă un loc 
privilegiat de întâlnire, un ferment real în vederea unităţii. Trebuie numai ca ea 
să fie descoperită sau re-descoperită după criteriile enunțate aici, adică în 
puritatea e: în care se exprimă adevărurile profunde ale credinţei. 

ATENA — Muzeul Benaki, Muzeul Bizantin — ATHOS (Sfântul Munte): mai 
ales următoarele mănăstiri: Hilandar, Marea Lavră, Iviron, Stavronikita, 
Vatopediu şi Dohiariu — BARDEJOV (Slovacia): Sarisske Muzeum. — 
BELGRAD: Muzeul Naţional, Muzeul Bisericii Ortodoxe Sârbe. 

— BUCUREȘTI: Muzeul de Artă. — CONSTANTINOPOL: Patriarhia 
Ecumenică. — CRACOVIA: Muzeul Naţional. — DECANI (Serbia): 

mănăstire. — HERAKLION (Creta): Sfânta Ecaterina. — IERUSALIM: 
Patriarhia Greacă Ortodoxă. — KIEV: Muzeul de Artă Rusă şi catedrala Sfânta 
Sofia. — KYRENIA (Cipru): Palatul mitropolitan. — KOLLIKEN (Elveţia): 
colecția particulară a doctorului Siegfried Amberg-Herzog. — LENINGRAD: 
Muzeul National Rus. — LONDRA: Victoria and Albert Museum. — 
METEORA (Grecia): cele cinci mănăstiri deschise publicului, dar mai ales, 
Mănăstirea Schimbări la fată. — MOSCOVA: Galeriile Tretiakov, Muzeul 
Andrei Rubliov, Muzeul Kremlinului —i catedralele Bunei Vestiri, a Adormirii 
Maicii Domnuluj şi a Sfântului Mihail, Muzeul Naţional de Istorie, Muzeul de 
Artă Puşkin. — NIKOSIA: colecția din Faneromeni. — NOVGOROD: 
Biserica Schimbării la Faţă, Muzeul de Arhitectură şi al Monumentelor vechi. 
—OHRIDA (Macedonia) bisericile Sfânta Sofia şi Sfântul Clement. — PARIS: 
Muzeul Luvru. — PATMOS: Mănăstirea Sfântul loan. — Ravenna: muzeul. 
— RECKLINGHAUSEN (Germania): Muzeul de Icoane. — RODOS: Palatul 
mitropolitan. — ROMA: Pinacoteca Vaticanului şi Muzeul din Latran. — 
SINAI: 

Mănăstirea Sfânta Ecaterina. — SKOPLJE (Macedonia): Galeriile de Arte 
Frumoase. — SOFIA: cripta de la catedrala Alexandru Nevsky şi Galeriile 
Naţionale, — STOCKHOLM: Muzeul Naţional. — TBILISSI (Georgia): 
Muzeul de Arte Frumoase. — VENEfIA: Institutul Grecesc şi Biserica 
Sfântul Gheorghe, a grecilor. — ZAGREB: catedrala şi Muzeul de Artă şi al 
vechilor monumente. 

